
	Serghei BADANEU – (Aviz nr. 17060 din 05.08.2026)

	Pct. 3 subpct. 3)
	Serghei BADANEU
	1
	Se propune: „Compensarea financiară integrală a pierderii financiare suportate de producător ca urmare a respectării unei dispoziții de redispecerizare descendentă, incluzând venitul ratat din vânzarea energiei electrice, valoarea garanțiilor de origine neemise, veniturile ratate din schema de sprijin, precum și costurile suplimentare direct atribuibile executării dispoziției.” 
Art. 13 alin. (7) din Regulamentul (UE) 2019/943 impune compensarea pierderii financiare, nu doar a venitului contractual nerealizat.
	Se acceptă.
Textul a fost modificat.

	Pct. 5, definițiile „cantitate de energie electrică nelivrată” și „cantitate de energie electrică redispecerizată”
	Serghei BADANEU
	2
	Se propune eliminarea excluderii de la compensare și reformularea: ambele categorii dau dreptul la compensație financiară, momentul emiterii dispoziției determinând exclusiv baza de calcul (Pdisp, respectiv Pprog) și mecanismul de neutralizare a dezechilibrelor prevăzut la pct. 35.
Redispecerizarea din motive de congestie și de reglaj frecvență-putere se dispune preponderent în timp real. În redacția propusă, volumul dominant al limitărilor rămâne necompensat. Art. 13 alin. (7) din Regulamentul (UE) 2019/943 și art. 46 din Legea nr. 164/2025 nu condiționează compensarea de momentul emiterii dispoziției.
	Nu se acceptă.
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare pentru energia electrică, care defapt a fost deja tranzacționată pe piață.

	Pct. 6
	Serghei BADANEU
	3
	Se propune înlocuirea sintagmei „notificărilor fizice echilibrate a părții responsabile cu echilibrarea” cu „notificării fizice transmise pentru centrala electrică vizată”.
Echilibrul notificării se determină la nivelul portofoliului PRE, care poate include zeci de unități. Producătorul nu controlează și nu poate influența poziția agregată a PRE, dar suportă integral consecința pierderii dreptului la compensație.
	Nu se acceptă
Se consideră un graphic al centralei care poate fi validat doar în condițiile echilibrului notificărilor fizice al PRE, deoarece include schimburi de energie validate de alte PRE-uril, și care nu poate fi manipulate fără consecințe de o singură PRE. Participanții trebuie să asigure NF echilibrate, altfel se încalcă principiile din RPEE și reg.PRE și echilibrul sistemului la etapa planificării operaționale.

	Pct. 8 raportat la pct. 10.2
	Serghei BADANEU
	4
	Se propune precizarea la pct. 10.2: „pe durata efectuării probelor și încercărilor prevăzute expres în programul de testare convenit cu operatorul de sistem”, cu menținerea dreptului la compensație pentru restul perioadei de valabilitate a NFP.
Contradicție internă între pct. 8 și pct. 10.2. Perioada de valabilitate a NFP poate depăși 12 luni, interval în care centrala livrează energie comercial; excluderea integrală transformă NFP într-o perioadă de limitare gratuită nelimitată.
	Se acceptă parțial
Punctul a fost completat cu textul „conform programului de testare aprobat de OS”. Ce ține de aplicabilitatea pentru centralele electrice SER sau CÎE, care funcționează în baza unei notificări de funcționare provizorie, menționăm co o NPF nu implică teste permanente, ci implică o funcționare normală, cu excepția faptului că nu au fost realizate unele cerințe. Astfel în perioada dată vor fi realizate teste repetate.

	Pct. 10.1
	Serghei BADANEU
	5
	Se propune: „…în limita volumului de energie electrică sau a numărului de ore de limitare expres stipulate în avizul/acordul de racordare în condiții flexibile și numai pentru constrângerea de rețea care a stat la baza acordului. Limitarea care depășește acest volum, precum și limitarea dispusă din motivele prevăzute la pct. 13 subpct. 1) și 2), se compensează integral conform prezentei Metodologii.”
Racordarea în condiții flexibile a devenit soluția standard pentru proiectele noi și pentru majorările de putere. Excluderea totală, fără plafon cantitativ, permite limitarea nelimitată și gratuită a categoriei celei mai numeroase de producători și golește de conținut art. 46 alin. (7) din Legea nr. 164/2025. În statele membre UE, gratuitatea operează exclusiv în limita volumului contractat.
	Se acceptă.
Textul a fost modificat.


	Pct. 10.4
	Serghei BADANEU
	6
	Se propune excluderea integrală a pct. 10.4 sau, subsidiar, completarea cu: „cu excepția cazului în care producătorului nu i-a fost oferită, prin avizul de racordare, o soluție tehnică alternativă care să asigure rezervarea”.
Soluția de racordare este stabilită unilateral de operatorul de rețea prin avizul de racordare și este finanțată integral de producător. În plus, o deconectare neprogramată nu constituie redispecerizare descendentă, ci un eveniment de calitate a serviciului, reglementat distinct prin HCA ANRE nr. 537/2020; includerea sa în prezenta Metodologie este eronată sub aspectul obiectului de reglementare.
	Se acceptă parțial
 Întreruperile programate chiar si dacă nu se respecta duratele admise ale intreruperii nu ar trebui să fie compensate prin prisma redispecerizării ci al Regulamentului cu privire la indicatorii de calitate a serviciilor de distribuție și furnizare a energiei termice, aprobat prin Hotărârea ANRE nr. 759 din 09.12.2025. Afirmație valabila si pentru întreruperile programate cu sau fără respectarea duratelor admise.

	Pct. 10.5
	Serghei BADANEU
	7
	Se propune completarea: „cu condiția ca cerințele tehnice respective să fi fost aduse la cunoștința producătorului cu cel puțin 12 luni înainte de aplicare și să fi fost avizate de Agenție”.
Cerințele nu sunt stabilite prin act normativ, ci de operatorul de sistem, ulterior intrării în vigoare a Metodologiei. Fără termen de conformare și fără avizarea Agenției, operatorul poate genera unilateral, prin cerințe tehnice, excluderea de la compensare a unui număr nedeterminat de centrale.
	Nu se acceptă.
Conform pct. 25 OST  elaborează, consultă cu OSD și prezintă spre avizare către Agenție proceduri operaționale specifice de punere în aplicare a Metodologiei. Totodată, fără posibilitatea estimării a puterii disponibile nu va putea fi determinată energia electrică nelivrată, astfel introducerea unui termen de 12 luni ar tergiversa procesul de punere în aplicare a metodologiei propuse.

	Pct. 13 și pct. 14
	Serghei BADANEU
	8
	Se propune completarea cu un punct nou: „Fiecare dispoziție de redispecerizare descendentă este însoțită, la momentul emiterii sau cel târziu în următoarea zi lucrătoare, de comunicarea către producător a motivului prevăzut la pct. 13 și a confirmării întrunirii condițiilor de la pct. 14. OS publică lunar, pe pagina sa web, informația agregată privind dispozițiile emise, volumele limitate și motivele acestora.”
Art. 46 alin. (12) lit. d) din Legea nr. 164/2025 impune ca redispecerizarea descendentă să fie „justificată în mod corespunzător și transparent”. Proiectul prevede doar păstrarea evidențelor de către OS (pct. 47), fără obligația de comunicare către producătorul afectat, ceea ce face imposibilă exercitarea dreptului de contestare.
	Se acceptă parțial.
Punct nou: „În termen de 12  (doisprezece) zile lucrătoare de la sfârșitul lunii în care producerea energiei electrice la centrala electrică SER/CÎE a fost supusă redispecerizării descendente, OS transmite gestionarului centralei electrice respective motivul aplicării dispoziției conform pct. 13. OS publică lunar, pe pagina sa web, informația agregată privind dispozițiile emise, volumele limitate și motivele acestora.”.
Ce ține de demonstrarea confirmării întrunirii condițiilor de la pct. 14, menționăm că principiile date urmează a fi aplicate de OS care elabora și va transmite către Agenția raportul prevăzut la pct. 48. În acest sens, impunerea unei obligații privind demonstrarea întrunirii condițiilor de la pct. 14 pentru fiecare utilizator în parte pentru fiecare dispoziție ar reprezenta un efort suplimentar neargumentat.

	Pct. 25 subpct. 1)
	Serghei BADANEU
	9
	Se propune consacrarea în Metodologie a principiilor minime obligatorii: (a) repartizare proporțională cu contribuția fiecărei centrale la constrângerea identificată; (b) rotația centralelor pentru evitarea afectării repetate a acelorași instalații; (c) tratament nediscriminatoriu între producători, indiferent de forma de proprietate sau de regimul comercial; (d) publicarea algoritmului de selectare.
Selectarea centralelor este elementul cu cel mai mare impact comercial asupra producătorilor. Delegarea integrală către procedurile operaționale ale operatorului, în lipsa unor criterii normative, creează risc de tratament discriminatoriu și de concentrare repetată a limitărilor asupra acelorași amplasamente.
	Nu se acceptă.
Conform pct. 25 OST  elaborează, consultă cu OSD și prezintă spre avizare către Agenție proceduri operaționale specifice de punere în aplicare a Metodologiei. Astfel, procedurile operaționale vor fi avizate de Agenție și nu vor fi elaborate și aprobate unilateral de către OS. Totodată, la avizarea proceurilor Agenția va ține cont de art. 46, alin. (6) din Legea nr. 164/2025 cu privire la energia electrică caer prevede că redispecerizarea capacităților de producere și redispecerizarea consumului dispecerizabil se bazează pe criterii obiective, transparente și nediscriminatorii.

	Pct. 30
	Serghei BADANEU
	10
	Se propune: „…se determină proporțional cu durata efectivă de aplicare a limitării, stabilită pe baza mărcii de timp înregistrate în sistemul SCADA al OS”.
Rotunjirea la zero a intervalelor parțiale permite eludarea compensării prin emiterea de dispoziții cu durate sub 15 minute și contravine pct. 21, care impune corespondența cu un număr întreg de intervale de echilibrare.
	Se acceptă parțial.
Textul a fost modificat.
A fost exclusă prevederea ce contravine cu pct. 21.

	Pct. 31
	Serghei BADANEU
	11
	Se propune înlocuirea cu: „Pentru intervalele de echilibrare în care puterea disponibilă nu este disponibilă în SCADA, aceasta se estimează pe baza datelor meteorologice măsurate la amplasament și a curbei de putere certificate a echipamentului sau, în lipsa acestora, pe baza producției centralelor de referință din aceeași zonă. Puterea disponibilă se consideră egală cu zero numai dacă OS demonstrează că indisponibilitatea datelor este imputabilă producătorului.”
Prevederea transferă asupra producătorului integralitatea riscului unei defecțiuni de comunicație, inclusiv atunci când aceasta se produce în infrastructura operatorului de sistem. Estimarea prin date meteorologice și curbă de putere este practica standard aplicată de operatorii europeni de transport pentru determinarea energiei nelivrate.
	Se acceptă parțial. 
Textul a fost modificat.
A fost păstrată obligația transmiterii puterii disponibile în SCADA și exclusă prevederea ca puterea să fie disponibilă în SCADA, ținând cont că indisponibilitatea valorilor în SCADA poate fi inclusiv cauzată de echipamentul și softul deținut de OS. Modalitatea de determinare a puterii admisibile va fi detaliată în procedurile operaționale în funcție de particularitățile centralei electrice, totodată ca alternativă se admite posibilitatea utilizării informațiilor despre puterea disponibilă, stocate de către utilizatorii de sistem și transmise ulterior către OS în cazul indisponibilității tehnice momentane de transmitere a datelor.


	Secțiunea 3 punct nou (propus pct. 33 prim)
	Serghei BADANEU
	12
	Se propune introducerea unui punct nou: „(1) În cazul centralelor electrice SER dotate cu instalații de stocare, producătorul poate executa dispoziția prin absorbția energiei în instalația de stocare. (2) Din cantitatea de energie nelivrată se deduce exclusiv energia efectiv reinjectată ulterior în rețea. (3) Venitul ratat se majorează cu diferența dintre prețul intervalului limitat și prețul intervalului de reinjectare, cu costul pierderilor la ciclul complet de conversie și cu costul de degradare a instalației de stocare, determinat pe baza documentației tehnice a producătorului echipamentului. (4) Alegerea modalității de executare a dispoziției aparține producătorului.”
Art. 28 alin. (9) din Legea nr. 10/2016 impune expres ca metodologia să țină cont de posibilitățile de stocare a energiei - cerință nerespectată de proiect. În lipsa normei, producătorul care evită pierderea energiei pentru sistem prin absorbție în stocare suportă necompensat ciclurile consumate, pierderile de conversie și costul de oportunitate, ceea ce descurajează exact investiția în flexibilitate pe care Metodologia declară că o urmărește.
	Nu se acceptă
Prin redipecerizare descendentă producătorul i se restricționează accesul la piața, astfel indeferent de faptul dacă energia electrică nelivrată este stocată sau nu, compensația financiară urmează a fi aplicată.


	Pct. 36 și pct. 37
	Serghei BADANEU
	13
	Se propune completarea cu: „…cu condiția ca producătorul să nu suporte, pentru cantitatea respectivă, obligații de plată, penalități contractuale sau costuri de achiziție de substituție. În caz contrar, venitul ratat include valoarea acestor obligații, dovedită documentar de producător.”
Formularea actuală presupune că poziția netă contractuală acoperă integral pierderea. În realitate, contractele bilaterale de tip PPA conțin clauze de livrare fermă și penalități, iar producătorul care nu livrează este obligat să procure energie de substituție la preț de piață, cost care rămâne integral neacoperit.
	Nu se acceptă.
În cazul în care pentru intervalele de decontare în care energia nelivrată este mai mică sau egală cu cantitatea de energie electrică ce urma a fi produsă în intervalul de decontare conform contractului de vânzare-cumpărare, rezultatul PZU, PI pentru care producătorul de energie electrică urmează a fi plătit conform poziției nete contractuale, Agenția nu consideră argumentată solicitarea de a oferi compensații suplimentare, înăfară de faptul că OST va ține cont de puterea activă redispecerizată pentru decontarea dezechilibrelor. 
Deși există contracte prin care achitarea energiei electrice este făcută pentru energia electrică injectată fizic în rețeaua electrică, orice tranzacție de energie electrică pe piața angro urmează a fi cuantificată prin notificare fizică finală transmisă către OST pentru fiecare contraparte a PPA și care formează puterea activă conform programului de funcționare. Astfel, compensația financiară va fi calculată ținând cont de valoarea energiei electrice nelivrate care se calculează la rândul său ținând cont de puterea activă conform programului de funcționare, puterea disponibilă și puterea redispecerizată. 

	Pct. 38, formula (4) - componenta C_GO
	Serghei BADANEU
	14
	Se propune completarea: „În cazul în care în ultimele 12 luni nu a fost organizată nicio licitație publică sau licitația a fost declarată nevalidă, C_GO se determină ca media ponderată a prețurilor înregistrate pe piețele regionale relevante, publicată de Agenție.”
Referirea la o singură licitație anterioară, fără limită de vechime și fără soluție alternativă, poate conduce la aplicarea unui preț nereprezentativ sau la imposibilitatea determinării componentei, în condițiile în care mecanismul licitațiilor de garanții de origine este la început de funcționare.
	Nu se acceptă.
Furnizorul central de energie electrică începând cu 2025 a organizat trei licitații publice de vânzare a garanțiilor de origine, care s-au soldat cu vânzarea unui număr de garanții de origine la prețuri clar definite. Cu privire la utilizarea mediei ponderate a prețurilor înregistrate pe piețele regionale relevante, informăm că transferul și recunoașterea garanțiilor de origine emise în regsitrul național în alte state a Uniunii Europene sau a Comunității Energetice se află la o etape incipientă astfel este prematur pentru utilizarea unor date despre piețe care nu pot fi accesate de producătorii de energie electrică din surse regenerabile.

	Pct. 38 / pct. 39
	Serghei BADANEU
	15
	Se propune completarea cu un subpunct nou: „În cazul producătorilor care beneficiază de schema de sprijin prin tarif fix sau preț fix, prețul utilizat în calculul venitului ratat este tariful fix, respectiv prețul fix aplicabil, iar cantitatea nelivrată nu se deduce din volumul anual garantat prin schema de sprijin.”
Pct. 39 acoperă exclusiv ipoteza vânzării către furnizorul central la preț reglementat. Producătorii eligibili mari și mici care beneficiază de preț/tarif fix, dar comercializează prin alte scheme, rămân fără regulă aplicabilă. Nededucerea din volumul garantat este necesară pentru a evita dubla pierdere.
	Nu se acceptă.
Conform pct. 39 prețul energiei electrice utilizat în calculul venitului ratat este egal cu prețul reglementat de vânzare a energiei electrice. Astfel, producătorii eligibili mici au obligația de a vinde doar FCEE energie electrică – în acest sens tariful fix va fi garantat. 
În cazul producătorilor eligibili mari care vor trece de la contracte reglementate de achiziția energiei electrice la contracte pentru diferențe, menționăm că  pentru energia electrică tranzacționată pe piețele organizate se va utiliza PIP ținând cont că contractul de diferența va acoperi prima variabilă iar pentru pentru cantitatea de energie electrică nelivrată care nu a fost tranzacționată pe piețele organizate, se va utiliza prețul reglementat de vânzare a energiei electrice.
Schemele de sprijin preț/tarif fix nu se acordă pentru un volum de energie electrică ci pentru termenul de 15 ani.

	Pct. 40 și pct. 41
	Serghei BADANEU
	16
	Se propune completarea: „Calculul este însoțit de setul complet de date primare utilizate, în format electronic prelucrabil, cuprinzând, pentru fiecare interval de echilibrare, puterea disponibilă înregistrată, puterea programată, puterea activă redispecerizată, marca de timp a dispoziției și prețul aplicat. Producătorul are drept de acces permanent la istoricul valorilor puterii disponibile ale propriei centrale înregistrate în SCADA al OS.”
Fără accesul la datele primare, dreptul de contestare prevăzut la pct. 42 nu poate fi exercitat efectiv, întrucât producătorul nu poate verifica valorile determinate unilateral de operator.
	Se acceptă parțial.
Textul a fost modificat în sensul acceptării oferirii informațiilor despre puterea disponibilă înregistrată, puterea activă conform programului de funcționare și  puterea activă redispecerizată.
Ce ține de accesul permanent la istoricul valorilor puterii disponibile ale propriei centrale înregistrate în SCADA al OS, menționăm că  considerând aspectele cu privire la securatatea cibernetică, OS nu poate oferi acces la SCADA către utilizatori pentru informare, însă subilinem faptul că echiapamentele instalate în cadrul centralei electrice propriu ar trebui să ofere acces utilizatorilor de rețea la date precum istoricul valorilor puterii disponibile ale propriei centrale electrice.


	Pct. 42
	Serghei BADANEU
	17
	Se propune majorarea ambelor termene la 10 zile lucrătoare și completarea cu: „Necomunicarea răspunsului în termen echivalează cu acceptarea contestației.”
Verificarea presupune analiza datelor la nivel de dispoziție și de interval de echilibrare, respectiv până la 2.976 de valori lunar. Un termen de 2 zile lucrătoare face iluzoriu dreptul de contestare și este disproporționat în raport cu termenul de 12 zile lucrătoare acordat operatorului pentru întocmirea calculului.
	Se acceptă parțial.
Textul a fost modificat în sensul acceptării modificării termenelor de 10 zile lucrătoare pentru transmiterea și examinara contestațiilor. Acceptarea tăcită a contestației nu poate fi acceptată, ținând cont de complexitatea acțiunilor ce urmează să realizeze OS în caz de acceptarea unei contestației.

	Pct. 44
	Serghei BADANEU
	18
	Se propune completarea: „OS este obligat să confirme sau să respingă motivat factura în termen de 5 zile lucrătoare de la primire. Pentru neachitarea în termen, OS datorează producătorului o penalitate în cuantumul stabilit de Regulile pieței energiei electrice pentru întârzierea plăților, calculată pentru fiecare zi de întârziere.”
Termenul curge de la „înregistrarea facturii la OS”, moment aflat sub controlul exclusiv al debitorului, iar proiectul nu prevede nicio consecință a neplății. Asimetria este evidentă în raport cu termenele imperative impuse producătorului la pct. 42.
	Nu se acceptă
Litigiile cu privire la neachitarea compensației financiare se soluționează în confomitate cu Codul Civil.


	Pct. 46 și pct. 49
	Serghei BADANEU
	19
	Se propune completarea pct. 46: „Obligația de plată a compensației către producător este necondiționată și nu depinde de momentul sau de măsura recunoașterii costurilor respective în tariful reglementat pentru serviciul de transport.”
În lipsa acestei precizări, operatorul de sistem poate invoca nerecunoașterea costurilor în tarif pentru a amâna sau refuza plata, transferând asupra producătorului riscul de reglementare tarifară.
	Nu se acceptă.
OS nu poate argumenta neaplicarea art. 46 din Legea nr. 164/2025 cu privire la energia electrică sau prevederile prezentei metodologii cu neincluderea costurilor în tarifele reglementate.

	Pct. 48 subpct. 5)
	Serghei BADANEU
	20
	Se propune completarea: „Depășirea pragului de 5% obligă OST să includă în planul de dezvoltare a rețelei electrice de transport o măsură concretă de eliminare a constrângerii, cu indicarea termenului de realizare. Producătorul racordat în condiții flexibile a cărui centrală depășește acest prag are dreptul de a solicita renegocierea acordului de racordare în vederea trecerii la regim ferm.”
Pragul de 5% este menționat în nota de fundamentare drept plafon orientativ derivat din art. 46 din Legea nr. 164/2025, însă în proiect nu produce niciun efect juridic. Fără o consecință obligatorie, redispecerizarea descendentă devine o alternativă permanentă și mai ieftină la investiția în rețea, contrar obligației prevăzute la pct. 12.
	Se acceptă parțial.
A fost exlusă Pct. 48 subpct. 5), astfel OS urmează să respecte prevederile din Legea nr. 164/2025 prin care se limitează cantitatea de energie electrică nelivrată la 5%.
Cu privire la producătorii care dețin centrale electrice racordate în condiții flexibile menționăm că conform pct. 97.7 din Regulamentul 311/2025, cererile de anulare a limitărilor, depuse de utilizatorii de sistem instalațiile cărora au fost puse în funcțiune și racordate în condiții flexibile sunt incluse în lista de așteptare ca categorie de prioritate. Astfel, trecerea de la condițiile flexibile la racordare fermă deja este prevăzută de cadrul de reglementare aferent racordării.

	Pct. 2 din proiectul de hotărâre - dispoziții tranzitorii
	Serghei BADANEU
	21
	Se propune completarea cu un punct nou: „Până la avizarea procedurilor operaționale, compensațiile financiare se calculează și se achită pe baza datelor de măsurare disponibile în SCADA și a datelor puse la dispoziție de producător, conform formulelor prezentei Metodologii. Aplicarea redispecerizării descendente fără acordarea compensației aferente este interzisă.”
În lipsa unei dispoziții tranzitorii, timp de cel puțin 6 luni redispecerizarea descendentă se va dispune în continuare, iar producătorii vor rămâne fără mecanism efectiv de compensare, ceea ce contravine art. 46 alin. (7) din Legea nr. 164/2025, aplicabil de la data intrării sale în vigoare.
	Nu se acceptă
Mecanismul de redespecerizare va fi efectiv funcțional și aplicabil doar după avizarea și aprobarea procedurilor operaționale.


	”Navitas Energy” S.R.L. – (Aviz nr. 17105 din 06.08.2026)

	Dispoziții generale
	”Navitas Energy” S.R.L.
	1
	Introducerea unui capitol nou privind Centrele de Dispecerizare ale Agregatorilor, prin care agregatorii licențiați, care dispun de SCADA, EMS, sisteme de prognoză și personal calificat, pot gestiona operațional redispecerizarea portofoliului propriu în baza dispozițiilor OST.
Această soluție este benefică atât pentru OST, cât și pentru piață. OST comunică cu un singur centru operațional în locul unui număr mare de producători, se reduc costurile administrative, se accelerează executarea dispozițiilor și se facilitează integrarea unui număr mare de centrale regenerabile.
	Nu se acceptă.
Redispecerizarea se execută asupra centralelor electrice și nu a grupurilor de echilibrare. Redispecerizarea poate avea loc din motivele indicate în pct. 13 și anume:
13.1. menținerea echilibrului puterilor în sistemul electroenergetic;
13.2. asigurarea calității reglajului frecvență/putere;
13.3. congestia unor elemente ale sistemului electroenergetic național.
Astfel, în cazul congestiilor în anumite regiuni redispeceriarea urmează să se execute anume pentru centralele electrice din regiunea respectivă și nu poate fi interschimbabile cu alte centrale electrice din același grup de echilibrare situate în alte regiuni a sistemului electroenergetic. 
Suplimentar menționăm că Regulamentul nr. 311/2025 definește noțiunea de gestionar tehnic al instalațiilor electrice - persoană fizică sau juridică care desfășoară una dintre activitățile menționate la art. 16 din Legea nr. 164/2025 cu privire la energia electrică, căruia proprietarul unei instalații de utilizare, centrală electrică și/sau instalație de stocare a energiei i-a transmis în gestiune tehnică instalațiile electrice/centralele electrice/instalațiile de stocare a energiei deținute, în baza unui contract pentru operare și/sau mentenanța tehnică, excluzând gestiunea economica. Astfel, cadrul de reglemenatre actual deja prevede posibilitatea ca agregatorii în calitate de gestionar tehnic să semneze contracte pentru operare a instalațiilor electrice și dirijarea operațională prin dispecer. 
Totodată, Regulamentul nr. 311/2025 prevede că convenție de interacțiune poate fi semnată între operatorul de sistem și utilizatorul de sistem sau cu gestionarul tehnic al acelor instalații electrice, instalațiile/centralele căruia sunt racordate la rețeaua electrică a operatorului de sistem, și care prevede inclusiv modul de realizare a dirijării operaționale prin dispecer. 
Suplimentar, menționăm că aspectele cu privire la realizarea dirijării operaționale prin dispecer sunt incluse în Regulamentul privind dirijarea prin dispecerat a sistemului electroenergetic, aprobat prin HANRE nr. 316/2018 și nu țin de obiectul reglementării propus în metodologia dată.

	Metodologia tratează exclusiv producătorul de energie electrică și nu conține prevederi privind agregatorii sau Părțile Responsabile cu Echilibrarea (PRE).
	”Navitas Energy” S.R.L.
	2
	Introducerea unui capitol distinct privind agregatorii și PRE, cu stabilirea drepturilor acestora la compensarea costurilor generate de redispecerizare.
În Republica Moldova un număr important de centrale sunt gestionate prin agregatori. Numai Navitas Energy administrează aproximativ 145 de puncte de generare, iar redispecerizarea afectează direct obligațiile comerciale și financiare ale agregatorului.
	Nu se acceptă.
În cazul redispecerizării poziția netă contractuală se modifică în funcție de puterea de redispecerizare, astfel nici producătorul, nici grupul de echilibrare, furnizorul sau agregatorul  nu vor suporta dezechilibre provocate de redispecerizare. Abordare similară este aplicată și în cazul centralelor electrice ce participă pe piața de echilibrare, care în cazul acționărilor din partea operatorului sistemului de transport nu suportă careva consecințe cu privire la dezechilibre, inclusiv contrapărțile cu care respectivii producători au contracte de vânzare/cumpărare a energiei electrice.


	Pct. 2.4
	”Navitas Energy” S.R.L.
	3
	Completarea textului cu sintagma: „ale agregatorilor și/sau ale Părților Responsabile cu Echilibrarea (PRE), după caz.”
Metodologia ignoră existența agregatorilor și PRE, deși aceștia gestionează obligațiile comerciale și operaționale pentru un număr mare de producători.
	Nu se acceptă.
În cazul redispecerizării poziția netă contractuală se modifică în funcție de puterea de redispecerizare, astfel nici producătorul, nici grupul de echilibrare, furnizorul sau agregatorul  nu vor suporta dezechilibre provocate de redispecerizare. Abordare similară este aplicată și în cazul centralelor electrice ce participă pe piața de echilibrare, care în cazul acționărilor din partea operatorului sistemului de transport nu suportă careva consecințe cu privire la dezechilibre, inclusiv contrapărțile cu care respectivii producători au contracte de vânzare/cumpărare a energiei electrice.


	Pct7 șu pct. 10.6
	”Navitas Energy” S.R.L.
	4
	Compensația financiară trebuie acordată pentru orice dispoziție de redispecerizare descendentă, indiferent dacă este emisă înainte sau după termenul-limită de transmitere a notificărilor fizice. În cazul redispecerizării după închiderea notificărilor, metodologia trebuie să prevadă un mecanism distinct și integral de compensare a tuturor costurilor și pierderilor suportate de producător și PRE.
Producătorul și agregatorul suportă aceeași pierdere economică indiferent dacă dispoziția este emisă înainte sau după închiderea pieței. Excluderea compensației după termenul notificărilor transferă integral riscul operațional asupra participanților la piață. Momentele emiterii dispoziției OST nu modifică caracterul prejudiciului economic suferit. Excluderea compensației după termenul notificărilor fizice încalcă principiul nediscriminării și contravine prevederilor art. 46 din Legea nr. 164/2025 și art. 13 din Regulamentul (UE) 2019/943. Transferul integral al riscului operațional al OST asupra participanților la piață este nejustificat.
	Nu se acceptă.
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare, care defapt a fost deja tranzacționată pe piață.

	Pct. 8
	”Navitas Energy” S.R.L.
	5
	Introducerea prevederii că OST poate comunica dispozițiile de redispecerizare direct agregatorului/PRE care administrează portofoliul de centrale.
Navitas Energy gestionează aproximativ 145 de puncte de generare. Comunicarea cu un singur centru de dispecerizare reduce semnificativ sarcina OST și timpul de reacție.
	Nu se acceptă.
Cadrul de reglementare actual deja prevede posibilitatea ca dispozițiile de dispecer să fi transmise către agregatori. Regulamentul nr. 311/2025 definește noțiunea de gestionar tehnic al instalațiilor electrice - persoană fizică sau juridică care desfășoară una dintre activitățile menționate la art. 16 din Legea nr. 164/2025 cu privire la energia electrică, căruia proprietarul unei instalații de utilizare, centrală electrică și/sau instalație de stocare a energiei i-a transmis în gestiune tehnică instalațiile electrice/centralele electrice/instalațiile de stocare a energiei deținute, în baza unui contract pentru operare și/sau mentenanța tehnică, excluzând gestiunea economica. Astfel, cadrul de reglemenatre actual deja prevede posibilitatea ca agregatorii în calitate de gestionar tehnic să semneze contracte pentru operare a instalațiilor electrice și dirijarea operațională prin dispecer. 
Totodată, Regulamentul nr. 311/2025 prevede că convenție de interacțiune poate fi semnată între operatorul de sistem și utilizatorul de sistem sau cu gestionarul tehnic al acelor instalații electrice, instalațiile/centralele căruia sunt racordate la rețeaua electrică a operatorului de sistem, și care prevede inclusiv modul de realizare a dirijării operaționale prin dispecer. 
Suplimentar, menționăm că aspectele cu privire la realizarea dirijării operaționale prin dispecer sunt incluse în Regulamentul privind dirijarea prin dispecerat a sistemului electroenergetic, aprobat prin HANRE nr. 316/2018 și nu țin de obiectul reglementării propus în metodologia dată.

	Pct. 9
	”Navitas Energy” S.R.L.
	6
	Completarea cu posibilitatea ca agregatorii licențiați să participe ca furnizori de flexibilitate și să redispecerizeze portofoliile proprii.
Este în concordanță cu evoluția pieței europene și facilitează integrarea flexibilității.
	Nu se acceptă.
Oferirea serviciilor de flexibilitate se face în condiții de piață respectând pevderile art. 65 din Legea nr. 164/2025 cu privire la energia electrică. Astfel OSD și OST pot să achiziționeze servicii de flexibilitate, inclusiv gestionarea congestiilor în regiunea pe care o deservește, în vederea îmbunătățirii eficienței în exploatarea și dezvoltarea rețelelor electrice de distribuție. Însă metodologia dată are scop determinare a compensației financiare pentru redispecerizarea descendentă în afara unor mecanisme de piață.

	Pct. 10.1
	”Navitas Energy” S.R.L.
	7
	Eliminarea excluderii totale sau introducerea unei compensații proporționale cu limitările asumate prin acordul de racordare.
Racordarea flexibilă va deveni soluția predominantă pentru noile investiții. Excluderea totală descurajează dezvoltarea acestora.
	Se acceptă parțial
Conform art. 46, alin. (14) în cazul în care operatorul sistemului de transport aplică redispecerizarea care nu se bazează pe mecanisme de piață, acesta urmează să achite compensație financiară producătorului, operatorului instalației de stocare a energiei sau consumatorului în raport cu care a fost aplicată această măsură, cu excepția cazului în care producătorul a încheiat un acord de racordare în condiții flexibile, în temeiul căruia livrarea energiei nu este garantată în mod ferm. Astfel, cadrul legal primar prevede exceptarea achitării compensațiilor financiare pentru limitările incluse în acordurile de racordare flexibile, or dacă utilizatorii de sistem nu ar fi fost de acord cu limitările date operatorii de sistem nu ar fi emis avizele de racordare.
Totuși textul a fost modificat ca redispecerizările care exced limitările incluse în acordurile de racordare în condiții flexibile să fie acoperite cu compensații flexibile.


	Pct. 10.5
	”Navitas Energy” S.R.L.
	8
	Dacă indisponibilitatea datelor SCADA nu este imputabilă producătorului sau agregatorului (ex. defecțiuni ale rețelelor de comunicație ale OS/OST, cazuri de forță majoră), puterea disponibilă se determină prin metode alternative aprobate de ANRE: modele meteorologice și de insolație/vânt, date istorice de generare și prognozele validate ale Agregatorului.
Stabilirea puterii disponibile la zero din cauza unor probleme tehnice de transmisie ale OST/OSD reprezintă o sancționare nejustificată și lipsită de culpă a participantului la piață, privându-l ilegal de dreptul la compensație.
	Se acceptă parțial.
Este imperativă obligația transmiterii puterii disponibile în SCADA de către utilizatori, însă este clar că indisponibilitatea valorilor în SCADA poate fi inclusiv cauzată de echipamentul și softul deținut de OS. În această situație nu poate fi impusă responsabilitate către utilizator a deficiențelor în cadrul echipamentelor deținute de OS. 
A fost păstrată obligația transmiterii puterii disponibile în SCADA și exclusă prevederea ca puterea să fie disponibilă în SCADA, ținând cont că indisponibilitatea valorilor în SCADA poate fi inclusiv cauzată de echipamentul și softul deținut de OS. Modalitatea de determinare a puterii admisibile va fi detaliată în procedurile operaționale în funcție de particularitățile centralei electrice, totodată ca alternativă se admite posibilitatea utilizării informațiilor despre puterea disponibilă, stocate de către utilizatorii de sistem și transmise ulterior către OS în cazul indisponibilității tehnice momentane de transmitere a datelor.



	Pct. 10.6
	”Navitas Energy” S.R.L.
	9
	Reformularea textului pentru a garanta acordarea compensației financiare indiferent de momentul redispecerizării, aplicând o metodologie transparentă de calcul bazată pe principiul acoperirii integrale a venitului ratat și a costurilor asociate.

Tratamentul diferențiat al prejudiciului în funcție de orarul notificărilor fizice nu are nicio justificare economică sau juridică pe o piață competitivă.
	Nu se acceptă.
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare, care defapt a fost deja tranzacționată pe piață.

	Pct. 13-15
	”Navitas Energy” S.R.L.
	10
	Introducerea obligației ca OST să demonstreze că au fost epuizate toate măsurile de piață și toate resursele de flexibilitate disponibile înainte de limitarea producției regenerabile.
Respectă principiul utilizării redispecerizării doar ca ultimă soluție.
	Se acceptă parțial.
Conform art. 46 alin. (12), lit. d), redispecerizarea descendentă aplicată în temeiul lit. a)–c) trebuie să fie justificată în mod corespunzător și transparent. Justificarea se include în raportul elaborat conform alin. (9), care este prezentat Agenției. Totoodată pct. 48 din metodlogie a fost modificat pentru a include necesitatea prezentării informațiilor conform pct. 13 și 14.

	Pct. 18
	”Navitas Energy” S.R.L.
	11
	Introducerea posibilității emiterii dispoziției către agregator, pentru întregul portofoliu administrat de acesta.
Reduce numărul comunicațiilor și permite redispecerizarea optimă a portofoliului.
	Nu se acceptă.
Cadrul de reglementare actual deja prevede posibilitatea ca dispozițiile de dispecer să fi transmise către agregatori. Regulamentul nr. 311/2025 definește noțiunea de gestionar tehnic al instalațiilor electrice - persoană fizică sau juridică care desfășoară una dintre activitățile menționate la art. 16 din Legea nr. 164/2025 cu privire la energia electrică, căruia proprietarul unei instalații de utilizare, centrală electrică și/sau instalație de stocare a energiei i-a transmis în gestiune tehnică instalațiile electrice/centralele electrice/instalațiile de stocare a energiei deținute, în baza unui contract pentru operare și/sau mentenanța tehnică, excluzând gestiunea economica.

	Pct. 22
	”Navitas Energy” S.R.L.
	12
	Completarea cu prevederea că agregatorul autorizat poate executa dispozițiile OST pentru toate centralele din portofoliu și transmite confirmarea executării.
Modelul permite dezvoltarea unui Centru de Dispecerizare și reduce semnificativ sarcina OST.
	Nu se acceptă.
Cadrul de reglementare actual deja prevede posibilitatea ca dispozițiile de dispecer să fi transmise către agregatori. Regulamentul nr. 311/2025 definește noțiunea de gestionar tehnic al instalațiilor electrice - persoană fizică sau juridică care desfășoară una dintre activitățile menționate la art. 16 din Legea nr. 164/2025 cu privire la energia electrică, căruia proprietarul unei instalații de utilizare, centrală electrică și/sau instalație de stocare a energiei i-a transmis în gestiune tehnică instalațiile electrice/centralele electrice/instalațiile de stocare a energiei deținute, în baza unui contract pentru operare și/sau mentenanța tehnică, excluzând gestiunea economica.

	Pct. 23
	”Navitas Energy” S.R.L.
	13
	Introducerea posibilității conectării prin platforma SCADA a agregatorului, integrată cu SCADA OST.
Elimină necesitatea gestionării individuale a sute de conexiuni și simplifică integrarea noilor centrale.
	Nu se acceptă.
Cadrul de reglementare actual deja prevede posibilitatea ca dispozițiile de dispecer să fi transmise către agregatori. Regulamentul nr. 311/2025 definește noțiunea de gestionar tehnic al instalațiilor electrice - persoană fizică sau juridică care desfășoară una dintre activitățile menționate la art. 16 din Legea nr. 164/2025 cu privire la energia electrică, căruia proprietarul unei instalații de utilizare, centrală electrică și/sau instalație de stocare a energiei i-a transmis în gestiune tehnică instalațiile electrice/centralele electrice/instalațiile de stocare a energiei deținute, în baza unui contract pentru operare și/sau mentenanța tehnică, excluzând gestiunea economica.
Suplimentar, menționăm că aspectele cu privire la realizarea dirijării operaționale prin dispecer sunt incluse în Regulamentul privind dirijarea prin dispecerat a sistemului electroenergetic, aprobat prin HANRE nr. 316/2018 și nu țin de obiectul reglementării propus în metodologia dată.

	Pct. 25
	”Navitas Energy” S.R.L.
	14
	Introducerea unui capitol privind acreditarea agregatorilor care pot prelua funcțiile operaționale de redispecerizare pentru portofoliile proprii. Procedurile trebuie să stabilească criterii obiective, transparente și verificabile privind ordinea redispecerizării și să fie supuse consultării publice înainte de aprobare.
Modelul reduce costurile operaționale ale OST și este utilizat pe piețele europene prin agregatori și VPP.Participanții la piață trebuie să poată verifica caracterul nediscriminatoriu al redispecerizării.
	Nu se acceptă.
Menționăm că aspectele cu privire la realizarea dirijării operaționale prin dispecer sunt incluse în Regulamentul privind dirijarea prin dispecerat a sistemului electroenergetic, aprobat prin HANRE nr. 316/2018 și nu țin de obiectul reglementării propus în metodologia dată.

	Pct. 29-34
	”Navitas Energy” S.R.L.
	15
	Compensația să fie acordată indiferent de momentul redispecerizării, utilizând o metodologie de calcul adecvată fiecărui caz.
Nu există justificare economică pentru tratamentul diferențiat al aceluiași prejudiciu.
	Nu se acceptă.
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare, care defapt a fost deja tranzacționată pe piață.
În cazul în care dispoziția de redispecerizare descendentă emisă de OS este transmisă centralei SER/CÎE până la termenul limită de transmitere a notificărilor fizice și validare a programelor de funcționare, producătorul dat nu a avut posibilitatea de a-și valorifica energia electrică pe piețele angro de energie electrică, astfel în această situație energia electrică nelivrată constituie subiect al compensației financiare de către OS.

	Pct. 36
	”Navitas Energy” S.R.L.
	16
	Introducerea prevederii că vor fi compensate și costurile suplimentare generate PRE-ului sau agregatorului ca urmare a redispecerizării (costuri de optimizare, tranzacționare, dezechilibre reziduale, penalități contractuale etc.).
Eliminarea dezechilibrului nu elimină toate costurile economice suportate de participantul la piață.
	Nu se acceptă.
În cazul redispecerizării poziția netă contractuală se modifică în funcție de puterea de redispecerizare, astfel nici producătorul, nici grupul de echilibrare, furnizorul sau agregatorul  nu vor suporta dezechilibre provocate de redispecerizare. Abordare similară este aplicată și în cazul centralelor electrice ce participă pe piața de echilibrare, care în cazul acționărilor din partea operatorului sistemului de transport nu suportă careva consecințe cu privire la dezechilibre, inclusiv contrapărțile cu care respectivii producători au contracte de vânzare/cumpărare a energiei electrice.


	Pct. 38-39
	”Navitas Energy” S.R.L.
	17
	Dacă energia era comercializată prin contract bilateral, PPA sau export, compensația să utilizeze prețul contractual. NEW: 
PIP nu reflectă întotdeauna valoarea economică reală a energiei.
	Nu se acceptă.
Conform art. 46, alin. (14) din Legea nr. 164/2025 cu privire la energia electrică, compensația financiară trebuie să fie cel puțin egală cu valoarea cea mai mare dintre 
a) costurile de exploatare suplimentare cauzate de redispecerizare;
b) veniturile nete din vânzarea energiei electrice pe piața pentru ziua următoare.

	Pct. 41-45
	”Navitas Energy” S.R.L.
	18
	Majorarea termenului la minimum 5 zile lucrătoare și posibilitatea sesizării ANRE în caz de litigiu.
Verificarea calculelor pentru portofolii mari necesită un termen rezonabil.În cazul portofoliilor mari verificarea calculelor necesită timp suplimentar și acces la volume importante de date.
	Se acceptă.
Textul a fost modificat în sensul acceptării modificării termenelor de 10 zile lucrătoare pentru transmiterea și examinara contestațiilor.
Totodată, conform cadrului legal aplicabil orice participant pe piața energiei electrice poate sesiza Agenția în cazul apariției neînțelegirilor cu alți participanți.

	De a daugat punct nou Pct. 50 OST raportează anual informațiile privind redispecerizarea.
	”Navitas Energy” S.R.L.
	19
	Publicarea trimestrială a statisticilor privind redispecerizarea și compensațiile acordate.
Crește transparența pieței și permite monitorizarea congestiilor.
	Se acceptă parțial.
A fost completat cu punct nou:
În termen de 12 zile lucrătoare de la sfârșitul lunii în care producerea energiei electrice la centrala electrică SER/CÎE a fost supusă redispecerizării descendente, OS transmite gestionarului centralei electrice respective motivul aplicării dispoziției conform pct. 13. OS publică lunar, pe pagina sa web, informația agregată privind dispozițiile emise, volumele limitate și motivele acestora.

	Secțiunea 6
	”Navitas Energy” S.R.L.
	20
	Introducerea obligației OST de a elabora și implementa un plan de eliminare a congestiilor atunci când redispecerizarea unei centrale depășește 5% anual. 
Raportarea pasivă a depășirii pragului de 5% fără măsuri corective nu rezolvă problemele structurale ale rețelei și creează incertitudine pe termen lung pentru investitori
	Se acceptă parțial.
A fost exlus Pct. 48 subpct. 5), astfel OS urmează să respecte prevederile din Legea nr. 164/2025 prin care se limitează cantitatea de energie electrică nelivrată la 5%.


	Metodologia nu prevede compensarea penalităților contractuale suportate de producător sau agregator.
	”Navitas Energy” S.R.L.
	21
	Introducerea prevederii că penalitățile contractuale dovedite, generate exclusiv de redispecerizarea dispusă de OST, sunt incluse în prejudiciul compensabil.
În cazul contractelor de furnizare, export sau PPA, redispecerizarea poate conduce la penalități contractuale care nu sunt acoperite de metodologia actuală.
	Nu se acceptă.
În cazul redispecerizării poziția netă contractuală se modifică în funcție de puterea de redispecerizare, astfel nici producătorul, nici grupul de echilibrare, furnizorul sau agregatorul  nu vor suporta dezechilibre provocate de redispecerizare. Abordare similară este aplicată și în cazul centralelor electrice ce participă pe piața de echilibrare, care în cazul acționărilor din partea operatorului sistemului de transport nu suportă careva consecințe cu privire la dezechilibre, inclusiv contrapărțile cu care respectivii producători au contracte de vânzare/cumpărare a energiei electrice.


	Metodologia nu prevede obligația OST de a publica statistici periodice privind redispecerizarea.
	”Navitas Energy” S.R.L.
	22
	OST să publice trimestrial statistici privind numărul dispozițiilor, energia redispecerizată, cauzele și valoarea compensațiilor achitate.
Creșterea transparenței va permite evaluarea impactului congestiilor și fundamentarea investițiilor în rețea.
	Se acceptă parțial.
A fost completat cu punct nou:
În termen de 12 zile lucrătoare de la sfârșitul lunii în care producerea energiei electrice la centrala electrică SER/CÎE a fost supusă redispecerizării descendente, OS transmite gestionarului centralei electrice respective motivul aplicării dispoziției conform pct. 13. OS publică lunar, pe pagina sa web, informația agregată privind dispozițiile emise, volumele limitate și motivele acestora.

	”ML ENERGY-GROUP” S.R.L. – (Aviz nr. 17419 din 10.08.2026)

	Pct. 38
	”ML ENERGY-GROUP” S.R.L.
	1
	Potrivit pct. 38 (formula 4, termenul C_GO), pentru cantitatea de energie electrică nelivrată — dispoziție emisă până la termenul-limită — venitul ratat include în mod expres contravaloarea garanțiilor de origine aferente energiei neproduse. În schimb, pentru cantitatea de energie electrică redispecerizată — dispoziție emisă după termenul-limită — mecanismul de acoperire prevăzut la pct. 35 se limitează la reducerea poziției nete contractuale cu o cantitate egală cu cantitatea de energie electrică redispecerizată, exclusiv pe dimensiunea de energie exprimată în MWh, fără a acoperi și garanțiile de origine aferente aceleiași energii neproduse. Întrucât garanția de origine se emite pentru energia efectiv produsă, oprirea producției din dispoziția operatorului de sistem antrenează o pierdere reală de garanții de origine indiferent de momentul emiterii dispoziției. Tratamentul diferit al aceleiași pierderi, în funcție exclusiv de momentul emiterii dispoziției, este de natură să contravină principiului nediscriminării consacrat la pct. 3.2 din Metodologie și de art. 46 din Legea nr. 164/2025.
Propunere:Completarea pct. 35 astfel încât, în cazul redispecerizării descendente dispuse după termenul-limită, producătorul să fie despăgubit și pentru garanțiile de origine aferente energiei neproduse, la același preț de referință aplicabil în cazul energiei nelivrate conform pct. 38; alternativ, introducerea unei prevederi exprese care să confirme că reducerea poziției nete contractuale prevăzută la pct. 35 acoperă integral pierderea producătorului, inclusiv contravaloarea garanțiilor de origine aferente energiei redispecerizate.
	Se acceptă.
Este imperativ faptul că în cazul redispecerizări descedentare și centrala electrică nu va produce energie electrică, astfel nu va putea beneficia de garanțiile de origine care ar fi putut fi emise pentru energia electrică produsă. În acest sens textul pct. 35 a fost modificat.


	Pct. 30 și pct. 33
	”ML ENERGY-GROUP” S.R.L.
	2
	Potrivit pct. 30 (pentru energia nelivrată) și pct. 33 (pentru energia redispecerizată), în cazul în care timpul efectiv de aplicare a redispecerizării este mai mic decât durata intervalului de echilibrare, cantitatea de energie electrică nelivrată, respectiv redispecerizată, este egală cu zero; în același sens, pct. 29 ia în calcul exclusiv „numărul de intervale de echilibrare complete”. Regula produce un rezultat inechitabil: o redispecerizare reală, dar cu o durată efectivă mai mică decât durata intervalului de echilibrare (de exemplu, o limitare aplicată timp de 10 minute dintr-un interval de echilibrare de 15 minute), conduce la o cantitate compensabilă egală cu zero pentru întreg intervalul, deși pierderea de producție este reală și obiectiv măsurabilă. O astfel de soluție „totul sau nimic” contravine principiului compensării venitului direct ratat, determinat în mod obiectiv, rezonabil și justificat (pct. 3.3).
Propunere: Modificarea pct. 30 și 33 astfel încât regula „totul sau nimic” să fie înlocuită cu o compensare proporțională cu durata efectivă de aplicare a redispecerizării în cadrul intervalului, determinată pe baza timpului efectiv înregistrat de sistemul de monitorizare și control (SCADA).
	Se acceptă parțial.
Textul a fost modificat.
A fost exclusă prevederea ce contravine cu pct. 21.

	Pct. 31
	”ML ENERGY-GROUP” S.R.L.
	3
	Potrivit pct. 31, pentru intervalele de echilibrare în care puterea disponibilă nu a fost transmisă și/sau nu a fost disponibilă în sistemul SCADA, puterea disponibilă se consideră egală cu zero. Aplicată necondiționat, prevederea sancționează producătorul cu pierderea integrală a compensației inclusiv în situațiile în care indisponibilitatea datelor nu îi este imputabilă — de exemplu, în cazul unei defecțiuni a infrastructurii SCADA a operatorului de sistem, a canalului de comunicație gestionat de acesta ori a altor cauze aflate în afara controlului producătorului. O asemenea consecință este disproporționată și contrară principiului nediscriminării.
Propunere: Nuanțarea pct. 31 astfel încât considerarea puterii disponibile ca fiind egală cu zero să opereze numai în cazul indisponibilității datelor imputabile producătorului. În cazul indisponibilității neimputabile acestuia, puterea disponibilă să fie determinată printr-o metodă alternativă de estimare (de exemplu, în baza disponibilității sursei primare de energie, a programului de funcționare validat sau a valorilor înregistrate în intervale comparabile), stabilită prin procedurile operaționale prevăzute la pct. 25.
	Se acceptă parțial.
Textul a fost modificat.
A fost păstrată obligația transmiterii puterii disponibile în SCADA și exclusă prevederea ca puterea să fie disponibilă în SCADA, ținând cont că indisponibilitatea valorilor în SCADA poate fi inclusiv cauzată de echipamentul și softul deținut de OS. 
Modalitatea de determinare a puterii admisibile va fi detaliată în procedurile operaționale în funcție de particularitățile centralei electrice, totodată ca alternativă se admite posibilitatea utilizării informațiilor despre puterea disponibilă, stocate de către utilizatorii de sistem și transmise ulterior către OS în cazul indisponibilității tehnice momentane de transmitere a datelor.


	Pct. 10.4
	”ML ENERGY-GROUP” S.R.L.
	4
	Exceptarea de la compensație pentru deconectările neprogramate ale centralelor racordate fără posibilitate de rezervare (pct. 10.4) operează sub condiția expresă a respectării duratelor admise ale întreruperii neprogramate, conform Regulamentului cu privire la calitatea serviciilor de transport și de distribuție a energiei electrice aprobat prin HCA ANRE nr. 537/2020. Textul nu reglementează însă consecința juridică a depășirii acestor durate. Or, exceptarea de la compensație se justifică doar atât timp cât operatorul de sistem respectă standardele de calitate; dincolo de duratele admise, întreruperea nu mai reprezintă un risc asumat prin soluția de racordare, ci o deficiență a serviciului.
Propunere: Completarea pct. 10.4 (și, în mod similar, a pct. 10.3) cu o prevedere expresă potrivit căreia, în cazul depășirii duratelor admise conform HCA ANRE nr. 537/2020, exceptarea de la compensație încetează, iar producătorul are dreptul la compensație pentru energia nelivrată aferentă perioadei care depășește durata admisă.
	Se acceptă parțial.
Întreruperile programate chiar si dacă nu se respecta duratele admise ale intreruperii nu ar trebui să fie compensate prin prisma redispecerizării ci al Regulamentului cu privire la indicatorii de calitate a serviciilor de distribuție și furnizare a energiei termice, aprobat prin Hotărârea ANRE nr. 759 din 09.12.2025. Afirmație valabila si pentru întreruperile programate cu sau fără respectarea duratelor admise.

	Pct. 42
	”ML ENERGY-GROUP” S.R.L.
	5
	Potrivit pct. 42, contestația producătorului privind cantitatea de energie electrică nelivrată și valoarea compensației financiare se transmite în maximum 2 (două) zile lucrătoare. Acest termen este disproporționat de scurt raportat la complexitatea verificării, care presupune analiza calculelor detaliate pentru fiecare dispoziție „j” și pentru fiecare interval de decontare „k”, inclusiv confruntarea cu datele proprii de măsurare și SCADA și cu programele de funcționare validate. Cu atât mai mult cu cât operatorul de sistem beneficiază, pentru transmiterea calculului, de un termen de 12 zile lucrătoare (pct. 40 și 41), un termen de doar 2 zile pentru contestație creează un dezechilibru procedural vădit și face în practică iluzoriu dreptul efectiv la contestație. 
Propunere: Extinderea termenului de contestație prevăzut la pct. 42 de la 2 (două) la cel puțin 5 (cinci) zile lucrătoare, cu menținerea corespunzătoare a celorlalte termene procedurale (a se vedea și pct. 45).
	Se acceptă.
Textul a fost modificat în sensul acceptării modificării termenelor de 10 zile lucrătoare pentru transmiterea și examinarea contestațiilor.

	Pct. 37
	”ML ENERGY-GROUP” S.R.L.
	6
	Prevederea de la pct. 37 — potrivit căreia, pentru intervalele de decontare în care energia nelivrată este mai mică sau egală cu cantitatea de energie ce urma a fi produsă conform contractului de vânzare cumpărare, valoarea venitului ratat se consideră egală cu zero — este redactată neclar din punct de vedere gramatical și lasă loc de interpretare cu privire la sfera sa exactă de aplicare, în special în ceea ce privește delimitarea dintre energia deja contractată (pentru care producătorul este remunerat conform poziției nete) și energia necontractată (pe care producătorul ar fi valorificat-o pe piață). Neclaritatea este de natură să genereze dispute la momentul decontării.
Propunere: Reformularea pct. 37 pentru claritate, cu delimitarea expresă a celor două ipoteze: - pentru partea de energie deja contractată și remunerată conform poziției nete contractuale — venitul ratat se consideră egal cu zero; - pentru partea de energie necontractată pe care producătorul ar fi valorificat-o pe piață — venitul ratat se determină și se compensează conform formulei aplicabile.
	Se acceptă parțial.
Ținând cont de principiul stabilit pentru determinarea compensației financiare, punctul dat a fost eliminat.


	Pct. 7
	”ML ENERGY-GROUP” S.R.L.
	7
	Potrivit pct. 7, în cazul centralelor înregistrate ca furnizori de serviciu de echilibrare, redispecerizarea descendentă poate fi aplicată doar după activarea ofertelor transmise pe piața energiei electrice de echilibrare pentru direcția de reducere de putere. Metodologia nu clarifică însă modul de decontare în ipoteza în care o centrală este simultan furnizor de serviciu de echilibrare și, pentru energia rămasă, eligibilă la compensație — pentru a se evita atât dubla remunerare a aceleiași energii, cât și eventualele lacune de acoperire.
Propunere: Introducerea unei prevederi de clarificare a secvențierii și a modului de decontare în ipoteza centralelor care sunt simultan furnizori de serviciu de echilibrare și eligibile la compensație, cu trimitere la procedurile operaționale prevăzute la pct. 25 și cu asigurarea corelării cu Regulile pieței energiei electrice aprobate prin HCA ANRE nr. 283/2020 și cu Regulamentul privind clauzele și condițiile pentru părțile responsabile cu echilibrarea aprobat prin HCA ANRE nr. 853/2025.
	Se acceptă.
Punctul 25 a fost modificat.

	Corecturi de redactare și de trimiteri interne
	”ML ENERGY-GROUP” S.R.L.
	8
	În scopul asigurării coerenței și securității juridice a textului, se propun următoarele corecturi:
a) pct. 35 — trimiterea la „intervalul de decontare «i»” este eronată, întrucât în restul Metodologiei intervalul de decontare este notat cu „k”, iar „i” desemnează intervalul de echilibrare; se propune corectarea în „intervalul de decontare «k»” pentru consecvență; 
b) titlul Secțiunii 5 și pct. 39 — se propune corectarea abrevierii „SRE” în „SER”, în concordanță cu terminologia utilizată în întregul text al Metodologiei; 
c) pct. 40 — textul conține o eroare tehnică de referință („Eroare! Fără sursă de referință.”), rezultată dintr-un câmp de trimitere nefuncțional; se propune remedierea acesteia
	Se acceptă.


	Î.S. ”MOLDELECTRICA” – (Aviz nr. 17420 din 10.08.2026)

	Punctul 2 din dispozitivul proiectului Hotărârii
	Î.S. ”MOLDELECTRICA” 
	1
	„2. Prezenta Hotărâre intră în vigoare în termen de 6 (șase) luni de la data publicării în Monitorul Oficial al Republicii Moldova.” Stabilirea acestui termen este motivată de necesitatea elaborării, în interiorul acestui termen, de către OST și avizării de către ANRE a procedurilor operaționale de punere în aplicare a Metodologiei. Altfel, în cazul în care Metodologia va intra în vigoare anterior elaborării și avizării procedurilor operaționale, dar compensațiile financiare nu vor putea fi achitate din lipsa respectivelor proceduri, va genera litigii cu atragerea în proces atât a OST cât și a ANRE.
	Se acceptă.


	Dispozitivul proiectului Hotărârii
	Î.S. ”MOLDELECTRICA”
	2
	Următoarele puncte ale dispozitivului proiectului Hotărârii se vor renumerota.
	Se acceptă.


	Pct. 4
	Î.S. ”MOLDELECTRICA”
	3
	Punctul 4 din dispozitivul proiectului Hotărârii se exclude.
	Se acceptă.


	Pct. 29 și pct. 32
	Î.S. ”MOLDELECTRICA”
	4
	În formulele și în explicațiile la formulele expuse la pct. 29 și pct. 32 din Metodologie se propune substituirea componentei din formulă „Tdec” cu expresia „Tech”. Respectiva substituire ar facilita expunerea logică a „duratei intervalului de echilibrare”.
	Se acceptă.


	Pct. 35
	Î.S. ”MOLDELECTRICA”
	5
	În punctul 35 din Metodologie, expresia „pentru intervalul de decontare „i” se propune de a fi înlocuită cu expresia „pentru intervalul de decontare „k”. Efectuarea acestei înlocuiri este motivată de faptul că la pct. 29 din proiect „intervalul de decontare” este identificat prin lit. „k”, iar „intervalul de echilibrare” – prin lit. „i”.
	Se acceptă.


	Pct. 35
	Î.S. ”MOLDELECTRICA”
	6
	De asemenea, în vederea uniformizării componentelor formulelor de calcul, la pct. 35 din Metodologie se propune substituirea expresiei „pentru intervalul de decontare „i”, cu expresia „pentru intervalul de decontare „k”.
	Se acceptă.


	Pct. 36
	Î.S. ”MOLDELECTRICA”
	7
	La formula din pct. 36 din Metodologie componenta formulei „VRi” urmează a fi substituită cu componenta „VRk”.
	Se acceptă.


	Pct. 38
	Î.S. ”MOLDELECTRICA”
	8
	8.1. cuvântul „neprodusă” de substituit cu cuvântul „nelivrată”, reieșind din faptul că în tot textul documentului este utilizat cuvântul „nelivrat”; 
8.2. la explicația componentei formulei „𝑃𝑒𝑛,𝑘” , litera „k” urmează a fi substituită cu un alt simbol deoarece anterior lit. „k” este atribuită „intervalului de decontare”.
	Nu se acceptă.
Prețul de închidere a pieței zilei următoare (PIP) pentru intervalul de tranzacționare „k” urmează să corespundă cu intervalul de decontare „k” pentru care a fost determinată cantitatea de energie electrică nelivrată.

	Pct. 39
	Î.S. ”MOLDELECTRICA”
	9
	La pct. 39 din Metodologie și în denumirea Secțiunii 5 abrevierea „SRE” de înlocuit cu abrevierea corectă „SER”.
	Se acceptă.


	Pct. 45
	Î.S. ”MOLDELECTRICA”
	10
	În pct. 45 din Metodologie cuvântul „neprodusă” de substituit cu cuvântul „nelivrată”, reieșind din faptul că în tot textul documentului este utilizat cuvântul „nelivrat”.
	Se acceptă.


	S.A. ”REȚELE ELECTRICE DE DISTRIBUȚIE NORD” – (Aviz nr. 17439 din 10.08.2026)

	Secțiunea 5 (Art. 46) sau Secțiunea 7 (Art. 49)
	S.A. ”REȚELE ELECTRICE DE DISTRIBUȚIE NORD” 
	1
	Completarea Secțiunii 5 (Art. 46) sau Secțiunii 7 (Art. 49) pentru a prevedea explicit că și OSD, atunci când aplică redispecerizarea pentru gestionarea congestiilor în rețelele proprii, va recupera costurile compensațiilor prin tariful de distribuție.
Legea nr. 164/2025, Art. 64, alin. (8) permite OSD să aplice redispecerizarea pentru gestionarea congestiilor. Nota de fundamentare indică faptul că redispecerizarea este o „măsură de ultimă instanță” aplicată de operatorii de sistem (OST și OSD), însă Art. 46 și 49 din Proiect menționează doar tariful de transport pentru recuperarea costurilor.
	Se acceptă.
Textul a fost completat

	Art. 5  și Art. 10.6
	S.A. ”REȚELE ELECTRICE DE DISTRIBUȚIE NORD” 
	2
	Revizuirea definițiilor de la Art. 5 (Cantitatea de energie electrică nelivrată) și a Art. 10.6 pentru a permite compensarea financiară și pentru dispozițiile emise după termenul limită al notificărilor fizice, dacă acestea nu se bazează pe mecanisme de piață.
Legea nr. 164/2025, Art. 46, alin. (14) stabilește obligația generală de a achita compensații financiare atunci când se aplică redispecerizarea care nu se bazează pe mecanisme de piață, fără a condiționa acest drept de momentul temporal al emiterii dispoziției față de poarta notificărilor fizice. Proiectul metodologiei, prin Art. 5 și Art. 10.6, exclude „energia electrică redispecerizată” de la compensare, limitând dreptul producătorului doar la „energia nelivrată” (dispusă anterior porții H-1).
	Nu se acceptă.
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare pentru energia electrică, care defapt a fost deja tranzacționată pe piață.

	Art. 25 și Art. 26
	S.A. ”REȚELE ELECTRICE DE DISTRIBUȚIE NORD” 
	3
	Clarificarea Art. 25 și 26 privind fluxul de date pentru centralele racordate la RED. Dispoziția și datele de „putere disponibilă” trebuie să tranziteze sistemele OSD pentru a fi validate înainte de a ajunge la OST.
Legea nr. 164/2025, Art. 75 impune cooperarea obligatorie între OST și OSD pentru schimbul de date necesar exploatării zilnice a rețelelor. Proiectul metodologiei condiționează compensarea de integrarea în SCADA a OS (Art. 10.5), dar nu detaliază responsabilitatea OSD în colectarea acestor date de la centralele racordate la distribuție.
	Se acceptă.
Pct. 25 a fost modificat.
Procedurile operaționale specifice de punere în aplicare a Metodologiei vor fi elaborate de OST și vor fi consultate cu OSD. În acest sens, toate procedurile de schimb de informații între OS vor fi incluse în respectivele proceduri operaționale.

	Secțiunea 6
	S.A. ”REȚELE ELECTRICE DE DISTRIBUȚIE NORD” 
	4
	Introducerea în Secțiunea 6 (Raportare) a obligației de a raporta volumele redispecerizate pe zone de operare ale OSD, pentru a fundamenta investițiile necesare reducerii congestiilor.
Legea nr. 164/2025, Art. 46, alin. (11), lit. a) și Art. 12 din Proiect impun operatorilor de sistem să dezvolte rețelele astfel încât redispecerizarea să nu depășească 5% din energia anuală. Nota de fundamentare subliniază că apariția congestiilor locale în rețelele de distribuție impune măsuri punctuale de redispecerizare.
	Se acceptă.
Punctul 48 a fost modificat încât inclusiv OSD să prezinte rapoartul pevâzut la art. 46 alin. (9) din Legea nr. 164/2025 cu privire la energia electrică.

	Art. 15 Protecția Cogenerării (CÎE) în perioada rece
	S.A. ”REȚELE ELECTRICE DE DISTRIBUȚIE NORD” 
	5
	Susținem prevederea de la Art. 15 din Proiect, care este în deplină concordanță cu legislația primară.
Legea nr. 164/2025, Art. 46, alin. (13) stipulează explicit evitarea redispecerizării centralelor de termoficare urbane în perioada rece pentru a nu afecta livrarea energiei termice.
	Se acceptă.


	Asociația Producătorilor de Energie Electrică Eoliană și Fotovoltaică din Republica Moldova – (Aviz nr. 17535 din 11.08.2026 și Aviz nr. 17569 din 11.08.2026)

	Secțiunea 4, art. 38-39
	APEEEF
	1
	Includerea diferenței de preț aferente contractelor pentru diferență (CfD) în baza de calcul a venitului ratat. 
Proiectul calculează venitul ratat exclusiv prin raportare la prețul de închidere a pieței zilei următoare (PIP), la prețul reglementat (pentru producătorii contractați cu FCEE) sau, pentru o categorie restrânsă de producători SRE eligibili mici aflați pe schema de sprijin anterioară Legii nr. 10/2016, la valoarea garanțiilor de origine. Proiectul nu conține nicio prevedere privind tratamentul producătorilor eligibili mari care au câștigat licitațiile organizate în baza art. 35 din Legea nr. 10/2016 și care operează în baza unui contract pentru diferență (CfD). Pentru acești producători, redispecerizarea descendentă generează o dublă pierdere: (i) venitul de piață aferent cantității nelivrate (acoperit, în principiu, de formula PIP) și (ii) diferența CfD (strike price minus preț de piață) aferentă aceleiași cantități, care nu se mai decontează, întrucât CfD se plătește doar pentru energia efectiv produsă și injectată. Fără o prevedere expresă, această a doua componentă a pierderii rămâne integral neacoperită. 
Totodată, art. 13 alin. (7) lit. b) teza a doua din Regulamentul (UE) 2019/943 prevede expres că, atunci când instalația de producere beneficiază de sprijin financiar acordat pe baza volumului de energie electrică produs, „sprijinul financiar care s-ar fi acordat în absența cererii de redispecerizare se consideră parte a veniturilor nete” care fac obiectul compensației. CfD este, prin definiție, un asemenea sprijin volumetric. Omiterea acestei componente din formulă constituie o sub-compensare structurală și previzibilă, contrară textului expres al Regulamentului, cu impact direct asupra bancabilității exact a proiectelor de capacitate mare, cele mai capital-intensive și cele vizate de a doua licitație pentru statutul de producător eligibil mare aflată în derulare, conform Notei de fundamentare. 
Astfel AO „APEEEF” vine cu propunerea de completare al art. 38 din Metodologie cu un nou punct:
„Pentru centralele electrice SER care beneficiază de contract pentru diferență (CfD), încheiat în condițiile Legii nr. 10/2016, venitul ratat determinat conform prezentei secțiuni se majorează cu diferența dintre prețul de exercitare (strike price) stabilit prin contract și prețul de închidere a pieței zilei următoare (PIP), aferentă cantității de energie electrică nelivrate, determinată conform Secțiunii 3.”
	Se acceptă.
Textul a fost modificat
În cazul producătorilor eligibili mari care vor trece de la contracte reglementate de achiziția energiei electrice la contracte pentru diferențe, menționăm că  pentru energia electrică tranzacționată pe piețele organizate se va utiliza PIP ținând cont că contractul de diferența va acoperi prima variabilă iar pentru pentru cantitatea de energie electrică nelivrată care nu a fost tranzacționată pe piețele organizate, se va utiliza prețul reglementat de vânzare a energiei electrice.
Conform art. 381, alin. (4) din Legea nr. 10/2016 prima variabilă poate fi aplicată doar pentru cantitățile notificate de energie electrică din surse regenerabile. În acest sens pentru energia electrică redispcerizată după momentul depunerii notificăeii fizice finale, OS va acoperi compensațiile financiare conform PIP iar CfD va acoperi prima variabilă. 

	Pct. 10.5 și pct. 11
	APEEEF
	2
	Termen de tranziție și metodă alternativă de estimare pentru cerința SCADA / sistem de estimare a puterii disponibile.
Centralele electrice care nu dispun de un sistem de estimare a puterii disponibile conform cerințelor OS și care nu sunt integrate în SCADA sunt excluse integral de la compensație, chiar dacă îndeplinesc celelalte condiții de eligibilitate (categorie de capacitate B/C/D, program de funcționare validat). Aceasta este singura excludere din lista de la pct. 10 care nu are corespondent explicit în excepția unică prevăzută de Regulament (racordare în condiții flexibile, cu livrare neferm garantată). Costul integrării SCADA și al implementării unui sistem de estimare a puterii disponibile revine integral producătorului, fără termen de tranziție și fără metodă alternativă de estimare pentru capacitățile mai mici, care nu au avut anterior nevoie de asemenea sisteme pentru a vinde energie pe piață. 
Deși justificarea tehnică este reală — fără puterea disponibilă nu poate fi calculată obiectiv energia nelivrată — aplicarea imediată și necondiționată a acestei cerințe, fără perioadă de tranziție rezonabilă sau alternativă de estimare pentru capacitățile mai mici, constituie o sarcină administrativă și investițională disproporționată, contrară principiului proporționalității obligațiilor reglementare și principiului protecției investițiilor deja realizate. Riscul practic este ca exact producătorii mai mici din piața liberă, cei mai puțin capitalizați, să fie excluși de la protecția pe care Metodologia urmărește să o asigure. 
Astfel AO „APEEEF” ținând cont de principiul proporționalității obligațiilor reglementare, principiul protecției investițiilor și al încrederii legitime, reținute chiar de Metodologie ca principii de reglementare (pct. 4) vine cu propunerea să se completeze pct. 10.5 cu următorul text:
„Cerința prevăzută la prezentul punct se aplică centralelor electrice puse în funcțiune după data intrării în vigoare a prezentei Metodologii. Pentru centralele electrice existente la data intrării în vigoare, se acordă un termen de tranziție de 12 luni pentru integrarea în sistemul SCADA al OS, iar pe perioada de tranziție, energia nelivrată se determină pe baza unei metode de estimare aprobate de OS, bazate pe istoricul de producție sau pe curbe de producție tipice pentru tehnologia și amplasamentul respectiv.”
	Se acceptă parțial.
Este imperativă obligația transmiterii puterii disponibile în SCADA de către utilizatori, însă este clar că indisponibilitatea valorilor în SCADA poate fi inclusiv cauzată de echipamentul și softul deținut de OS. În această situație nu poate fi impusă responsabilitate către utilizator a deficiențelor în cadrul echipamentelor deținute de OS. 
A fost păstrată obligația transmiterii puterii disponibile în SCADA și exclusă prevederea ca puterea să fie disponibilă în SCADA, ținând cont că indisponibilitatea valorilor în SCADA poate fi inclusiv cauzată de echipamentul și softul deținut de OS. Modalitatea de determinare a puterii admisibile va fi detaliată în procedurile operaționale în funcție de particularitățile centralei electrice, totodată ca alternativă se admite posibilitatea utilizării informațiilor despre puterea disponibilă, stocate de către utilizatorii de sistem și transmise ulterior către OS în cazul indisponibilității tehnice momentane de transmitere a datelor.
Nu se acceptă.
În conformitate cu Codul Rețelelor Electrice privind  Racordarea la Rețelele Electrice aprobat prin Hotărârea ANRE nr. 423/2019, toate centralele electrice de tipul B, C și D trebuie să fie integrate în sistemele SCADA a OS.

	Pct. 41
	APEEEF
	3
	Extinderea termenului de contestație a calculului energiei nelivrate și al compensației financiare. 
Termenul acordat producătorului pentru a contesta calculul cantității de energie electrică nelivrată sau valoarea compensației financiare este de doar 2 (două) zile lucrătoare din momentul recepționării informației de la OS. 
Un termen de 2 zile lucrătoare este vădit insuficient pentru verificarea tehnică a datelor SCADA, reconcilierea acestora cu evidențele interne ale producătorului și analiza economică a calculului compensației, în special pentru producătorii care nu dispun de departamente juridice sau tehnice dedicate. Termenul scurt afectează dreptul efectiv la apărare al producătorului și este disproporționat în raport cu complexitatea tehnică a calculului prevăzut în Secțiunile 3-4 ale Metodologiei. 
Astfel AO „APEEEF” propune de a introduce modificări la pct. 41 și anume la sintagma:
„în maxim 2 (două) zile lucrătoare” se înlocuiește cu „în maxim 10 (zece) zile lucrătoare”.
	Se acceptă.
Textul a fost modificat în sensul acceptării modificării termenelor de 10 zile lucrătoare pentru transmiterea și examinara contestațiilor.

	Pct. 43
	APEEEF
	4
	Introducerea unei penalități pentru întârzierea la plată a compensației de către operatorul de sistem. 
Metodologia stabilește termenul de plată a compensațiilor financiare (7 zile bancare de la data înregistrării facturii la OS), însă nu prevede nicio sancțiune sau dobândă de întârziere în cazul nerespectării acestui termen de către OS, în timp ce obligațiile de plată și de notificare ale producătorului sunt însoțite de termene stricte (a se vedea pct. 41). 
Absența unei clauze de penalizare simetrice creează un dezechilibru contractual nejustificat între părți și diminuează caracterul executoriu real al obligației de plată a compensației, afectând predictibilitatea fluxurilor financiare pe care Metodologia urmărește tocmai să o asigure pentru bancabilitatea proiectelor. 
Astfel AO „APEEEF” propune introducerea la pct. 43 a următorului alineat:
„În cazul nerespectării termenului de plată prevăzut la prezentul punct, OS datorează producătorului de energie electrică o penalitate de întârziere calculată conform legislației aplicabile obligațiilor comerciale, pentru fiecare zi de întârziere.”
	Nu se acceptă
Litigiile cu privire la neachitarea compensației financiare se soluționează în confomitate cu Codul Civil.


	Secțiunea 7
	APEEEF
	5
	Clauză de revizuire periodică a Metodologiei. 
Metodologia este concepută ca instrument provizoriu, aplicabil atâta timp cât sunt aplicabile prevederile art. 46 alin. (8) din Legea nr. 164/2025 (absența mecanismelor de piață funcționale), conform celor menționate în Nota de fundamentare. Proiectul nu conține însă niciun mecanism formal de revizuire periodică sau de raportare către părțile interesate cu privire la evoluția lichidității pieței de echilibrare și a pieței serviciilor de sistem. 
În absența unei clauze de revizuire, există riscul ca Metodologia să rămână aplicată nemodificată chiar și după dezvoltarea unor mecanisme de piață funcționale, contrar caracterului subsidiar și de „ultimă instanță” pe care legea îl atribuie redispecerizării descendente fără mecanisme de piață. O clauză de revizuire susține, totodată, transparența procesului pentru toate părțile interesate, inclusiv asociațiile de producători. 
AO „APEEEF” propune introducerea la Secțiunea 7 a unui nou punct:
„Agenția evaluează, cel puțin o dată la 12 luni, necesitatea menținerii sau modificării prezentei Metodologii, în funcție de nivelul de dezvoltare și de lichiditate al pieței energiei electrice de echilibrare și al pieței serviciilor de sistem, și publică rezultatele evaluării, inclusiv poziția părților interesate consultate.”
	Nu se acceptă.
Metodologia nu este prevăzută ca un instrument provizoriu. Or, conform art. 46, alin. (7) din Legea cu privire la energia electrică, resursele redispecerizate se selectează dintre centralele electrice, instalațiile de stocare a energiei sau instalațiile de consum dispecerizabil prin aplicarea mecanismelor de piață și se compensează financiar în conformitate cu actele normative de reglementare aprobate de Agenție. Ofertele de energie electrică de echilibrare utilizate pentru redispecerizare nu se utilizează la stabilirea prețului energiei electrice de echilibrare. 
Astfel, instrumentele pe care OST poate să le utilizeze pentru a echilibra sistemul electroenergtic dar și pentru a decongestiona anumite porțiuni a rețelei electrice este piața serviciilor de sistem împreună cu piața de echlibrare dar și redispecerizarea prin aplicarea mecanismelor de piață care este o piață distinctă de cea de echilibrare. Deși  la moment piața serviciilor de sistem și piața de echilibrare nu deține o lichiditate sporită care să acopere necesitățile OST, chiar și dacă în viitor ar apărea o lichiditate sporită, OST ar putea avea necesitatea ca redispecerizarea să se întreprindă în anumite porțiuni a rețelei electrice ceea ce soluționează congestiile înregistrate din acea porțiune. Astfel, metodologia dată urmează a fi aplicată nu pentru o perioadă tranzitorie până când va apărea lichiditate pe piețele serviciilor de sistem sau echilibrare dar și ulterior, la necesitate. 

	Întregul text al proiectului Metodologiei, care utilizează exclusiv sintagma “centrala electrică SER/CÎE”
	APEEEF
	6
	Introducerea noțiunii de „subiect de compensare” și extinderea sferei de aplicare a Metodologiei. 
Metodologia se referă, pe tot parcursul textului, strict la „centralele electrice SER/CÎE”. Această formulare nu acoperă ceilalți participanți la piață care pot face obiectul redispecerizării descendente în condițiile Legii nr. 164/2025 și care sunt recunoscuți ca atare de cadrul european — agregatorii, centralele electrice virtuale (Virtual Power Plant) și instalațiile de stocare a energiei electrice (BESS). Limitarea sferei de aplicare exclusiv la producătorii SER/CÎE, deși aceste categorii de participanți pot fi la fel de expuse unor dispoziții de redispecerizare descendentă, creează un tratament diferențiat nejustificat și contravine principiului neutralității tehnologice, reținut chiar de Metodologie ca principiu de reglementare. 
Art. 13 alin. (1), (2) și (7) din Regulamentul (UE) 2019/943 se referă, în mod expres și constant, la „instalațiile de producere”, „instalațiile de stocare a energiei” și „instalațiile de consum dispecerizabil” ca subiecți deopotrivă ai redispecerizării și ai compensației financiare aferente, fără a limita sfera de aplicare la producătorii SER/CÎE. Directiva (UE) 2019/944, art. 2 pct. 18-20, definește expres noțiunile de „agregare”, „agregator independent” și „consum dispecerizabil”, iar art. 40 alin. (4) lit. b) impune statelor membre să asigure participarea nediscriminatorie la piețele de echilibrare și la serviciile de sistem a operatorilor de instalații de stocare și a participanților implicați în agregare. Prin urmare, sfera mai restrânsă a proiectului Metodologiei, raportată la sfera de aplicare a art. 13 din Regulament, constituie o transpunere incompletă a acestuia. Totodată, Legea nr. 164/2025 reglementează deja, la nivel național, agregatorii, centralele electrice virtuale și instalațiile de stocare a energiei electrice, existând deci un temei intern suficient pentru extinderea propusă. 
AO „APEEEF” propune următorul text:
a) Se introduce în Secțiunea 1 (definiții) noțiunea: „Subiect de compensare – centrala electrică care utilizează surse regenerabile de energie (SER), centrala electrică în regim de cogenerare de înaltă eficiență (CÎE), agregatorul, centrala electrică virtuală (Virtual Power Plant) și instalația de stocare a energiei electrice (BESS), care fac obiectul redispecerizării descendente în condițiile Legii nr. 164/2025 și ale prezentei Metodologii.” b) Se introduce un articol distinct care enumeră expres subiecții cărora li se aplică Metodologia. c) Sintagma „centrala electrică SER/CÎE” se înlocuiește, pe tot parcursul textului, cu „subiectul de compensare”, cu păstrarea trimiterii exprese la un anumit tip de subiect numai acolo unde o prevedere se aplică, prin excepție, strict acelui tip de subiect.
	Nu se acceptă.
OS ar putea avea necesitatea ca redispecerizarea să se întreprindă în anumite porțiuni a rețelei electrice ceea ce soluționează congestiile înregistrate din acea porțiune. Astfel se redispecerizează centralele electrice și nu grupurile de echilibrare, agregatorii sau centralele electrice virtuale.
Însă, menționăm că Regulamentul nr. 311/2025 definește noțiunea de gestionar tehnic al instalațiilor electrice - persoană fizică sau juridică care desfășoară una dintre activitățile menționate la art. 16 din Legea nr. 164/2025 cu privire la energia electrică, căruia proprietarul unei instalații de utilizare, centrală electrică și/sau instalație de stocare a energiei i-a transmis în gestiune tehnică instalațiile electrice/centralele electrice/instalațiile de stocare a energiei deținute, în baza unui contract pentru operare și/sau mentenanța tehnică, excluzând gestiunea economica. 
Astfel, cadrul de reglemenatre actual deja prevede posibilitatea ca agregatorii în calitate de gestionar tehnic să semneze contracte pentru operare a instalațiilor electrice și dirijarea operațională prin dispecer. 
La moment, probabilitatea aplicării  dispozițiilor de redispecerizare descendente este mai mare pentru centralele electrice din surse regenerabile decât pentru instalațiile de stocare sau instalațiile de utilizate dispecerizabile deținute de consumatorii finali. Astfel, la o etapă ulterioară, prevderile metodologiei se vor revedea pentru a acoperi toți subiecții unor posibile redispecerizări.

	Prevederile Metodologiei care condiționează eligibilitatea sau dreptul la compensație de integrarea în sistemul SCADA, de schimbul de date, de monitorizarea și controlul puterii active, precum și de întocmirea și transmiterea programului de funcționare și a notificărilor fizice (inclusiv pct. 6, 9, 10.5, 24 din proiect).
	APEEEF
	7
	Recunoașterea îndeplinirii cerințelor tehnice prin apartenența la un dispecerat acreditat conform legii. 
Metodologia formulează aceste cerințe tehnice ca și cum ar trebui îndeplinite în mod individual, de fiecare subiect de compensare. În realitate, o parte dintre subiecți nu sunt înregistrați individual în sistemul SCADA, însă sunt dispecerizați de un dispecer acreditat conform legii, care asigură, la nivel de grup, schimbul de date, monitorizarea și controlul puterii active, programul de funcționare și notificările fizice. Condiționarea strict individuală a eligibilității îi exclude în mod nejustificat de la compensație pe acești subiecți, deși cerințele tehnice sunt, în fapt, integral asigurate, la nivel de grup, prin dispecerul acreditat — scopul urmărit de cerința tehnică (posibilitatea calculării obiective a energiei nelivrate) fiind pe deplin atins. 
Această propunere este complementară Amendamentului nr. 4 din avizul inițial (privind termenul de tranziție pentru cerința SCADA): acolo unde Amendamentul nr. 4 vizează situația subiecților care nu dispun încă de capacitate tehnică proprie, prezenta propunere vizează situația, structural diferită, a subiecților care nu au și nu au nevoie să dețină capacitate tehnică individuală, întrucât aceasta este asigurată la nivel de grup. Excluderea lor contravine principiului proporționalității obligațiilor de reglementare și principiului evitării sarcinilor administrative inutile, ambele reținute de Metodologie însăși ca principii de reglementare, precum și principiului nediscriminării dintre modelele de afaceri, consacrat la art. 13 alin. (1) din Regulamentul (UE) 2019/943. 
AO „APEEEF” propune:
Se introduce, în mod general și consecvent, oriunde integrarea în sistemul SCADA, schimbul de date, monitorizarea și controlul puterii active, programul de funcționare sau notificările fizice sunt prevăzute drept condiție de eligibilitate ori de acordare a compensației, următoarea mențiune: „Cerințele prevăzute la prezentul punct se consideră îndeplinite și atunci când subiectul de compensare face parte dintr-un grup dispecerizat gestionat de un dispecer acreditat în condițiile legii, care asigură îndeplinirea acestor cerințe la nivelul grupului. În acest caz, subiecții care nu sunt înregistrați individual în sistemul SCADA beneficiază de compensație în temeiul faptului că sunt dispecerizați de dispecerul acreditat, indiferent de categoria de capacitate în care se încadrează.”
	Nu se acceptă.
Menționăm că Regulamentul nr. 311/2025 definește noțiunea de gestionar tehnic al instalațiilor electrice - persoană fizică sau juridică care desfășoară una dintre activitățile menționate la art. 16 din Legea nr. 164/2025 cu privire la energia electrică, căruia proprietarul unei instalații de utilizare, centrală electrică și/sau instalație de stocare a energiei i-a transmis în gestiune tehnică instalațiile electrice/centralele electrice/instalațiile de stocare a energiei deținute, în baza unui contract pentru operare și/sau mentenanța tehnică, excluzând gestiunea economica. 
Astfel, cadrul de reglemenatre actual deja prevede posibilitatea ca o companie ce preastă servicii de dispecerat în calitate de gestionar tehnic să semneze contracte pentru operare a instalațiilor electrice și dirijarea operațională prin dispecer. 
Totodată, Regulamentul nr. 311/2025 prevede că convenție de interacțiune poate fi semnată între operatorul de sistem și utilizatorul de sistem sau cu gestionarul tehnic al acelor instalații electrice, instalațiile/centralele căruia sunt racordate la rețeaua electrică a operatorului de sistem, și care prevede inclusiv modul de realizare a dirijării operaționale prin dispecer. 
Suplimentar, menționăm că aspectele cu privire la realizarea dirijării operaționale prin dispecer sunt incluse în Regulamentul privind dirijarea prin dispecerat a sistemului electroenergetic, aprobat prin HANRE nr. 316/2018 și nu țin de obiectul reglementării propus în metodologia dată.

	Cu privire la toate referirile la „programul de funcționare” și la „validarea programului de funcționare” din proiect, inclusiv condițiile de eligibilitate (pct. 6), condițiile de excludere de la compensație (pct. 10.6, 10.7) și formulele de calcul al energiei nelivrate și redispecerizate (pct. 29-33).
	APEEEF
	8
	Definirea și explicarea noțiunilor „program de funcționare” și „validarea programului de funcționare”. 
Metodologia se întemeiază, în mod esențial, pe noțiunile de „program de funcționare” și „validare a programului de funcționare”, la care face trimitere repetată — inclusiv în formulele de calcul și în condițiile de eligibilitate și de excludere de la compensație. Cu toate acestea, niciuna dintre aceste noțiuni nu este definită sau explicată în textul Metodologiei și nici în definițiile proprii ale acesteia, ceea ce creează incertitudine cu privire la sensul avut în vedere de autor și la consecințele juridice pe care Metodologia le atribuie acestora. Nu este clar: ce reprezintă „programul de funcționare”; ce presupune „validarea” lui, cine o realizează și în ce termen; în ce condiții validarea nu ar avea loc (cazurile și criteriile de invalidare); care sunt consecințele juridice ale invalidării, inclusiv efectele asupra dreptului la compensație și asupra modului de calcul; și care este procedura, termenul și modalitatea de comunicare și de contestare a unei invalidări. Întrucât nu este clar ce se înțelege prin aceste sintagme, definirea lor trebuie realizată de autorul proiectului, nu dedusă de destinatarii Metodologiei. 
Legea nr. 100/2017 cu privire la actele normative, art. 45 alin. (1) lit. c), impune ca dispozițiile generale ale unui act normativ să explice termenii și să definească conceptele utilizate; totodată, dacă o noțiune poate avea înțelesuri diferite, actul trebuie să stabilească semnificația acesteia în context, pentru a asigura înțelegerea corectă și a evita interpretările neuniforme. O metodologie care condiționează cuantumul unei compensații financiare de o noțiune nedefinită, fără procedură, termene sau cale de contestare asociate, nu întrunește acest standard și generează un risc real de aplicare neuniformă și de insecuritate juridică pentru subiecții de compensare. 
AO „APEEEF” vine cu următoarea propunere:
Se introduc în Secțiunea 1 (definiții) noțiunile „program de funcționare” și „validarea programului de funcționare”, însoțite, în cuprinsul Metodologiei, de precizări exprese privind: (i) entitatea care realizează validarea și termenul în care aceasta se realizează; (ii) condițiile și criteriile în care validarea nu are loc; (iii) consecințele juridice ale invalidării asupra dreptului la compensație și asupra modului de calcul al energiei nelivrate; și (iv) procedura, termenele și modalitatea de comunicare și de contestare a unei invalidări a programului de funcționare.
	=
Se acceptă parțial.
[bookmark: _Hlk244006505]În Liniile directoare privind operarea sistemului de transport aprobate prin HANRE nr. 644/2025 se regăsește noțiunea de program de producere - program de producere a energiei electrice de către un modul de generare sau de către un grup de module de generare. 
În acest sens, conform pct. 397 din Liniile directoare privind operarea sistemului de transport,	OST care operează zona de programare verifică dacă programele de producere, de consum, de schimburi comerciale externe, precum și programele schimburilor externe ale OST din zona sa de programare sunt echilibrate.
De asemenea, conform pct. 517 din Liniile directoare privind operarea sistemului de transport, OST monitorizează aproape în timp real programele de producere și de schimb, fluxurile de putere, injecțiile în punctele nodale și retragerile din punctele nodale, precum și alți parametri din zona sa de control care sunt relevanți pentru anticiparea unui risc de abatere de frecvență și ia, în coordonare cu alți operatori ai sistemelor de transport din zona sa sincronă, măsuri pentru a limita efectele negative ale acestora asupra echilibrului dintre producere și consum.


	Formula (1) de la art. 92 din proiectul Metodologiei: „E_nelivrat,k,j = Σᵢ [ max(0, P_disp,i − P_red,i) × T_dec,i, dacă P_red,i = P_prog,i ; 0, dacă P_red,i ≠ P_prog,i ]”.
	APEEEF
	9
	Corectarea condiției de aplicare a formulei de calcul a energiei electrice nelivrate. 
Formula acordă o cantitate compensabilă de energie nelivrată numai în cazul particular în care puterea limitată prin dispoziția OS (P_red) este exact egală cu puterea programată (P_prog); în orice altă situație — inclusiv în cazul, tipic pentru redispecerizarea descendentă, în care dispoziția limitează puterea sub nivelul programat (P_red mai mic decât P_prog) — cantitatea compensabilă este automat zero. Această formulare pare să contrazică chiar scopul declarat al Metodologiei, respectiv compensarea energiei nelivrate ca urmare a limitării producției sub programul de funcționare, și ar putea goli de conținut mecanismul de compensare pentru majoritatea situațiilor practice de redispecerizare descendentă, în care limita stabilită prin dispoziție nu coincide, ca valoare exactă, cu puterea programată. 
Nicio motivație economică sau tehnică pentru excluderea exactă a celui mai frecvent caz de curtailment (limitare sub programul de funcționare) nu este oferită în Nota de fundamentare. Formularea actuală pare o eroare materială de redactare, iar nu o alegere deliberată de politică de reglementare, întrucât contravine art. 13 alin. (7) din Regulamentul (UE) 2019/943, care impune compensarea integrală a energiei nelivrate ca urmare a redispecerizării, indiferent de coincidența exactă dintre limita dispusă și programul de funcționare.
AO „APEEEF” vine cu următoarele propuneri:
Se înlocuiește condiția „P_red,i = P_prog,i” cu „P_red,i ≤ P_prog,i” pentru aplicarea formulei de calcul (max(0, P_disp,i − P_red,i) × T_dec,i), astfel încât compensația să se aplice ori de câte ori dispoziția OS limitează puterea subiectului de compensare la un nivel egal sau inferior programului de funcționare, valoarea zero rămânând rezervată exclusiv cazului „P_red,i > P_prog,i” (dispoziția nu limitează efectiv sub nivelul programat, deci nu există curtailment real).
	Se acceptă parțial
Cantitatea de energie electrică nelivrată se calculează doar când dispoziția este transmisă până la termenul limită de transmitere a notificărilor fizice și validare a programelor de funcționare a centralelor electrice. Astfel, dacă puterea activă conform programului de funcționare () este egală cu puterea activă maximă care poate fi injectată în rețea, specificată în dispoziția de redispecerize (), atunci producătorul a îndeplinit dispoziția, iar energia electrică nelivrată urmează a fi calculată ca diferența între puterea disponibilă și cea redispecerizată. În acest sens, chiar dacă inițial () este mai mare ca (), însă producătorul a reacționat la comanda transmisă de operator și a modificat () pentru a corespunde cu (), metodologia prevede acordarea compensației financiare ținând cont de puterea disponibilă înregistrată la centrala electrică respectivă.
Dacă () este mai mică ca (), sunt posibile două situații distincte:
a) producătorul a ignorat dispoziția și s-a antrenat în tranzacții ce a condus la un program de funcționare  mai mare ca . 
b) producătorul a avut deja notificări fizice notificate însă OS a transmis dispoziție de redespecerizare, astfel producătorul nu a avut timpul necesar pentru a modifica programul de de producere a energiei electrice.  
Menționăm că în ambele cazuri, producătorul urmează să încaseze veniturile din vânzarea energiei electrice conform programelor de producere a energiei electrice, astfel compensări financiare suplimentare nu pot fi acordate. Totuși pentru a minimiza un potential risc cu privire la apariția unor dezechilibre, a fost introdus un nou punct cu următorul conținut:
În cazul în care, dispoziția de redispecerizare este transmisă către utilizator cu o oră sau mai puțin înaintea termenului limită pentru depunerea ofertelor pe piața zilei următoare pentru ziua de livrare și până la termenul limită de transmitere a notificărilor fizice finale ()  este mai mic ca  () pentru respectivele intervale de decontare, la calculul dezechilibrelor poziția netă contractuală a părții responsabile cu echilibrarea responsabilă de SER/CÎE în raport cu care a fost aplicată redispecerizarea descedentară, pentru intervalul de decontare „k” se reduce cu o cantitate egală cu cantitatea de energie electrică, determinată conform pct. 32.

	Definiția variabilei „T_dec,i” din formulele (1) și (2) ale proiectului: „durata intervalului de echilibrare i (15 minute/0,25 ore)”.
	APEEEF
	10
	Stabilirea intervalului de decontare utilizat în formulele de calcul la 60 de minute (1 oră). 
Metodologia introduce un interval de decontare de 15 minute, aliniat la art. 8 alin. (4) din Regulamentul (UE) 2019/943. Această valoare nu corespunde însă intervalului de decontare aplicat, în prezent, în Republica Moldova, unde notificările fizice, contorizarea, facturarea și decontarea dezechilibrelor pe piața energiei electrice funcționează la interval orar (60 de minute). Introducerea unui interval de 15 minute exclusiv pentru mecanismul de compensare a redispecerizării descendente, fără ca restul pieței să fi tranziționat la acest interval, ar crea o incoerență tehnică între prezenta Metodologie și restul cadrului de reglementare a pieței și ar amplifica, prin multiplicarea de patru ori a punctelor posibile de discontinuitate a datelor SCADA sau de neconcordanță a notificărilor pentru fiecare oră calendaristică, riscul de compensații reduse la zero, semnalat la Amendamentul nr. 9 din prezentul supliment cu privire la pct. 31 din proiect. 
Republica Moldova nu este stat membru al Uniunii Europene, iar Regulamentul (UE) 2019/943 nu i se aplică direct, ci exclusiv prin mecanismul de incorporare în acquis-ul Comunității Energetice, urmat de transpunere în legislația națională. Regulamentul a fost incorporat prin Decizia Consiliului Ministerial al Comunității Energetice nr. 2022/03/MC-EnC, cu termen de transpunere națională stabilit pentru 31 decembrie 2023. Secretariatul Comunității Energetice a constatat, prin Cererea motivată din Cazul ECS-27/24 (iulie 2024), că Republica Moldova nu își îndeplinise această obligație de transpunere, actele naționale aferente aflându-se, la începutul anului 2024, încă în stadiu de proiect. În aceste condiții, regula celor 15 minute din art. 8 alin. (4) din Regulament nu constituie, în prezent, o normă obligatorie pentru Republica Moldova, iar Metodologia nu are temei să anticipeze o transpunere neconfirmată, cu atât mai mult cu cât ar face-o izolat, doar pentru acest mecanism, în timp ce restul pieței continuă să funcționeze la interval orar. Solicităm, prin urmare, ca intervalul de decontare utilizat în formulele de calcul să rămână de 60 de minute, identic cu intervalul de decontare a dezechilibrelor aplicat, în prezent, pe piața energiei electrice din Republica Moldova, urmând ca o eventuală tranziție la 15 minute să fie realizată, dacă și când va fi cazul, la nivelul întregii piețe, printr-un proces de reglementare distinct și coordonat, iar nu unilateral, prin prezenta Metodologie. 
Astfel AO „APEEEF” vine cu următoarea propunere:
Se înlocuiește definiția variabilei „T_dec,i” cu următoarea formulare: „T_dec,i – durata intervalului de decontare i, egală cu 60 de minute (1 oră), identică cu durata intervalului de decontare a dezechilibrelor aplicat, în prezent, pe piața energiei electrice din Republica Moldova.” Corespunzător, orice referire din proiect la „intervalul de echilibrare (15 minute/0,25 ore)” se înlocuiește cu „intervalul de echilibrare (60 minute/1 oră)”.
	Nu se acceptă.
Deși la moment, intervalul de decontare a dezechilibrelor este 1 h, conform art. 89, alin. (7) din Legea cu privire la energia electrică nr. 164/2025 care deja transpune Regulamentul (UE) 2019/943, intervalul de decontare a dezechilibrelor pe piața energiei electrice din Republica Moldova constituie 15 minute, cu excepția situației în care Agenția a acordat o derogare în conformitate cu art. 92 alin. (10) sau o excepție în conformitate cu alin. (8). Totodată, menționăm că intervalul de decontare a pieței de echilibrare este deja de 15 min. 
Astfel, nu este rațional de dispus redispecerizare pentru o oră întreagă dacă OST are posibilitatea să acționeze pe piața de echlibrare la intervale de 15 min, și ar avea nevoie să dispună redispecerizarea pe 15 sau 30 min și nu pentru o oră întreagă.


	Î.C.S. ”Premier Energy Distribution” S.A. – (Aviz nr. 17742 din 13.08.2026)

	Pct. 2  din Hotărâre (dispozitiv HCA)
	Î.C.S. ”Premier Energy Distribution” S.A.
	1
	„2. […] operatorul sistemului de transport, în coordonare cu operatorii sistemelor de distribuție, elaborează și transmite spre avizare […] procedurile operaționale […].”
Consecvență cu pct. 25 al Metodologiei (Amendamentul nr. 8): procedurile afectează centralele de distribuție și interfața OST–OSD, deci se elaborează în coordonare cu OSD.
	Se acceptă.
Textul a fost modificat.

	Pct. 1 (Sec. 1)
	Î.C.S. ”Premier Energy Distribution” S.A.
	2
	„ […] pentru respectarea dispozițiilor operatorului sistemului de transport al energiei electrice de sistem (operator al sistemului de transport sau, după caz, operator al sistemului de distribuție) privind redispecerizarea descendentă […].”
Restrângerea la dispozițiile OST este inconsecventă cu pct. 2, 12, 25, 26 și cu domeniul art. 46 din Legea nr. 164/2025 (OST și OSD). Acoperă și centralele racordate la distribuție.
	Se acceptă.
Textul a fost modificat.

	Definiția “Puterea disponibilă” (pct. 5) și pct. 24
	Î.C.S. ”Premier Energy Distribution” S.A.
	3
	Definiție: „[…] (SCADA) al OS (al OSD, pentru centralele racordate la rețeaua de distribuție, cu retransmiterea datelor către OST conform procedurilor de la pct. 25)”. pct. 24: „[…] cu sistemul SCADA al OS la a cărui rețea centrala electrică este racordată […]”.
„SCADA al OS” este ambiguu pentru centralele de distribuție, la care interfața tehnică se face cu SCADA al OSD. Trebuie definită calea de transmitere a datelor OSD → OST.
	Se acceptă.
Pct. 25 a fost modificat.

	Pct. 10. Și 10.4 (Sec. 1)
	Î.C.S. ”Premier Energy Distribution” S.A.
	4
	„10.3 deconectărilor programate în cazul în care sunt respectate duratele admise conform Regulamentului cu privire la calitatea serviciilor de transport și de distribuție a energiei electrice aprobat prin HCA ANRE nr. 537/2020; 
10.4 deconectărilor neprogramate în cazul când centrala electrică este racordată prin derivație […] sau alte cazuri în care soluția de racordare nu asigură posibilitatea de rezervare […], cu condiția că sunt respectate duratele admise ale întreruperii neprogramate conform Regulamentului […] nr. 537/2020;”
Excluderea de la compensare a întreruperilor (programate și neprogramate) se propune necondiționată de respectarea duratelor: o întrerupere nu este redispecerizare descendentă și nu trebuie compensată prin prezenta Metodologie indiferent de durată. Consecințele și compensațiile pentru depășirea duratelor admise sunt deja reglementate prin Regulamentul cu privire la calitatea serviciilor de transport și de distribuție a energiei electrice aprobat prin HCA ANRE nr. 537/2020, care prevede compensații pentru nerespectarea duratelor admise ale întreruperilor. Menținerea condiției „cu condiția că sunt respectate duratele” creează, prin citire a contrariu, o a doua cale de remediere — o compensație la preț PZU în temeiul Metodologiei, suprapusă peste compensația din Regulamentul nr. 537/2020. Eliminarea condiționalității înlătură dublarea și expunerea disproporționată a OSD; nu mai este necesar un punct distinct de delimitare.
	Se acceptă
Textul a fost modificat.
Motivele redispecerizării sunt incluse in pct. 13. Astfel întreruperile programate chiar si dacă nu se respecta duratele admise ale intreruperii nu ar trebui să fie compensate prin prisma redispecerizării ci al Regulamentului cu Regulamentul cu privire la indicatorii de calitate a serviciilor de distribuție și furnizare a energiei termice, aprobat prin Hotărârea ANRE nr. 759 din 09.12.2025. Afirmație valabila si pentru întreruperile programate cu sau fără respectarea duratelor admise.

	Pct. 12 (Sec. 2)
	Î.C.S. ”Premier Energy Distribution” S.A.
	5
	„12. […] cu un grad minim de redispecerizare descendentă, în limitele planurilor de dezvoltare a rețelelor aprobate și cu recunoașterea investițiilor corespunzătoare în tarifele reglementate, în condițiile art. 46 alin. (11) lit. a) din Legea nr. 164/2025.”
Obligația de dezvoltare „cu grad minim de redispecerizare” este nedeterminată; din perspectiva OSD trebuie mărginită de planul de dezvoltare aprobat și corelată cu recunoașterea investițiilor în tarif.
	Nu se acceptă.
Propunerea nu ține de obiectul reglementării.

	Pct. 13 subpct. 3) (Sec. 2)
	Î.C.S. ”Premier Energy Distribution” S.A.
	6
	„13. […] 3) congestia unor elemente ale sistemului electroenergetic național, inclusiv congestia elementelor rețelelor electrice de distribuție.”
Nota de fundamentare recunoaște expres congestiile de distribuție generate de racordarea instalațiilor SER medii și mici. Fără menționare expresă, temeiul pentru degrevarea congestiilor de distribuție rămâne ambiguu.
	Se acceptă
Textul a fost modificat.


	Pct. 16 (Sec. 2)
	Î.C.S. ”Premier Energy Distribution” S.A.
	7
	„16. […] se determină de către OST, iar în cazul redispecerizării aplicate pentru gestionarea congestiilor la nivelul rețelei electrice de distribuție – de către OSD, pe baza informațiilor privind starea de funcționare […].”
Numai OSD are vizibilitate în timp cvasi-real asupra propriei rețele și poate determina volumul necesar degrevării unei congestii de distribuție. Atribuirea exclusivă OST este inaplicabilă pentru restricțiile de distribuție.
	Se acceptă
Textul a fost modificat.


	Pct. 25 + subpct. Nou 25.7 (Sec. 2)
	Î.C.S. ”Premier Energy Distribution” S.A.
	8
	„25. OST elaborează, consultă cu în coordonare cu OSD și prezintă spre avizare […] aspecte: […] 25.7 interfața de schimb de date și modul de coordonare operațională între OST și OSD, inclusiv repartizarea rolurilor la selectarea și dispecerizarea centralelor SER/CÎE racordate la rețeaua de distribuție.”
Pentru centralele de distribuție, datele de rețea, măsurarea și calea SCADA aparțin OSD; procedurile de selectare (25.1) și de determinare a puterii disponibile (25.2) nu pot fi elaborate unilateral de OST. „Coordonarea” și interfața OST–OSD asigură aplicabilitatea.
	Se acceptă
Textul a fost modificat.


	Pct. 29 (formula (1)) + prevedere nouă în Sec. 2
	Î.C.S. ”Premier Energy Distribution” S.A.
	9
	Se introduce un punct nou în Secțiunea 2 (după pct. 23): „La primirea unei dispoziții de redispecerizare descendentă anterior termenului-limită de transmitere a notificărilor fizice și de validare a programelor de funcționare, producătorul / partea responsabilă cu echilibrarea actualizează notificarea fizică și programul de funcționare al centralei la nivelul puterii active maxime specificate în dispoziție (P_prog := P_red), în condițiile Regulilor pieței energiei electrice aprobate prin HCA ANRE nr. 283/2020. În acest caz, energia nelivrată se determină conform formulei (1) ca diferență între puterea disponibilă și plafonul dispoziției.”
Compensarea din formula (1) depinde de egalitatea P_ red = P_ prog, dar Metodologia nu prevede pasul de renotificare care o produce. Fără prevedere expresă, un curtalment real dispus înainte de termenul-limită (P_ red < P_ prog) riscă să fie calculat drept energie nelivrată zero dacă producătorul nu-și actualizează programul — necompensat, deși energia se pierde, iar dezechilibrul rezultat nu beneficiază de neutralizarea de la pct. 35 (rezervată energiei redispecerizate după termenul-limită). Explicitarea renotificării face formula coerentă și elimină riscul de sub-compensare și de litigii (pct. 3.3). Totodată, măsurarea față de puterea disponibilă (P_ disp din SCADA), nu față de un program supraevaluat, protejează OS împotriva supra-compensării.
	Se acceptă parțial.
Cantitatea de energie electrică nelivrată se calculează doar când dispoziția este transmisă până la termenul limită de transmitere a notificărilor fizice și validare a programelor de funcționare a centralelor electrice. Astfel, dacă puterea activă conform programului de funcționare () este egală cu puterea activă maximă care poate fi injectată în rețea, specificată în dispoziția de redispecerize (), atunci producătorul a îndeplinit dispoziția, iar energia electrică nelivrată urmează a fi calculată ca diferența între puterea disponibilă și cea redispecerizată. În acest sens, chiar dacă inițial () este mai mare ca (), însă producătorul a reacționat la comanda transmisă de operator și a modificat () pentru a corespunde cu (), metodologia prevede acordarea compensației financiare ținând cont de puterea disponibilă înregistrată la centrala electrică respectivă.
Dacă totuși la termenul limită de transmitere a notificărilor fizice și validare a programelor de funcționare a centralelor electrice, () este mai mică ca (), sunt posibile două situații distincte:
a) producătorul a ignorat dispoziția și s-a antrenat în tranzacții ce a condus la un program de funcționare  mai mare ca . 
b) producătorul a avut deja notificări fizice notificate însă OS a transmis dispoziție de redespecerizare, astfel producătorul nu a avut timpul necesar pentru a modifica programul de de producere a energiei electrice.  
Menționăm că în ambele cazuri, producătorul urmează să încaseze veniturile din vânzarea energiei electrice conform programelor de producere a energiei electrice, astfel compensări financiare suplimentare nu pot fi acordate. Totuși pentru a minimiza un potential risc cu privire la apariția unor dezechilibre, a fost introdus un nou punct cu următorul conținut:
În cazul în care, dispoziția de redispecerizare este transmisă către utilizator cu o oră sau mai puțin înaintea termenului limită pentru depunerea ofertelor pe piața zilei următoare pentru ziua de livrare și până la termenul limită de transmitere a notificărilor fizice finale  ()  este mai mic ca  () pentru respectivele intervale de decontare, la calculul dezechilibrelor poziția netă contractuală a părții responsabile cu echilibrarea responsabilă de SER/CÎE în raport cu care a fost aplicată redispecerizarea descedentară, pentru intervalul de decontare „k” se reduce cu o cantitate egală cu cantitatea de energie electrică, determinată conform pct. 32.

	Pct. 46 (Sec. 5)
	Î.C.S. ”Premier Energy Distribution” S.A.
	10
	„46. Costurile suportate de OST […] la stabilirea tarifului reglementat pentru serviciul de transport al energiei electrice. Costurile suportate de OSD pentru redispecerizarea descendentă aplicată în scopul gestionării congestiilor la nivelul rețelei electrice de distribuție se consideră cheltuieli aferente serviciului de distribuție și se iau în calcul la stabilirea tarifului reglementat pentru serviciul de distribuție a energiei electrice, anual.”
Principiul cauzalității costurilor (logica art. 13 din Reg. (UE) 2019/943, indicat în Notă ca sursă de transpunere): costul redispecerizării pentru o restricție de distribuție se suportă de OSD și se recuperează prin tariful de distribuție, nu se transferă consumatorilor din transport. Fără această prevedere, OSD ar suporta compensații fără temei de recuperare.
	Se acceptă.
Textul a fost modificat

	Pct. 49 (Sec. 7)
	Î.C.S. ”Premier Energy Distribution” S.A.
	11
	„49. […] se recuperează prin tariful de transport, respectiv prin tariful de distribuție, a energiei electrice, în funcție de operatorul de sistem care le suportă.”
OSD suportă costuri proprii de implementare (integrare SCADA, schimb de date, proceduri conform pct. 25–26). Ele trebuie recuperate prin tariful de distribuție, altfel Metodologia instituie o obligație nefinanțată.
	Nu se acceptă 
Punctul a fost exclus din proiectul Regulamentului ținând cont că cheltuielele operatorilor vor fi examinate în conformitate cu Regulamentul privind planificarea,
aprobarea și efectuarea investițiilor, apobat prin HANRE 283/2016.

	”CET-NORD” S.A. – (Aviz nr. 17939 din 17.08.2026)

	Pct. 2.3, pct. 3.3 și pct. 36-38
	”CET-NORD” S.A.
	1
	Proiectul Metodologiei construiește mecanismul de compensare, în principal, prin raportare la cantitatea de energie electrică nelivrată și la venitul ratat aferent acesteia. Modificarea regimului de producere a energiei electrice ca urmare a unei dispoziții de redispecerizare poate modifica concomitent regimul de producere a energiei termice. În funcție de situația tehnologică existentă la momentul aplicării dispoziției, menținerea cantității de energie termică necesare consumatorilor poate impune utilizarea altor instalații de producere a căldurii, modificarea regimului de funcționare al echipamentelor, consumuri suplimentare de combustibil ori efectuarea unor operațiuni suplimentare de oprire și repornire. Aceste efecte nu reprezintă venituri ipotetice, ci pot constitui costuri suplimentare efectiv suportate ca urmare a modificării regimului tehnologic impuse prin redispecerizare. 
Din acest considerent, propunem ca pct. 2.3, pct. 3.3 și, în special, mecanismul prevăzut la pct. 36–38 să fie corelate astfel încât compensația să poată reflecta, după caz, atât venitul net efectiv nerealizat, cât și costurile suplimentare de exploatare direct determinate de redispecerizare, în limitele prevăzute de art. 46 alin. (14) din Legea nr. 164/2025. Totodată, Metodologia trebuie să excludă expres dubla compensare. O cheltuială sau o pierdere deja recuperată printr-o componentă a mecanismului nu trebuie recunoscută repetat sub o altă componentă. În acest sens, considerăm necesar ca Metodologia să prevadă principiile de determinare și documentare a costurilor suplimentare, inclusiv cerința existenței unei legături cauzale directe între costul solicitat și dispoziția de redispecerizare.
	Se acceptă parțial
Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic. Subliniem faptul că în conformitate cu  art. 46, alin. 14) compensația financiară trebuie să fie cel puțin egală cu valoarea cea mai mare dintre următoarele elemente sau cu o combinație a acestora, dacă aplicarea doar a valorii mai mari ar conduce la o compensație nejustificat de mică sau nejustificat de mare:
a) costurile de exploatare suplimentare cauzate de redispecerizare, cum ar fi costurile suplimentare cu combustibilul, în cazul redispecerizării ascendente, sau livrarea de căldură de rezervă, în cazul redispecerizării descendente a centralelor electrice de cogenerare de înaltă eficiență;
b) veniturile nete din vânzarea energiei electrice pe piața pentru ziua următoare pe care centrala electrică, instalația de stocare a energiei sau instalația de consum dispecerizabil le-ar fi generat în absența solicitării de redispecerizare. În cazul în care centrala electrică, instalația de stocare a energiei sau instalația de consum dispecerizabil beneficiază de sprijin financiar stabilit în baza cantității de energie electrică produsă sau consumată, sprijinul financiar care s-ar fi acordat în absența cererii de redispecerizare se consideră parte a veniturilor nete.
În acest sens, Metodologia garantează acoperirea compensației financiare calculate în conformitate cu PIP dar și cu prețul reglementat în cazul producătorilor CÎE care beneficiază de schemă de sprijin. Astfel, Agenția consideră că acoperiea prețului reglementat în cazul CÎE reprezintă o compesație suficientă și echitabilă.

	Pct. 10.6
	”CET-NORD” S.A.
	2
	Pct. 10.6 al proiectului exclude de la compensare redispecerizarea aplicată după termenul-limită de transmitere a notificărilor fizice și aprobarea programelor de funcționare. Considerăm că această prevedere necesită reexaminare, or, Proiectul însuși admite că dispozițiile de redispecerizare pot fi emise atât în etapa de planificare, cât și ulterior, inclusiv în timp real. Prin urmare, emiterea unei dispoziții după termenul-limită reprezintă o modalitate posibilă de aplicare a redispecerizării și nu înlătură, prin ea însăși, efectul fizic al reducerii producerii. 
Înțelegem necesitatea unui tratament distinct din perspectiva decontării dezechilibrelor. În acest sens, pct. 35 prevede ajustarea poziției nete contractuale pentru eliminarea implicațiilor financiare asociate dezechilibrului. Totuși, neutralizarea efectului financiar al dezechilibrului și compensarea altor consecințe economice ale redispecerizării nu sunt noțiuni identice. 
Dacă o anumită pierdere a fost deja neutralizată prin mecanismul de echilibrare, aceasta nu trebuie compensată repetat. Dar, dacă redispecerizarea a generat separat un cost suplimentar efectiv, de exemplu prin modificarea regimului termic sau utilizarea unei alte instalații pentru producerea căldurii, ajustarea dezechilibrului electric nu înlătură existența acelui cost. 
În consecință, propunem excluderea pct. 10.6 sau reformularea acestuia astfel încât momentul emiterii dispoziției să determine modul de tratare a dezechilibrului, fără a exclude automat alte consecințe economice direct imputabile redispecerizării și nerecuperate prin alte mecanisme.
	Nu se acceptă.
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare, care defapt a fost deja tranzacționată pe piață.
În cazul în care dispoziția de redispecerizare descendentă emisă de OS este transmisă centralei SER/CÎE până la termenul limită de transmitere a notificărilor fizice și validare a programelor de funcționare, producătorul dat nu a avut posibilitatea de a-și valorifica energia electrică pe piețele angro de energie electrică, astfel în această situație energia electrică nelivrată constituie subiect al compensației financiare de către OS.

	Pct. 21, pct. 30 și pct. 32-33
	”CET-NORD” S.A.
	3
	Pct. 30 și pct. 33 prevăd stabilirea cantității la zero în situația în care timpul efectiv de aplicare a redispecerizării este mai mic decât durata intervalului de echilibrare. Considerăm că o asemenea regulă poate conduce la rezultate care nu corespund situației fizice efective. 
Dacă o dispoziție de reducere a puterii a fost executată timp de o parte a intervalului, reducerea producerii a avut loc în mod real în perioada respectivă. Utilizarea unui interval de 15 minute în procesul de decontare nu poate transforma o reducere efectivă a producerii într-o cantitate egală cu zero. În același timp, nu considerăm justificată calcularea cantității pentru întregul interval atunci când dispoziția a produs efecte numai pe durata unei părți a acestuia. 
Soluția care reflectă ambele situații în mod echilibrat este calcularea cantității proporțional cu durata efectivă de aplicare a dispoziției. În consecință, propunem corelarea pct. 21, 30, 32 și 33 astfel încât formulele utilizate să permită calcularea cantității atât pentru intervalele complete, cât și pentru situațiile în care dispoziția începe sau încetează în interiorul unui interval de echilibrare. Această regulă este neutră pentru ambele părți pe motiv că producătorul nu este compensat pentru o perioadă în care limitarea nu a fost aplicată, iar efectul unei redispecerizări executate efectiv nu este stabilit artificial la zero.
	Se acceptă parțial.
Textul a fost modificat.
A fost exclusă prevederea ce contravine cu pct. 21.

	Indisponibilitatea informației SCADA nu trebuie echivalată automat cu indisponibilitatea tehnică a centralei.
	”CET-NORD” S.A.
	4
	Conform pct. 31, în cazul în care puterea disponibilă nu a fost transmisă și/sau nu este disponibilă în sistemul SCADA, aceasta se consideră egală cu zero. Apreciem că această regulă trebuie diferențiată în funcție de cauza lipsei informației. 
Puterea disponibilă a centralei reprezintă o stare tehnică, iar informația SCADA reprezintă una dintre modalitățile prin care această stare este comunicată și înregistrată. În consecință, lipsa temporară a unei valori în SCADA nu demonstrează, prin ea însăși, că puterea disponibilă a centralei era egală cu zero. 
Pot exista situații în care centrala și echipamentele sale sunt disponibile, dar informația nu este recepționată din cauza unei defecțiuni de comunicație, a indisponibilității temporare a unui echipament de transmitere sau a unei alte cauze tehnice independente de capacitatea efectivă de producere. Stabilirea automată a valorii zero într-o asemenea situație poate conduce la nerecunoașterea integrală a unei reduceri de producție care a avut loc ca urmare a dispoziției OS.
Propunem ca Metodologia să prevadă un mecanism subsidiar de confirmare sau reconstituire a puterii disponibile, bazat pe date obiective și verificabile, cum ar fi datele de măsurare, înregistrările tehnologice și parametrii tehnici ai echipamentelor. Numai în cazul în care puterea disponibilă nu poate fi stabilită în mod obiectiv pe baza informațiilor existente poate fi aplicată o regulă subsidiară expres prevăzută de Metodologie. Modalitatea tehnică de reconstituire poate fi detaliată în procedurile operaționale, însă principiul utilizării unor date alternative verificabile trebuie stabilit în Metodologie, având în vedere impactul direct asupra cuantumului compensației.
	Se acceptă parțial.
A fost păstrată obligația transmiterii puterii disponibile în SCADA și exclusă prevederea ca puterea să fie disponibilă în SCADA, ținând cont că indisponibilitatea valorilor în SCADA poate fi inclusiv cauzată de echipamentul și softul deținut de OS. Modalitatea de determinare a puterii admisibile va fi detaliată în procedurile operaționale în funcție de particularitățile centralei electrice, totodată ca alternativă se admite posibilitatea utilizării informațiilor despre puterea disponibilă, stocate de către utilizatorii de sistem și transmise ulterior către OS în cazul indisponibilității tehnice momentane de transmitere a datelor.


	Formulele de calcul trebuie să fie proporționale cu reducerea efectiv determinată de dispoziția OS.
	”CET-NORD” S.A.
	5
	Pct. 29–33 utilizează puterea disponibilă, puterea programată și limita stabilită prin dispoziția operatorului pentru determinarea cantității de energie electrică nelivrate sau redispecerizate. Considerăm justificată utilizarea acestor parametri, însă regulile de calcul trebuie să evite situațiile în care o neconcordanță privind unul dintre parametri conduce automat la anularea întregii cantități, deși dispoziția a produs o reducere efectivă și cuantificabilă a producerii. 
În opinia noastră, consecința unei neconcordanțe trebuie să fie raportată la întinderea acesteia. Pentru asigurarea unui calcul verificabil, mecanismul trebuie să permită identificarea, pentru fiecare interval, cel puțin a următoarelor valori:
- puterea disponibilă a centralei;
- puterea prevăzută în programul de funcționare;
- puterea maximă admisă prin dispoziția de redispecerizare;
- puterea efectiv produsă sau injectată;
- durata efectivă în care dispoziția a produs efecte.
Propunem ca formulele finale să fie verificate, înainte de aprobarea Metodologiei, pe scenarii reprezentative de funcționare, inclusiv pentru:
- limitarea aplicată numai pentru o parte a intervalului;
- sistarea completă a generării;
- indisponibilitatea temporară a datelor SCADA;
- modificarea succesivă a limitei de putere;
- diferențe între programul de funcționare și limita prevăzută în dispoziție. 
O asemenea verificare ar permite eliminarea situațiilor în care formula conduce la valoarea zero deși există un efect fizic demonstrabil sau, invers, la recunoașterea unei cantități mai mari decât efectul real al dispoziției.
	Se acceptă

	Pct. 40-42
	”CET-NORD” S.A.
	6
	Producătorul trebuie să poată verifica modul în care OS a ajuns la valoarea compensației comunicate. Din acest motiv, considerăm oportună completarea pct. 40–42 astfel încât informația transmisă producătorului să permită reconstituirea calculului. 
Pentru fiecare dispoziție și interval relevant, nota de decontare ar trebui să indice cel puțin:
- cantitatea determinată de energie electrică nelivrată;
- valorile de putere utilizate la calcul;- durata luată în considerare;
- prețul sau prețurile aplicate;
- componentele de venit incluse sau excluse din calcul;
- costurile suplimentare recunoscute, dacă este cazul;
- valoarea finală a compensației. 
Existența acestor date este necesară nu numai pentru producător, ci și pentru posibilitatea verificării ulterioare a modului de aplicare a Metodologiei. 
În aceeași logică, considerăm oportună completarea evidenței prevăzute la pct. 47 cu datele operaționale efectiv utilizate la calcul, în special durata efectivă a dispoziției și puterea efectiv produsă/injectată.
	Se acceptă parțial.
Textul a fost modificat.


	Pct. 42
	”CET-NORD” S.A.
	7
	Pct. 42 acordă producătorului două zile lucrătoare pentru contestarea cantității de energie electrică nelivrate sau a valorii compensației. Apreciem că termenul trebuie stabilit astfel încât să permită o verificare efectivă, nu numai formală, a calculului. 
Analiza unei note de decontare poate presupune confruntarea datelor comunicate de OS cu înregistrările SCADA, programele de funcționare, datele de măsurare, momentul efectiv al executării dispoziției, informațiile comerciale și datele aferente eventualelor costuri suplimentare produse de modificarea regimului tehnologic. 
În aceste condiții, propunem stabilirea unui termen de 5 zile lucrătoare pentru prezentarea obiecțiilor și a unui termen corespunzător pentru examinarea acestora de către OS. Mai mult, răspunsul OS trebuie să fie motivat și să indice datele și calculele utilizate la soluționarea obiecțiilor. Totodată, existența unui dezacord asupra unei componente determinate a compensației nu ar trebui să suspende plata părții asupra căreia nu există divergențe. Eventualele diferențe rezultate după definitivarea examinării pot fi regularizate ulterior
	Se acceptă.
Textul a fost modificat în sensul acceptării modificării termenelor de 10 zile lucrătoare pentru transmiterea și examinara contestațiilor.

	Uniformizarea terminologiei.
	”CET-NORD” S.A.
	8
	În pct. 1 este utilizată abrevierea „centrale electrice SER”, în timp ce la pct. 39 și în denumirea Secțiunii 5 este utilizată abrevierea „SRE”. Se propune uniformizarea terminologiei prin utilizarea consecventă a abrevierii „SER” pe tot parcursul proiectului, în vederea asigurării coerenței terminologice și a unei redactări unitare a textului.
	Se acceptă.
Textul a fost modificat.

	Pct. 15
	”CET-NORD” S.A.
	9
	La pct. 15 se prevede că OS evită, pe cât posibil, redispecerizarea descendentă a centralelor electrice CÎE „în perioada rece a anului”, atunci când această măsură poate afecta continuitatea furnizării energiei termice către consumatorii finali. Stabilirea unei perioade calendaristice determinate poate crea o limitare nejustificată a aplicării prevederii, întrucât continuitatea furnizării energiei termice trebuie asigurată indiferent de perioada anului, în funcție de impactul efectiv al măsurii asupra consumatorilor.
Propunerea, de a exclude sintagma „în perioada rece a anului” din pct. 15, urmărește asigurarea coerenței prevederilor proiectului cu cadrul normativ aplicabil în domeniul calității serviciilor de distribuție și furnizare a energiei termice. În acest sens, Regulamentul cu privire la indicatorii de calitate a serviciilor de distribuție și furnizare a energiei termice, aprobat prin Hotărârea ANRE nr. 759 din 09.12.2025, stabilește indicatori generali și garantați de calitate care vizează continuitatea furnizării energiei termice și a apei calde menajere, fără a condiționa respectarea acestora de o anumită perioadă a anului. 
Prin urmare, condiționarea măsurii de evitare a redispecerizării descendente de „perioada rece a anului” poate restrânge nejustificat aplicabilitatea prevederii. Eliminarea acestei sintagme va permite evaluarea riscului pentru continuitatea furnizării energiei termice în funcție de circumstanțele concrete și de impactul efectiv asupra consumatorilor finali, asigurând totodată o mai bună corelare cu cadrul normativ aplicabil.
	Se acceptă parțial.
Textul din pct. 15 transpune direct prevderile din art. 46, alin. (13) din Legea nr. 164/2025 cu privire la energia electrică, care prevede că în cazul în care, pentru a face față congestiilor în rețelele electrice de transport sau pentru a menține siguranța în funcționare, operatorul sistemului de transport trebuie să aplice redispecerizarea descendentă a centralelor electrice în funcțiune, acesta evită, pe cât este posibil, redispecerizarea descendentă a centralelor electrice de termoficare urbane dacă o astfel de acțiune ar afecta continuitatea furnizării de energie termică către consumatorii finali de energie termică în perioada rece a anului.


	Î.C.S. ”Premier Energy” S.R.L. – (Aviz nr. 17787 din 14.08.2026)

	Pct. 1 
„Metodologia […] pentru respectarea dispozițiilor operatorului sistemului de transport al energiei electrice […].”
	Î.C.S. ”Premier Energy” S.R.L.
	1
	Observație generală: aici se prevede expres faptul că dispozițiile privind redispecerizarea descendentă vor fi emise de OST, ulterior, în textul metodologiei este stipulat că dispozițiile sunt emise de OS, fără a specifica dacă este vizat același operator sau toți operatorii de rețele din țară (OST și OSD). Pentru a nu genera interpretări eronate se propune în textul metodologiei de a utiliza aceeași noțiune atunci când este vizat OST, și de specificat tipul operatorului în alte cazuri.
	Se acceptă.
Textul a fost modificat.

	Pct. 5 
„Cantitatea de energie electrică nelivrată […] până la termenul limită de transmitere a notificărilor fizice și validare a programelor de funcționare […]”.
	Î.C.S. ”Premier Energy” S.R.L.
	2
	Observație generală: în textul metodologiei nu sunt definite și nu este făcută referință la actele normative care definesc și reglementează aceste procese.
	Se acceptă parțial.
În Liniile directoare privind operarea sistemului de transport aprobate prin HANRE nr. 644/2025 se regăsește noțiunea de program de producere - program de producere a energiei electrice de către un modul de generare sau de către un grup de module de generare. 
În acest sens, conform pct. 397 din Liniile directoare privind operarea sistemului de transport,	OST care operează zona de programare verifică dacă programele de producere, de consum, de schimburi comerciale externe, precum și programele schimburilor externe ale OST din zona sa de programare sunt echilibrate.
De asemenea, conform pct. 517 din Liniile directoare privind operarea sistemului de transport, OST monitorizează aproape în timp real programele de producere și de schimb, fluxurile de putere, injecțiile în punctele nodale și retragerile din punctele nodale, precum și alți parametri din zona sa de control care sunt relevanți pentru anticiparea unui risc de abatere de frecvență și ia, în coordonare cu alți operatori ai sistemelor de transport din zona sa sincronă, măsuri pentru a limita efectele negative ale acestora asupra echilibrului dintre producere și consum.


	Pct. 10, subpct. 10.5 „10.5 centralelor electrice care nu dispun de un sistem de estimare a puterii disponibile realizat conform cerințelor stabilite de OS și nu sunt integrate în sistemul SCADA al OS sau nu îndeplinesc condițiile de monitorizare și control al puterii active conform prevederilor Codului;
	Î.C.S. ”Premier Energy” S.R.L.
	3
	Observație generală: în textul metodologiei nu sunt stabilite aceste cerințe. Necesar de inclus o referință la cadru normativ/documentul care impune dispunerea de un astfel de sistem.
	Se acceptă.
Textul a fost modificat.

	Pct. 19, subpct. 19.1 „limitarea puterii active pe care centrala electrică o poate injecta în sistem pentru numărul de intervale de decontare specificat în dispoziție;”
	Î.C.S. ”Premier Energy” S.R.L.
	4
	Observație generală: în textul metodologiei nu este definit acest termen, și fiind utilizat în paralel termenul „ interval de echilibrare”, creează incertitudini la interpretarea prevederilor metodologiei.
	Se acceptă.
Textul a fost modificat.

	Pct. 21 
„Perioada pentru care producerea de energie electrică este redispecerizată descendent trebuie să corespundă unui număr întreg de intervale de echilibrare.”
	Î.C.S. ”Premier Energy” S.R.L.
	5
	Observație generală: în textul metodologiei nu este definit acest termen, și fiind utilizat în paralel termenul „ interval de decontare”, creează incertitudini la interpretarea prevederilor metodologiei.
	Se acceptă.
Textul a fost modificat.

	Pct. 27 
„Cantitatea de energie electrică redispecerizată descendent se determină în MWh.”
	Î.C.S. ”Premier Energy” S.R.L.
	6
	„Cantitatea de energie electrică redispecerizată descendent se determină în MWh, cu 3 zecimale după virgulă.”
Pentru a nu omite cantitățile de energie respective.
	Se acceptă.
Textul a fost modificat.

	Pct. 35 
„Pentru a exclude implicațiile financiare asociate decontării dezechilibrelor determinate de micșorarea cantității de energie electrică produsă urmare a îndeplinirii dispoziției după termenului limită de transmitere a notificărilor fizice și validare a programelor de funcționare a centralelor electrice, la calculul dezechilibrelor poziția netă contractuală a părții responsabile cu echilibrarea responsabilă de SER/CÎE în raport cu care a fost aplicată redispecerizarea descedentară, pentru intervalul de decontare „i” se reduce cu o cantitate egală cu cantitatea de energie electrică redispecerizată, determinată conform Secțiunii 3.”
	Î.C.S. ”Premier Energy” S.R.L.
	7
	Mai sus cu „i” este marcat intervalul de echilibrare..., necesar de revăzut care interval este vizat aici.
	Se acceptă.
Textul a fost modificat.

	Pct. 38 
„[…]
P𝑒𝑛,𝑘 – prețul de închidere a pieței zilei următoare (PIP) pentru intervalul de tranzacționare „k”, stabilit de OPEE în baza intersecției curbei cererii și ofertei rezultate din tranzacțiile încheiate pe PZU, lei/MWh. Prin derogare, în cazul în care pentru anumite intervale de decontare PIP este stabilit de OPEE conform pct. 128 din Regulile pieței energiei electrice, la determinarea venitului ratat OS va aplica valoarea calculată conform pct. 780 din RPEE. 
C𝐺𝑂 – prețul mediu ponderat de tranzacționare a garanțiilor de origine înregistrat la ultima licitație publică de vânzare a garanțiilor de origine organizată de către furnizorul central de energie electrică, lei/garanție de origine. Garanția de origine se emite pentru echivalentul a 1 MWh. În cazul producătorilor de energie din surse regenerabile care nu sunt înregistrați în Registrul garanțiilor de origine, instituit și actualizat de către ANRE în conformitate cu prevederile Regulamentului privind garanţiile de origine nr. 402, din 15.07.2025, dar și a centralelor SER eligibile mici și care beneficiază de schema de sprijin stabilită până la intrarea în vigoare a Legii nr.10/2016 𝐶𝐺𝑂=0 (𝑧𝑒𝑟𝑜).”
	Î.C.S. ”Premier Energy” S.R.L.
	8
	„[…] 
P𝑒𝑛,𝑘 – prețul de închidere a pieței zilei următoare (PIP) pentru intervalul de tranzacționare „k”, stabilit de OPEE în baza intersecției curbei cererii și ofertei rezultate din tranzacțiile încheiate pe PZU, lei/MWh. Prin derogare, în cazul în care pentru anumite intervale de decontare PIP este stabilit de OPEE conform pct. 128-131 din Regulile pieței energiei electrice, la determinarea venitului ratat OS va aplica valoarea calculată conform pct. 780 din RPEE.
 C𝐺𝑂 – prețul mediu ponderat de tranzacționare a garanțiilor de origine înregistrat la ultima licitație publică de vânzare a garanțiilor de origine organizată de către furnizorul central de energie electrică, lei/garanție de origine. Garanția de origine se emite pentru echivalentul a 1 MWh. În cazul producătorilor de energie din surse regenerabile care nu sunt înregistrați în Registrul garanțiilor de origine, instituit și actualizat de către ANRE în conformitate cu prevederile Regulamentului privind garanţiile de origine nr. 402, din 15.07.2025, dar și a centralelor SER eligibile mici și care beneficiază de schema de sprijin stabilită până la intrarea în vigoare a Legii nr.10/2016 C𝐺𝑂 =0 (𝑧𝑒𝑟𝑜).”
Utilizarea aceleiași litere „k” pentru intervalul de decontare și pentru intervalul de tranzacționare generează o percepere confuză a terminologiei utilizate. Precizarea modului de stabilire a PIP se consideră inutilă, iar referința la pct.128 nu prevede toate situațiile descrise în pct.128-131 din RPEE.  
	Se acceptă parțial.
Textul a fost modificat.
Totodată, prețul de închidere a pieței zilei următoare (PIP) pentru intervalul de tranzacționare „k” urmează să corespundă cu intervalul de decontare „k” pentru care a fost determinată cantitatea de energie electrică nelivrată, astfel urmează să fie păstrată indicile „k”.

	”TERMOELECTRICA” S.A. – (Aviz nr. 18069 din 18.08.2026)

	În preambul, sintagma „art. 46 alin. (7) și (12) din Legea nr. 164/2025 cu privire la energia electrică”
	”TERMOELECTRICA” S.A.
	1
	Se propune a fi completată astfel: „art. 46 alin. (7), (12) și (14) din Legea nr. 164/2025 cu privire la energia electrică”.
Completarea temeiului juridic cu art. 46 alin. (14) este necesară întrucât această normă stabilește în mod expres principiile și nivelul minim al compensației financiare datorate în cazul redispecerizării care nu se bazează pe mecanisme de piață, inclusiv componentele care urmează a fi luate în considerare la determinarea acesteia. În condițiile în care obiectul principal al Metodologiei îl constituie determinarea compensației financiare, indicarea expresă a art. 46 alin. (14) asigură corelarea directă a actului normativ de reglementare cu norma legală pe care acesta o dezvoltă și o pune în aplicare.
	Se acceptă.
Textul a fost modificat.


	Pct.1 și pct. 2 din Metodologie
	”TERMOELECTRICA” S.A.
	2
	În cazul în care Metodologia este destinată aplicării atât de către OST, cât și de către OSD, în pct. 1 sintagma: „operatorului sistemului de transport al energiei electrice” se substituie cu: „operatorului de sistem”. În cazul în care domeniul Metodologiei este intenționat a fi limitat exclusiv la OST, se propune substituirea în pct. 2.1 și, după caz, în întreg textul Metodologiei, a noțiunii „operator de sistem (OS)” cu „operator al sistemului de transport (OST)”.
Propunerea urmărește asigurarea clarității domeniului de aplicare și a utilizării unitare a terminologiei stabilite de Legea nr. 164/2025 cu privire la energia electrică. Conform Art. 2, noțiunea „operator de sistem” include operatorul sistemului de transport și/sau operatorul sistemului de distribuție. Prin urmare, utilizarea acestei noțiuni într-o Metodologie al cărei pct. 1 pare să limiteze aplicabilitatea exclusiv la dispozițiile operatorului sistemului de transport generează o neconcordanță internă și poate determina interpretări diferite cu privire la categoria operatorilor cărora le revin drepturile și obligațiile stabilite de actul normativ. Necesitatea delimitării este accentuată și de faptul că Legea recunoaște expres operatorului sistemului de distribuție competența de a aplica redispecerizarea pentru gestionarea congestiilor din rețelele sale, cu respectarea art. 46 alin. (6)–(14). În consecință, proiectul trebuie fie să extindă expres domeniul prevăzut la pct. 1 prin utilizarea noțiunii „operator de sistem”, fie, dacă se urmărește reglementarea exclusivă a activității OST, să utilizeze consecvent noțiunea „operator al sistemului de transport” în întreg cuprinsul Metodologiei.
	Se acceptă.
Textul a fost modificat.


	Pct. 2.2.
	”TERMOELECTRICA” S.A.
	3
	După cuvântul „dispozițiilor” se propune completarea cu sintagma „de redispecerizare descendentă”.
Completarea se propune pentru precizarea expresă a naturii dispozițiilor avute în vedere de pct. 2.2. Formularea actuală, „dispozițiilor emise de OS”, are un caracter general și poate include și alte categorii de dispoziții operative emise de operatorul de sistem. Introducerea sintagmei „de redispecerizare descendentă” asigură delimitarea clară a domeniului de aplicare al normei și stabilește fără echivoc legătura dintre cantitatea de energie electrică nelivrată și dispoziția de redispecerizare descendentă care a determinat nelivrarea acesteia.
	Se acceptă.
Textul a fost modificat.
 

	Pct. 2.3
	”TERMOELECTRICA” S.A.
	4
	După sintagma referitoare la determinarea compensației financiare pentru energia electrică nelivrată, se propune completarea cu textul: „precum și, în cazul centralelor electrice CÎE, a costurilor suplimentare aferente livrării de căldură de rezervă”.
Completarea pct. 2.3 se propune în vederea asigurării concordanței cu art. 46 alin. (14) din Legea nr. 164/2025, care stabilește că mecanismul de compensare aferent redispecerizării care nu se bazează pe mecanisme de piață nu se limitează la valoarea energiei electrice nelivrate sau la venitul nerealizat din vânzarea acesteia. Potrivit Legii, compensația financiară trebuie să ia în considerare și costurile suplimentare de exploatare cauzate de redispecerizare, iar pentru centralele electrice de cogenerare de înaltă eficiență este menționat expres, cu titlu de exemplu, costul aferent livrării de căldură de rezervă. 
Această componentă este relevantă în mod particular pentru centralele CÎE, întrucât producerea energiei electrice este asociată producerii energiei termice. În situația în care, ca urmare a unei dispoziții de redispecerizare descendentă, producerea energiei electrice este redusă, poate fi afectat concomitent și volumul de energie termică produs în regim de cogenerare. În același timp, obligația de asigurare a continuității furnizării energiei termice către consumatori poate subzista, ceea ce poate impune utilizarea unei alte surse de producere a căldurii sau operarea unor instalații suplimentare pentru acoperirea necesarului termic. 
În acest caz, prejudiciul economic suportat de producător nu se rezumă la energia electrică care nu a fost livrată. Pot apărea cheltuieli suplimentare efective necesare pentru asigurarea aceleiași cantități de energie termică dintr-o sursă alternativă. Tocmai acest tip de cheltuială este avut în vedere de Lege prin referirea la livrarea de căldură de rezervă în cazul redispecerizării descendente a centralelor de cogenerare de înaltă eficiență. 
Relevanța acestei componente rezultă și din pct. 15 al proiectului Metodologiei, potrivit căruia OS evită pe cât este posibil redispecerizarea descendentă a centralelor electrice CÎE în perioada rece a anului atunci când această măsură poate afecta continuitatea furnizării energiei termice către consumatorii finali. Formularea respectivă nu instituie însă o interdicție absolută a redispecerizării acestor centrale, ceea ce presupune că pot exista situații în care redispecerizarea descendentă este totuși aplicată, inclusiv cu impact asupra producerii energiei termice. În asemenea cazuri, necesitatea asigurării continuității furnizării căldurii poate genera costuri suplimentare pentru utilizarea unor surse alternative sau a unor instalații suplimentare, costuri care trebuie avute în vedere la determinarea compensației financiare. 
Prin urmare, formularea actuală a pct. 2.3, care se referă exclusiv la determinarea „compensației financiare pentru energia electrică nelivrată”, poate conduce la interpretarea că obiectul compensației este limitat numai la valoarea energiei electrice nelivrate, fără a include și alte consecințe economice directe ale redispecerizării prevăzute expres de Lege. 
O asemenea limitare ar fi de natură să restrângă sfera compensației în raport cu standardul minim instituit prin art. 46 alin. (14), în special în cazul centralelor CÎE, unde redispecerizarea descendentă poate genera concomitent pierderi de venituri din energia electrică și costuri suplimentare necesare pentru menținerea furnizării energiei termice. 
Din acest motiv, se consideră necesar ca pct. 2.3 să fie formulat astfel încât mecanismul de determinare a compensației să permită luarea în considerare, după caz, atât a efectelor aferente energiei electrice nelivrate, cât și a costurilor suplimentare de exploatare generate direct de redispecerizarea descendentă, în limitele și condițiile stabilite de art. 46 alin. (14) din Legea nr. 164/2025.
	Se acceptă parțial.
Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic. Subliniem faptul că în conformitate cu  art. 46, alin. 14) compensația financiară trebuie să fie cel puțin egală cu valoarea cea mai mare dintre următoarele elemente sau cu o combinație a acestora, dacă aplicarea doar a valorii mai mari ar conduce la o compensație nejustificat de mică sau nejustificat de mare:
a) costurile de exploatare suplimentare cauzate de redispecerizare, cum ar fi costurile suplimentare cu combustibilul, în cazul redispecerizării ascendente, sau livrarea de căldură de rezervă, în cazul redispecerizării descendente a centralelor electrice de cogenerare de înaltă eficiență;
b) veniturile nete din vânzarea energiei electrice pe piața pentru ziua următoare pe care centrala electrică, instalația de stocare a energiei sau instalația de consum dispecerizabil le-ar fi generat în absența solicitării de redispecerizare. În cazul în care centrala electrică, instalația de stocare a energiei sau instalația de consum dispecerizabil beneficiază de sprijin financiar stabilit în baza cantității de energie electrică produsă sau consumată, sprijinul financiar care s-ar fi acordat în absența cererii de redispecerizare se consideră parte a veniturilor nete.
În acest sens, Metodologia garantează acoperirea compensației financiare calculate în conformitate cu PIP dar și cu prețul reglementat în cazul producătorilor CÎE care beneficiază de schemă de sprijin. Astfel, Agenția consideră că acoperiea prețului reglementat în cazul CÎE reprezintă o compesație suficientă și echitabilă.

	Pct. 3.2
	”TERMOELECTRICA” S.A.
	5
	După cuvântul „criterii” se propune completarea cu cuvântul „obiective,” astfel încât principiul să includă expres criterii obiective, transparente, predictibile și nediscriminatorii.
Completarea se propune în vederea asigurării concordanței directe cu art. 46 alin. (6) din Legea nr. 164/2025, care stabilește expres că redispecerizarea capacităților de producere și a consumului dispecerizabil trebuie să se bazeze pe criterii obiective, transparente și nediscriminatorii. Noțiunea de „predictibilitate” utilizată în proiect poate constitui o cerință suplimentară utilă, însă nu substituie exigența legală privind caracterul obiectiv al criteriilor. Introducerea expresă a termenului „obiective” reduce riscul unor interpretări discreționare și consolidează transparența și verificabilitatea procesului de redispecerizare.
	Se acceptă.
Textul a fost modificat.


	Pct. 3.3
	”TERMOELECTRICA” S.A.
	6
	După sintagma „sau centrale electrice CÎE” se propune completarea cu textul „precum și, după caz și în funcție de categoria centralei electrice, a costurilor suplimentare prevăzute la art. 46 alin. (14) din Legea nr. 164/2025”.
Completarea pct. 3.3 se propune în vederea asigurării concordanței integrale cu art. 46 alin. (14) din Legea nr. 164/2025, care stabilește un mecanism de compensare mai larg decât simpla compensare a venitului direct ratat. Norma legală prevede că, în cazul redispecerizării care nu se bazează pe mecanisme de piață, compensația financiară trebuie să țină seama, după caz, atât de veniturile nete care ar fi fost obținute în lipsa redispecerizării, cât și de costurile suplimentare de exploatare cauzate de aplicarea acesteia. 
Formularea actuală a pct. 3.3 este construită exclusiv în jurul noțiunii de „venit direct ratat”, ceea ce poate crea impresia că aceasta reprezintă unica componentă a compensației financiare datorate producătorului. O asemenea interpretare ar fi mai restrictivă decât mecanismul prevăzut de Lege și ar putea conduce, în practică, la neacoperirea unor cheltuieli suplimentare generate în mod direct de redispecerizare. 
Necesitatea unei formulări mai largi este deosebit de evidentă în cazul centralelor electrice de cogenerare de înaltă eficiență. Pentru acestea, art. 46 alin. (14) indică expres, cu titlu de exemplu, costurile suplimentare aferente livrării de căldură de rezervă în cazul redispecerizării descendente. 
Această particularitate rezultă din specificul funcționării centralelor CÎE, unde producerea energiei electrice este asociată producerii energiei termice. În situația în care, în executarea unei dispoziții de redispecerizare descendentă, producerea energiei electrice este redusă, poate fi afectată concomitent și cantitatea de energie termică produsă în regim de cogenerare. Totodată, necesitatea asigurării continuității furnizării energiei termice către consumatorii finali poate rămâne neschimbată, ceea ce poate impune utilizarea unei alte surse de producere a căldurii sau operarea unor instalații suplimentare pentru acoperirea necesarului termic. 
Într-o asemenea situație, efectul economic al redispecerizării nu se limitează la venitul care nu a fost obținut din vânzarea energiei electrice. Producătorul poate suporta și cheltuieli suplimentare efective, generate exclusiv de necesitatea menținerii furnizării energiei termice după reducerea producerii în cogenerare. Tocmai acest tip de cheltuială este avut în vedere de Lege prin referirea expresă la livrarea de căldură de rezervă. 
În asemenea cazuri, este necesar ca mecanismul de compensare să permită luarea în considerare și a costurilor suplimentare aferente asigurării continuității furnizării căldurii, în condițiile art. 46 alin. (14) din Lege. În caz contrar, s-ar putea ajunge la situația în care Metodologia recunoaște posibilitatea producerii unui asemenea efect prin pct. 15, dar nu oferă un mecanism corespunzător pentru reflectarea sa financiară. 
Prin urmare, completarea propusă nu extinde domeniul compensației dincolo de cadrul legal, ci asigură transpunerea corespunzătoare a art. 46 alin. (14), evitând atât o interpretare restrictivă a dreptului la compensare, cât și aplicarea nediferențiată a unor costuri specifice unei anumite categorii de centrale.
	Nu se acceptă.
Componentele utilizate pentru determinarea compensării financiare sunt indicate în formulele prevăzute în Metodologie. 


	Pct. 4
	”TERMOELECTRICA” S.A.
	7
	Se propune înlocuirea sintagmei: „a centralelor SER sau cele CÎE” cu sintagma: „a centralelor SER sau a centralelor CÎE”. Suplimentar, se propune după sintagma: „art. 46 alin. (8)” de completat cu: „și alin. (12)”.
Completarea se propune în vederea corelării domeniului de aplicare al Metodologiei cu toate condițiile legale relevante pentru redispecerizarea descendentă a centralelor SER și CÎE. 
Art. 46 alin. (8) din Legea nr. 164/2025 stabilește condițiile generale în care redispecerizarea care nu se bazează pe mecanisme de piață poate fi utilizată, inclusiv lipsa unei alternative bazate pe mecanisme de piață, utilizarea tuturor resurselor disponibile bazate pe piață sau alte situații expres prevăzute de lege. 
În același timp, art. 46 alin. (12) stabilește reguli specifice tocmai pentru redispecerizarea descendentă a energiei electrice produse din surse regenerabile și în regim de cogenerare de înaltă eficiență. Acesta prevede condiții suplimentare privind lipsa alternativelor, caracterul disproporționat al costurilor altor soluții, riscurile severe pentru securitatea rețelei, precum și obligația justificării corespunzătoare și transparente a redispecerizării. 
Având în vedere că obiectul Metodologiei îl constituie exact redispecerizarea descendentă a centralelor SER și CÎE, trimiterea exclusivă la alin. (8) nu reflectă integral cadrul juridic aplicabil acestor categorii de centrale. Completarea cu alin. (12) permite delimitarea mai exactă a domeniului de aplicare și confirmă faptul că redispecerizarea trebuie realizată nu doar în condițiile generale prevăzute la alin. (8), ci și cu respectarea principiilor și condițiilor speciale stabilite pentru SER și CÎE.
	Se acceptă.
Textul a fost modificat.


	Pct. 5
	”TERMOELECTRICA” S.A.
	8
	Se propune completarea cu noțiunea „Venit ratat – totalitatea veniturilor nete pe care producătorul le-ar fi obținut în absența dispoziției de redispecerizare descendentă, inclusiv veniturile din vânzarea energiei electrice, veniturile aferente garanțiilor de origine și, după caz, sprijinul financiar acordat în funcție de cantitatea de energie electrică produsă, precum și, în cazul centralelor electrice CÎE, veniturile nete aferente energiei termice care nu au fost realizate ca efect direct al redispecerizării descendente, determinate în conformitate cu prezenta Metodologie.”
Completarea pct. 5 cu definirea expresă a noțiunii „Venit ratat” se propune, în primul rând, din necesitatea asigurării clarității terminologice a Metodologiei. În forma actuală a proiectului, această noțiune este utilizată ca element esențial al mecanismului de compensare, însă noțiunea nu este definită. Pct. 5 enumeră noțiunile aplicabile Metodologiei, dar nu conține o definiție a „venitului ratat”, deși pct. 3.3 operează cu sintagma „venit direct ratat”, iar pct. 38–39 utilizează ulterior noțiunea „venit ratat” pentru determinarea efectivă a compensației. 
Totodată, Legea nr. 164/2025 nu consacră noțiunea „venit ratat” sau „venit direct ratat” ca noțiune juridică distinctă. În prevederea care reglementează compensația pentru redispecerizarea care nu se bazează pe mecanisme de piață, art. 46 alin. (14) lit. b), legiuitorul utilizează o altă formulare, respectiv „veniturile nete din vânzarea energiei electrice [...] pe care centrala electrică [...] le-ar fi generat în absența solicitării de redispecerizare”. De asemenea, Legea stabilește expres că sprijinul financiar acordat în funcție de cantitatea de energie electrică produsă sau consumată se include în aceste venituri nete. 
În verificarea textului Legii nu a fost identificată o definiție distinctă a sintagmei „venit ratat”. 
În aceste condiții, utilizarea în Metodologie a unei noțiuni proprii — „venit ratat” — fără definirea acesteia poate crea incertitudine cu privire la sfera exactă a veniturilor care urmează a fi luate în considerare la stabilirea compensației. Această clarificare este cu atât mai necesară cu cât proiectul însuși demonstrează că venitul ratat nu se limitează la simpla valoare a energiei electrice nelivrate: pct. 38 include în mecanismul de calcul și componenta aferentă garanțiilor de origine, iar pct. 39 reglementează distinct situația energiei comercializate furnizorului central la preț reglementat. 
În cazul centralelor CÎE apare suplimentar necesitatea de a ține cont de specificul tehnologic al cogenerării. Pct. 15 al proiectului recunoaște expres că redispecerizarea descendentă a unei centrale CÎE poate afecta continuitatea furnizării energiei termice către consumatorii finali. Această interdependență este recunoscută și de Legea nr. 164/2025: art. 46 alin. (13) reglementează în mod expres protecția continuității furnizării energiei termice, iar art. 46 alin. (14) lit. a) menționează, în cazul redispecerizării descendente a centralelor de cogenerare de înaltă eficiență, livrarea de căldură de rezervă drept exemplu de cost suplimentar de exploatare. 
Prin urmare, atât Legea, cât și proiectul Metodologiei recunosc că efectele redispecerizării unei centrale CÎE se pot extinde asupra componentei termice a activității acesteia. În aceste condiții, definirea „venitului ratat” exclusiv prin raportare la energia electrică ar putea omite situația în care, ca efect direct al redispecerizării, se reduce efectiv cantitatea de energie termică produsă și comercializată și, implicit, venitul net aferent acesteia. 
Această situație trebuie diferențiată de costurile suplimentare aferente livrării căldurii de rezervă. Dacă energia termică este produsă dintr-o sursă alternativă pentru a menține furnizarea către consumatori, consecința economică se manifestă sub forma unui cost suplimentar de exploatare. Dacă însă redispecerizarea determină diminuarea efectivă a cantității de energie termică produsă și comercializată, consecința poate consta într-un venit net nerealizat. Definirea propusă permite delimitarea acestor două categorii și evitarea dublei compensări. 
În același timp, includerea veniturilor aferente energiei termice este formulată restrictiv, numai pentru centralele CÎE și numai atunci când aceste venituri nu au fost realizate ca efect direct al redispecerizării descendente. Prin urmare, nu se propune includerea generică a oricăror diminuări ale veniturilor din activitatea termică, ci exclusiv a celor pentru care poate fi demonstrată legătura cauzală cu dispoziția de redispecerizare. 
În consecință, introducerea unei definiții exprese este necesară atât pentru a elimina neclaritatea generată de utilizarea în proiect a unei noțiuni care nu este definită nici în pct. 5 al Metodologiei și nu corespunde unei noțiuni definite distinct în Legea nr. 164/2025, cât și pentru a preciza în mod exhaustiv componentele care pot forma venitul ratat, în concordanță cu mecanismul de compensare instituit de proiect și cu particularitățile centralelor CÎE.
	Nu se acceptă.
Venitul ratat este din cauza redispecerizării descendente a producerii energiei electrice unei centrale electrice SER/CÎE se determină pentru fiecare dispoziție „j” și interval de decontare „k” este determinat conform formului din punctul 38 iar compensația financiară definită în pct. 36.
Veniturile nete aferente energiei termice care nu au fost realizate ca efect direct al redispecerizării descendente nu pot fi acceptate ca componentă a venitului ratat, or aceste venituri nu pot fi acoperite de prezenta Metodologie. Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic. Subliniem faptul că în conformitate cu  art. 46, alin. 14) compensația financiară trebuie să fie cel puțin egală cu valoarea cea mai mare dintre următoarele elemente sau cu o combinație a acestora, dacă aplicarea doar a valorii mai mari ar conduce la o compensație nejustificat de mică sau nejustificat de mare:
a) costurile de exploatare suplimentare cauzate de redispecerizare, cum ar fi costurile suplimentare cu combustibilul, în cazul redispecerizării ascendente, sau livrarea de căldură de rezervă, în cazul redispecerizării descendente a centralelor electrice de cogenerare de înaltă eficiență;
b) veniturile nete din vânzarea energiei electrice pe piața pentru ziua următoare pe care centrala electrică, instalația de stocare a energiei sau instalația de consum dispecerizabil le-ar fi generat în absența solicitării de redispecerizare. În cazul în care centrala electrică, instalația de stocare a energiei sau instalația de consum dispecerizabil beneficiază de sprijin financiar stabilit în baza cantității de energie electrică produsă sau consumată, sprijinul financiar care s-ar fi acordat în absența cererii de redispecerizare se consideră parte a veniturilor nete.
În acest sens, Metodologia garantează acoperirea compensației financiare calculate în conformitate cu PIP dar și cu prețul reglementat în cazul producătorilor CÎE care beneficiază de schemă de sprijin. Astfel, Agenția consideră că acoperiea prețului reglementat în cazul CÎE reprezintă o compesație suficientă și echitabilă.

	Pct. 5
	”TERMOELECTRICA” S.A.
	9
	La noțiunea: „Puterea disponibilă a centralei electrice SER/CÎE”, se propune după sintagma: „comunicată la nivelul interfeței sistemului de monitorizare, control și achiziții de date (SCADA) al OS” de completat cu textul: „sau, în cazul indisponibilității datelor SCADA, determinată în baza datelor de măsurare și a informațiilor tehnice disponibile ale centralei electrice, în conformitate cu procedurile operaționale prevăzute de prezenta Metodologie”.
Redactarea definiției este importantă deoarece această valoare intră ulterior direct în formula de calcul a cantității de energie electrică nelivrate. La pct. 29, puterea disponibilă este utilizată ca valoare medie înregistrată de sistemul de monitorizare și control pe parcursul intervalului de echilibrare. 
Definiția spune că puterea disponibilă este o „valoare estimată”, însă ulterior metodologia o tratează ca pe o valoare efectivă, utilizată pentru calcularea compensației. În plus, pct. 31 stabilește că, dacă puterea disponibilă nu a fost transmisă și/sau nu este disponibilă în SCADA, aceasta se consideră egală cu zero. 
Această regulă poate avea consecințe financiare semnificative. Dacă centrala era tehnic capabilă să producă, dar valoarea nu a ajuns temporar în SCADA din cauza unei defecțiuni de comunicație, indisponibilității sistemului ori altei probleme tehnice, considerarea automată a puterii disponibile ca fiind zero poate conduce la stabilirea unei cantități nelivrate de zero și, implicit, la lipsa compensației, deși centrala putea efectiv produce energia respectivă. 
Din acest motiv, definiția ar trebui să precizeze mai clar modul de determinare și, mai ales, posibilitatea verificării/reconstituirii valorii în cazul indisponibilității datelor SCADA. 
Având în vedere impactul direct asupra cuantumului compensației, este necesar să existe un mecanism alternativ de determinare sau reconstituire a puterii disponibile, pe baza datelor de măsurare, a parametrilor tehnici și a altor informații verificabile ale centralei. Detaliile tehnice pot fi stabilite prin procedurile operaționale prevăzute de Metodologie.
	Se acceptă.
A fost păstrată obligația transmiterii puterii disponibile în SCADA și exclusă prevederea ca puterea să fie disponibilă în SCADA, ținând cont că indisponibilitatea valorilor în SCADA poate fi inclusiv cauzată de echipamentul și softul deținut de OS. Modalitatea de determinare a puterii admisibile va fi detaliată în procedurile operaționale în funcție de particularitățile centralei electrice, totodată ca alternativă se admite posibilitatea utilizării informațiilor despre puterea disponibilă, stocate de către utilizatorii de sistem și transmise ulterior către OS în cazul indisponibilității tehnice momentane de transmitere a datelor.

Conform pct. 25.2 procedurile operaționale specifice de punere în aplicare a Metodologiei vor include inclusiv detalii cu privire la modul de determinare a puterii disponibile a centralei electrice SER/CÎE.
Subliniem faptul că puterea disponibilă se determină instantaneu iar pct. 29 prevede că puterea disponibilă (determinată instantaneu) a centralei electrice SER/CÎE în intervalul echilibrare „i”, se calculează ca valoare medie  înregistrată SCADA pe parcursul intervalului de echilibrare (15 min), astfel nu există o contracdicție între definiție și pct. 29, ci doar este o detaliere cum se determină valoarea puterii pentru un interva de 15 min utilizat pentru calcul.


	Pct. 5
	”TERMOELECTRICA” S.A.
	10
	Se propune înlocuirea denumirii noțiunii „Puterea activă redispecerizată” cu „ Puterea activă maximă admisă prin dispoziția de redispecerizare”.
Modificarea are ca scop asigurarea unei terminologii clare și unitare în cuprinsul Metodologiei. Din conținutul definiției rezultă că parametrul respectiv nu reprezintă cantitatea sau mărimea puterii efectiv redispecerizate, ci nivelul maxim al puterii active pe care centrala îl poate injecta în rețea în perioada în care este aplicată dispoziția OS. 
Aceeași semnificație este utilizată ulterior la pct. 29, unde parametrul este descris expres drept „puterea activă maximă care poate fi injectată în rețea”, și la pct. 31, unde valoarea acestuia este stabilită la zero în cazul sistării centralei. 
Menținerea denumirii „puterea activă redispecerizată” poate crea confuzie între două mărimi diferite: puterea maximă permisă după redispecerizare și reducerea efectivă de putere determinată de redispecerizare. Având în vedere că parametrul este utilizat ulterior la calcularea cantității de energie electrică nelivrate, delimitarea exactă a semnificației sale este necesară pentru aplicarea uniformă și verificabilă a formulelor din Metodologie. 
În consecință, denumirea propusă — „Puterea activă maximă admisă prin dispoziția de redispecerizare” — reflectă mai exact conținutul definiției și terminologia utilizată ulterior în proiect.
	Se acceptă.
Textul a fost modificat.


	Pct. 5
	”TERMOELECTRICA” S.A.
	11
	La noțiunea „Cantitatea de energie electrică nelivrată”. Se propune după sintagma: „și care constituie subiect al compensației financiare de către OS” completarea cu următorul text: „fără a aduce atingere dreptului la compensarea altor consecințe economice directe ale redispecerizării prevăzute la art. 46 alin. (14) din Legea nr. 164/2025”.
Definiția leagă noțiunea de „energie electrică nelivrată” exclusiv de momentul transmiterii dispoziției, respectiv înainte de termenul-limită de transmitere a notificărilor fizice și de validare a programelor de funcționare. Aceasta înseamnă că aceeași reducere fizică a producției este calificată diferit numai în funcție de momentul emiterii dispoziției. Proiectul confirmă acest lucru prin definiția următoare, potrivit căreia, dacă dispoziția este transmisă după termenul-limită, energia este calificată drept „cantitate de energie electrică redispecerizată”, utilizată pentru decontarea dezechilibrelor și care nu constituie obiect al compensației financiare de către OS. 
Problema este că, din punct de vedere economic și tehnic, energia care nu a mai fost produsă ca urmare a dispoziției de redispecerizare rămâne energie neprodusă din cauza aceleiași măsuri, indiferent dacă dispoziția a fost emisă înainte sau după termenul-limită. Diferența de moment poate justifica un mecanism diferit de decontare, dar nu este evident că justifică și excluderea absolută a celei de-a doua categorii din mecanismul de compensare. 
Această observație devine cu atât mai importantă în raport cu art. 46 alin. (14) din Legea nr. 164/2025, care condiționează dreptul la compensație de aplicarea unei redispecerizări care nu se bazează pe mecanisme de piață și stabilește componentele minime ale compensației, fără a lega dreptul la compensare de momentul emiterii dispoziției în raport cu termenul-limită al notificărilor fizice.
	Nu se acceptă.
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare, care defapt a fost deja tranzacționată pe piață.
În cazul în care dispoziția de redispecerizare descendentă emisă de OS este transmisă centralei SER/CÎE până la termenul limită de transmitere a notificărilor fizice și validare a programelor de funcționare, producătorul dat nu a avut posibilitatea de a-și valorifica energia electrică pe piețele angro de energie electrică, astfel în această situație energia electrică nelivrată constituie subiect al compensației financiare de către OS.
Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic

	Pct. 5
	”TERMOELECTRICA” S.A.
	12
	La noțiunea „Cantitatea de energie electrică redispecerizată” se propune înlocuirea sintagmei: „și care nu constituie subiect al compensației financiare de către OS” cu textul: „și care este utilizată pentru decontarea dezechilibrelor conform prevederilor prezentei Metodologii, fără a exclude compensarea, după caz, a celorlalte consecințe economice directe ale redispecerizării prevăzute la art. 46 alin. (14) din Legea nr. 164/2025.”
Modificarea se propune pentru delimitarea clară între mecanismul de neutralizare a efectelor financiare aferente dezechilibrelor și mecanismul legal de compensare a consecințelor economice ale redispecerizării. 
Pct. 35 al proiectului stabilește că, pentru dispozițiile emise după termenul-limită de transmitere a notificărilor fizice, poziția netă contractuală se ajustează cu cantitatea de energie electrică redispecerizată, în scopul expres declarat de a exclude implicațiile financiare asociate decontării dezechilibrelor. 
Această ajustare soluționează însă numai componenta aferentă dezechilibrului și nu justifică, prin ea însăși, excluderea tuturor celorlalte componente ale compensației. 
Separarea între cantitatea „nelivrată” și cantitatea „redispecerizată”, în funcție de momentul emiterii dispoziției, poate fi justificată din perspectiva modului de tratare a dezechilibrelor. De altfel, pct. 35 explică mecanismul: pentru dispozițiile emise după termenul-limită, poziția netă contractuală a părții responsabile cu echilibrarea se reduce cu cantitatea redispecerizată, tocmai pentru a elimina implicațiile financiare aferente dezechilibrelor generate de reducerea producției. 
Problema apare însă la concluzia din definiție potrivit căreia această cantitate „nu constituie subiect al compensației financiare de către OS”. Pct. 35 soluționează numai efectele financiare rezultate din decontarea dezechilibrelor. El nu demonstrează că toate celelalte consecințe economice ale redispecerizării au fost neutralizate. 
Art. 46 alin. (14) din Legea nr. 164/2025 stabilește obligația de compensare atunci când se aplică redispecerizarea care nu se bazează pe mecanisme de piață și include în mecanism, după caz, costurile suplimentare de exploatare și veniturile nete care ar fi fost generate în absența redispecerizării. Norma legală nu condiționează existența acestor componente de faptul că dispoziția a fost emisă înainte sau după termenul-limită al notificărilor fizice. 
Prin urmare, ajustarea poziției contractuale în scopul eliminării dezechilibrului și compensarea prejudiciului economic produs de redispecerizare sunt două aspecte diferite. 
De exemplu, chiar dacă producătorului nu i se mai impută dezechilibrul aferent reducerii producției, pot exista în continuare, după caz, costuri suplimentare de exploatare, inclusiv în cazul unei CÎE costurile aferente asigurării căldurii de rezervă, ori alte componente compensabile potrivit art. 46 alin. (14). Excluderea generală prevăzută în definiție ar putea conduce la situația în care simplul fapt că dispoziția a fost transmisă după termenul-limită anulează orice drept la compensarea acestor consecințe, deși Legea nu instituie o asemenea excludere. 
Mai mult, Secțiunea 4 a proiectului prevede în mod general că „compensarea financiară pentru redispecerizarea descendentă a centralelor electrice SER/CÎE se realizează în baza prezentei Metodologii”, după care pct. 35 reglementează separat neutralizarea efectelor dezechilibrelor. Această structură susține ideea că tratarea dezechilibrului nu trebuie confundată cu excluderea tuturor componentelor compensației. 
În consecință, menținerea formulării actuale — „nu constituie subiect al compensației financiare” — poate avea un efect mai larg decât mecanismul prevăzut la pct. 35 și poate conduce la excluderea unor costuri sau venituri nerealizate care rămân compensabile potrivit Legii nr. 164/2025. Propunerea permite menținerea tratamentului distinct al cantității redispecerizate în cadrul decontării dezechilibrelor, fără a afecta dreptul la compensarea altor consecințe economice directe, atunci când acestea sunt demonstrate și se încadrează în art. 46 alin. (14) al Legii nr. 164/2025.
	Nu se acceptă.
Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic

	Pct. 9
	”TERMOELECTRICA” S.A.
	13
	După sintagma „categoriile de capacitate B, C și D” se propune completarea cu textul: „ precum și centralelor electrice din categoria de capacitate A, în condițiile prevăzute la pct. 9”.
Completarea se propune în scopul asigurării coerenței interne și al delimitării clare a domeniului de aplicare al Metodologiei. În timp ce pct. 6 stabilește aplicarea acesteia pentru centralele SER și CÎE încadrate în categoriile de capacitate B, C și D, pct. 9 prevede expres posibilitatea aplicării mecanismului de redispecerizare descendentă și a compensării financiare și în cazul centralelor din categoria A care îndeplinesc anumite cerințe tehnice privind schimbul de date prin SCADA și transmiterea programului de funcționare.
În lipsa unei trimiteri la pct. 9, formularea pct. 6 poate fi interpretată ca stabilind un domeniu de aplicare exhaustiv, limitat la categoriile B, C și D, ceea ce nu corespunde prevederilor ulterioare ale aceluiași proiect. Menționarea expresă a categoriei A, cu trimitere la condițiile speciale prevăzute la pct. 9, elimină această neconcordanță fără a modifica cerințele tehnice stabilite de proiect pentru respectivele centrale. 
Totodată, este necesar de menționat că, art. 46 alin. (14) din Legea nr. 164/2025 nu condiționează dreptul la compensație de încadrarea centralei într-o anumită categorie de capacitate. Excepția expresă prevăzută de Lege privește producătorul care a încheiat un acord de racordare în condiții flexibile, în temeiul căruia livrarea nu este garantată ferm.
	Se acceptă.
Textul a fost modificat.


	Pct. 9
	”TERMOELECTRICA” S.A.
	14
	Se propune înlocuirea sintagmei: „aceasta poate participa în procesul de redispecerizare descendentă a producerii energiei electrice și poate primi compensații financiare, determinate conform metodologiei, producătorul respectiv urmând să notifice OS despre intenția lui de a participa la procesul de redispecerizare descendentă” cu „acesteia i se aplică prevederile prezentei Metodologii privind redispecerizarea descendentă și compensarea financiară, în condițiile prevăzute de prezenta Metodologie.”
Pct. 9 prevede că o centrală SER sau CÎE din categoria de capacitate A, dacă îndeplinește cerințele tehnice privind schimbul de date prin SCADA și transmiterea programului de funcționare, „poate participa” la procesul de redispecerizare descendentă și „poate primi compensații financiare”, cu condiția notificării OS despre intenția de participare. 
Art. 46 alin. (14) din Legea nr. 164/2025 stabilește că, atunci când operatorul sistemului de transport aplică redispecerizarea care nu se bazează pe mecanisme de piață, acesta urmează să achite compensație financiară producătorului asupra căruia a fost aplicată măsura. Excepția expresă prevăzută de lege privește situația în care producătorul a încheiat un acord de racordare în condiții flexibile, în temeiul căruia livrarea energiei nu este garantată ferm. 
Legea nu condiționează dreptul la compensare de: 
1) încadrarea centralei într-o anumită categorie de capacitate; 
2) exprimarea prealabilă a intenției producătorului de a „participa” la redispecerizare; 
3) caracterul voluntar al participării la mecanism. 
În plus, redispecerizarea este o măsură dispusă de operatorul de sistem, nu un mecanism la care producătorul aderă voluntar. Chiar proiectul prevede la pct. 17 că dispozițiile pot fi emise atât în etapa de planificare, cât și ulterior, inclusiv în timp real. 
Prin urmare, formulările „poate participa”, „poate primi compensații financiare” și obligația de notificare a intenției de participare pot crea impresia că dreptul la compensație al unei centrale din categoria A depinde de o opțiune prealabilă a producătorului. O asemenea condiționare nu rezultă din art. 46 alin. (14). 
Cerințele tehnice privind SCADA și programul de funcționare pot fi necesare pentru aplicarea efectivă a mecanismului și pentru determinarea cantităților, dar acestea trebuie delimitate de existența dreptului legal la compensație. 
Astfel, Legea nr. 164/2025 stabilește obligația operatorului sistemului de transport de a achita compensație financiară atunci când aplică redispecerizarea nebazată pe mecanisme de piață, fără a condiționa acest drept de notificarea prealabilă a intenției producătorului de a participa la mecanism. Excepția prevăzută expres de lege privește acordurile de racordare în condiții flexibile, cu livrare nefermă. 
În consecință, pentru centralele din categoria A care îndeplinesc cerințele tehnice necesare aplicării Metodologiei, formularea ar trebui să stabilească direct aplicabilitatea regulilor de redispecerizare și compensare, fără a condiționa compensația de exprimarea unei intenții de participare. Cerințele tehnice pot rămâne condiții pentru includerea acestor centrale în mecanism, dar nu ar trebui transformate într-o condiție suplimentară privind existența dreptului la compensație.
	Se acceptă.
Textul a fost modificat.


	Pct. 10
	”TERMOELECTRICA” S.A.
	15
	Sintagma: „Compensațiile financiare, determinate conform prezentei metodologii nu se aplică în cazul:” se propune a fi înlocuită cu: „Nu constituie cazuri de redispecerizare descendentă compensabilă în sensul prezentei Metodologii situațiile prevăzute la pct. 10.2–10.7, în măsura în care reducerea sau întreruperea producerii energiei electrice nu este determinată de o dispoziție de redispecerizare descendentă emisă de OS. Compensația financiară nu se achită în cazul prevăzut la pct. 10.1, în condițiile art. 46 alin. (14) din Legea nr. 164/2025.” 
Modificarea se propune pentru delimitarea între două situații juridice diferite: excluderea legală de la compensare și situațiile care, prin natura lor, pot să nu constituie redispecerizare compensabilă.
Art. 46 alin. (14) din Legea nr. 164/2025 instituie obligația operatorului sistemului de transport de a achita compensație financiară pentru redispecerizarea nebazată pe mecanisme de piață și prevede expres excepția aferentă acordurilor de racordare în condiții flexibile, cu livrare nefermă. 
În forma actuală, pct. 10 plasează pe același nivel această excepție legală și alte situații tehnice sau operaționale, precum perioada de testare, deconectările ori lipsa unor date sau programe. 
O asemenea formulare poate crea impresia că Metodologia instituie autonom noi excepții de la dreptul la compensare, deși acestea nu sunt prevăzute expres de art. 46 din Legea nr. 164/2025.
	Se acceptă.
Textul a fost modificat

	Pct. 10.2
	”TERMOELECTRICA” S.A.
	16
	Se propune înlocuirea sintagmei „centralelor care se află în perioadă de testare” cu „situațiilor în care reducerea sau sistarea producerii energiei electrice are loc în cadrul programului de testare și nu este determinată de o dispoziție de redispecerizare descendentă emisă de OS”.
Modificarea se propune pentru delimitarea reducerilor de producere inerente procesului de testare de cazurile în care asupra unei centrale aflate în perioada de testare este aplicată efectiv o dispoziție de redispecerizare descendentă. 
Forma actuală instituie o excludere generală de la compensare exclusiv în funcție de statutul temporar al centralei, fără a lua în considerare cauza concretă a reducerii producerii. Or, art. 46 alin. (14) din Legea nr. 164/2025 nu prevede perioada de testare ca excepție distinctă de la obligația de compensare. 
Este justificată neaplicarea compensației atunci când reducerea sau sistarea producerii rezultă din programul și condițiile tehnice ale testării, deoarece într-o asemenea situație diminuarea producției nu este consecința redispecerizării. În schimb, dacă OS emite separat o dispoziție de redispecerizare descendentă care produce efecte economice asupra centralei, simplul fapt că aceasta se află în perioada de testare nu ar trebui, prin el însuși, să excludă aplicarea mecanismului prevăzut de Legea nr. 164/2025.
	Se acceptă parțial.
Textul a fost modificatdupă cum urmează: centralelor care se află în perioadă de testare conform programului de testare aprobat de OS.
Prevederea se va aplica doar în situația când centralele electrice se află în procesul de testare conform programului. Măsura este necesară pentru a acorda operatorului de sistem posibilitatea de a redispecriza centralele electrice neconforme.


	Pct. 10.3
	”TERMOELECTRICA” S.A.
	17
	Se propune înlocuirea textului: „deconectărilor programate în cazul în care sunt respectate duratele admise conform Regulamentului [...]” cu: „situațiilor în care reducerea sau sistarea producerii energiei electrice este determinată de o deconectare programată, efectuată în condițiile și cu respectarea duratelor admise conform Regulamentului cu privire la calitatea serviciilor de transport și de distribuție a energiei electrice, și nu constituie efectul unei dispoziții de redispecerizare descendentă emise de OS”.
Modificarea se propune pentru a delimita deconectările programate, care reprezintă o cauză distinctă de indisponibilitate a centralei de redispecerizarea descendentă aplicată prin dispoziția operatorului de sistem. 
Forma actuală condiționează neacordarea compensației numai de existența unei deconectări programate și de respectarea duratelor admise conform Regulamentului privind calitatea serviciilor. Totuși, această împrejurare nu trebuie confundată cu temeiul juridic al compensării redispecerizării prevăzut la art. 46 alin. (14) din Legea nr. 164/2025. 
Criteriul relevant ar trebui să fie cauza reducerii sau sistării producerii. Dacă centrala este deconectată în baza unui program de lucrări/deconectări și producția nu putea fi realizată indiferent de existența unei dispoziții de redispecerizare, nu există energie nelivrată cauzată de redispecerizare. În schimb, simpla calificare a unei întreruperi drept „deconectare programată” nu ar trebui să înlăture automat compensația pentru o măsură distinctă de redispecerizare. 
Propunerea evită însă interpretarea potrivit căreia orice centrală aflată într-o perioadă în care există o deconectare programată ar pierde automat dreptul la compensarea unei eventuale măsuri distincte de redispecerizare.
	Se acceptă parțial.
Texul a fost modificat prin excluderea trimiterilor la respectarea sau nerespectarea duratelor a întreruperilor programate sau neprogramate. Este important de menționat că OS emite dispoziții privind redispecerizarea descendentă a centralelor electrice SER sau a centralelor electrice CÎE, din motive legate de 
-     menținerea echilibrului puterilor în sistemul electroenergetic;
- asigurarea calității reglajului frecvență/putere;
- congestia unor elemente ale sistemului electroenergetic național, inclusiv congestia elementelor rețelelor electrice de distribuție.
Astfel, întreruperile programate sau neprogramate nu pot fi catalogate de dispoziții privind redispecerizarea descendentă.

	Pct. 10.6
	”TERMOELECTRICA” S.A.
	18
	Se propune excluderea pct. 10.6 din proiect. 
Excluderea pct. 10.6 se propune deoarece momentul emiterii dispoziției de redispecerizare în raport cu termenul-limită de transmitere a notificărilor fizice nu este prevăzut de art. 46 alin. (14) din Legea nr. 164/2025 drept temei de neacordare a compensației.
Legea condiționează compensarea de aplicarea redispecerizării care nu se bazează pe mecanisme de piață și stabilește expres componentele compensației, precum și excepția aferentă acordurilor de racordare în condiții flexibile. Nu este prevăzută o excludere distinctă pentru dispozițiile emise după termenul-limită al notificărilor fizice. 
Totodată, pct. 17 al proiectului recunoaște expres posibilitatea emiterii dispozițiilor după termenul-limită, inclusiv în timp real. În consecință, excluderea automată de la compensare a acestei categorii de redispecerizare nu rezultă din însăși natura măsurii. 
Tratamentul distinct al dispozițiilor emise după termenul-limită poate fi justificat în ceea ce privește decontarea dezechilibrelor, însă acesta nu trebuie echivalat cu eliminarea tuturor componentelor compensației prevăzute de lege. Din acest motiv, pct. 10.6 ar trebui eliminat, iar particularitățile de decontare să rămână reglementate prin prevederile specifice ale Metodologiei.
	Nu se acceptă
În cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, producătorul va benefcia de veniturile provenite din vânzara energiei electrice conform notificărilor fizice finale atribuite centralei electrice. În acest sens, la respectarea dispoziția de redispecerizare descendentă, OST va lua în considerare dispoziția dată la deconatarea dezechilibrelor, astfel ca producătorul să nu înregistreze pierderi financiare cauzate de dezechilibrele. Prin urmare, ținând cont că producătorul a avut posibilitatea să utilizeze toate piețele de energie electrică, inclusiv piața zilei următoare, piața intrazilnică iar dispoziția de dispecerizare nu a periclitat posibilitatea vânzării energiei electrice și de faptul că  potențialele dezechilibrele în cazul executării dispoziției de redispecerizare vor fi eliminate de OST prin modificarea poziției nete contractate, Agenția nu a determinat existența necesității de acorda careva compensații financiare, care defapt a fost deja tranzacționată pe piață.

Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic

	Pct. 13
	”TERMOELECTRICA” S.A.
	19
	După sintagma: „din motive legate de:” se propune suplinirea cu: „soluționarea congestiilor fizice sau asigurarea siguranței sistemului electroenergetic, inclusiv prin:”.
Completarea se propune pentru corelarea pct. 13 cu definiția noțiunii „redispecerizare” prevăzută de Legea nr. 164/2025, potrivit căreia această măsură este aplicată pentru modificarea fluxurilor fizice în scopul soluționării unei congestii fizice sau al asigurării siguranței sistemului electroenergetic. 
Forma actuală a pct. 13 enumeră menținerea echilibrului puterilor și reglajul frecvență/putere ca motive autonome ale redispecerizării, fără a le raporta expres la scopurile stabilite de definiția legală. 
Precizarea propusă nu exclude utilizarea redispecerizării în situații care implică echilibrul puterilor sau reglajul frecvență/putere, ci clarifică faptul că acestea justifică redispecerizarea în măsura în care sunt asociate soluționării unei congestii fizice sau asigurării siguranței sistemului, cu respectarea condițiilor prevăzute de art. 46 din Legea nr. 164/2025. 
În lipsa acestei completări, poate apărea confuzie între situațiile care justifică aplicarea redispecerizării descendente și mecanismele de echilibrare propriu-zise, precum și riscul interpretării pct. 13 ca instituind temeiuri autonome de redispecerizare mai largi decât cele prevăzute de Legea nr. 164/2025.
	Se acceptă.
Texul a fost modificat prin includerea referinței la scopul redispecerizării și anume asigurarea siguranței sistemului electroenergetic.

	Pct. 14.3
	”TERMOELECTRICA” S.A.
	20
	După sintagma: „măsurile de remediere alternative ar conduce la” se propune introducerea sintagmei: „costuri disproporționate semnificativ sau la”.	
Completarea se propune pentru corelarea pct. 14.3 cu art. 46 alin. (12) lit. a) și b) din Legea nr. 164/2025, care prevede expres, printre condițiile aplicării redispecerizării descendente a centralelor SER și CÎE, situația în care alte soluții ar conduce la costuri disproporționate semnificativ, alternativ cu existența unor riscuri severe pentru securitatea rețelei. 
În forma actuală, pct. 14.3 preia doar componenta referitoare la riscurile severe și omite criteriul costurilor disproporționate. Această omisiune restrânge nejustificat situațiile prevăzute expres de lege și poate conduce la o aplicare neuniformă a Metodologiei. 
Prin completarea propusă, pct. 14.3 va reflecta integral condițiile prevăzute de art. 46 alin. (12) și va elimina riscul unei interpretări potrivit căreia costurile disproporționate ale soluțiilor alternative nu ar putea constitui un criteriu relevant pentru aplicarea redispecerizării descendente.
	Se acceptă.
Texul a fost modificat.

	Pct. 18
	”TERMOELECTRICA” S.A.
	21
	se propune de a înlocui sintagma: „dar cel puțin în limitele minime stabilite conform prevederilor Codului” cu sintagma: „ținând cont cel puțin de limitele minime stabilite conform prevederilor Codului.”
Modificarea se propune pentru clarificarea raportului dintre caracteristicile tehnice și de reglaj proprii centralei electrice și limitele minime stabilite prin Cod. În forma actuală, construcția „dar cel puțin în limitele minime” este susceptibilă de interpretări diferite și nu exprimă suficient de clar faptul că limitele minime prevăzute de Cod reprezintă un reper obligatoriu, fără a exclude luarea în considerare și a altor caracteristici tehnice și de reglaj specifice instalației. 
Formularea propusă păstrează sensul normei și precizează mai clar că OS trebuie să țină cont de particularitățile tehnice ale centralei, având în același timp obligația de a respecta cel puțin limitele minime stabilite de Cod. 
Această clarificare este relevantă și în corelare cu pct. 20, care prevede că, dacă limitarea necesară ar conduce la funcționarea sub minimumul tehnic al centralei, OS dispune sistarea generării. 
În lipsa unei formulări mai clare, poate apărea confuzie cu privire la faptul dacă OS trebuie să se limiteze exclusiv la parametrii minimi prevăzuți de Cod sau dacă trebuie să țină cont și de celelalte caracteristici tehnice și de reglaj ale centralei electrice.
	Se acceptă parțial.
Textul a fost modificat.

	Pct. 19.1
	”TERMOELECTRICA” S.A.
	22
	După sintagma: „limitarea puterii active” se propune introducerea: „până la valoarea-limită specificată în dispoziția OS”.
Completarea se propune pentru a asigura claritatea și caracterul executoriu al dispoziției de redispecerizare descendentă. 
În forma actuală, pct. 19.1 stabilește posibilitatea limitării puterii active, însă nu precizează expres că nivelul concret al acestei limitări trebuie să fie indicat în dispoziția emisă de OS. Această precizare este deja implicită în pct. 23, care obligă producătorul să mențină puterea activă la „valoarea limită specificată de OS”. 
Introducerea expresă a acestei cerințe în pct. 19.1 ar corela cele două prevederi și ar reduce riscul unor interpretări diferite cu privire la conținutul minim obligatoriu al dispoziției de redispecerizare.
	Se acceptă.
Texul a fost modificat.

	Pct. 20
	”TERMOELECTRICA” S.A.
	23
	La sfârșit se propune introducerea sintagmei: „cu respectarea prevederilor pct. 15 în cazul centralelor electrice CÎE.”	
Completarea se propune pentru a asigura corelarea pct. 20 atât cu prevederile pct. 15 din Metodologie, cât și cu art. 46 alin. (13) din Legea nr. 164/2025. Pct. 20 permite sistarea generării atunci când limitarea necesară ar implica funcționarea centralei sub minimumul tehnic. În același timp, pct. 15 obligă OS să evite, pe cât este posibil, redispecerizarea descendentă a centralelor CÎE în perioada rece atunci când aceasta poate afecta continuitatea furnizării energiei termice către consumatorii finali. 
Această abordare este prevăzută și de art. 46 alin. (13) din Legea nr. 164/2025, potrivit căruia, atunci când operatorul sistemului de transport trebuie să aplice redispecerizarea descendentă pentru gestionarea congestiilor sau menținerea siguranței în funcționare, acesta evită, pe cât este posibil, redispecerizarea descendentă a centralelor electrice de termoficare urbane dacă măsura ar afecta continuitatea furnizării energiei termice în perioada rece a anului. 
Prin urmare, în cazul centralelor CÎE, aplicarea pct. 20 nu ar trebui analizată izolat de obligația legală și metodologică privind protejarea continuității furnizării energiei termice. Sistarea generării este o măsură cu impact potențial mai pronunțat asupra regimului de cogenerare, motiv pentru care este justificată trimiterea expresă la pct. 15. 
Completarea nu limitează posibilitatea OS de a dispune sistarea generării atunci când aceasta este necesară din considerente de siguranță sau funcționare a sistemului, ci clarifică faptul că, pentru centralele CÎE, această măsură trebuie aplicată cu respectarea garanțiilor prevăzute de Metodologie și de Legea nr. 164/2025.
	Nu se acceptă.
Prevederile metodologiei se aplică prin coraborare, astfel nu este necesar de făcut trimiteri între puncte.

	Pct. 21
	”TERMOELECTRICA” S.A.
	24
	La sfârșit se propune introducerea următoarei prevederi: „În cazul în care dispoziția de redispecerizare este emisă sau își încetează efectele în cursul unui interval de echilibrare, se ia în considerare durata efectivă de aplicare a redispecerizării.”
Completarea se propune pentru corelarea pct. 21 cu pct. 17 al Metodologiei, care permite emiterea dispozițiilor de redispecerizare inclusiv în timp real. Posibilitatea emiterii unei dispoziții în timp real presupune în mod obiectiv că aceasta poate începe sau înceta în interiorul unui interval de echilibrare. 
Totodată, art. 46 alin. (14) din Legea nr. 164/2025 stabilește obligația de compensare financiară atunci când este aplicată redispecerizarea care nu se bazează pe mecanisme de piață și nu condiționează această compensare de aplicarea măsurii pe durata unui interval complet de echilibrare. 
Prin urmare, durata intervalului de echilibrare poate constitui unitatea de decontare, însă nu ar trebui să conducă la nerecunoașterea unei redispecerizări care a fost efectiv dispusă și executată pentru o parte a intervalului. 
Completarea propusă este importantă și în vederea corelării ulterioare a pct. 30 și 33, deoarece, în forma actuală, acestea stabilesc valoarea zero pentru redispecerizarea aplicată mai puțin decât un interval complet.
	Se acceptă parțial.
Textul din pct. 30 și 33 a fost modificat, prin excluderea prevederilor ce contravin cu pct. 21.

	Pct. 22
	”TERMOELECTRICA” S.A.
	25
	Se propune introducerea: „În cazul suprapunerii dispozițiilor, dispoziția emisă sau actualizată ulterior înlocuiește dispoziția anterioară pentru intervalele de decontare ulterioare momentului emiterii sau actualizării acesteia.”
Completarea se propune pentru stabilirea fără echivoc a ordinii de aplicare a dispozițiilor succesive de redispecerizare emise pentru aceeași centrală electrică și aceeași perioadă. 
Forma actuală admite emiterea mai multor dispoziții, precum și actualizarea valorii-limită a puterii active, însă nu stabilește expres efectul juridic al noii dispoziții asupra celei anterioare pentru intervalele care se suprapun. 
Clarificarea este importantă inclusiv pentru aplicarea ulterioară a pct. 28, potrivit căruia cantitatea de energie electrică nelivrată și cea redispecerizată se determină separat pentru fiecare dispoziție emisă de OS și pentru fiecare interval de decontare. 
În lipsa unei reguli clare privind prevalența dispoziției ulterioare, în cazul suprapunerii pot apărea dificultăți în identificarea valorii-limită aplicabile și, implicit, în calcularea cantităților aferente fiecărei dispoziții. 
Propunerea menține principiul deja prevăzut în pct. 22 potrivit căruia modificarea produce efecte numai pentru intervalele ulterioare și exclude orice interpretare privind modificarea retroactivă a regimului de funcționare al centralei.
	Nu se acceptă.
Textul deja prevde că “cu condiția ca actualizarea unei dispoziții de dispecer sau o nouă dispoziție să actualizeze valoarea limită a puterii active produse doar pentru intervalele de decontare ulterioare emiterii/actualizării dispoziției.”.

	Pct. 23
	”TERMOELECTRICA” S.A.
	26
	După sintagma: „întreprinde acțiunile necesare” se propune introducerea textului:„ , în limitele caracteristicilor tehnice și de reglaj ale centralei electrice,”.
Completarea se propune pentru corelarea obligației producătorului prevăzute la pct. 23 cu cerința aplicabilă OS la emiterea dispoziției de redispecerizare descendentă. 
Executarea dispoziției nu poate fi analizată separat de parametrii tehnici ai centralei. Dacă OS este obligat să țină cont de caracteristicile tehnice și de reglaj ale instalației la stabilirea limitei de putere, este firesc ca și obligația producătorului de executare să fie raportată la aceleași limite. 
Această abordare este compatibilă și cu art. 46 alin. (6) din Legea nr. 164/2025, care prevede că redispecerizarea capacităților de producere trebuie să se bazeze pe criterii obiective, transparente și nediscriminatorii, precum și cu alin. (12), care supune redispecerizarea descendentă a SER și CÎE unor condiții și principii specifice.
	Nu se acceptă.
Centralele electrice trebuie să îndeplinească cerințele prevăzute în Codul Rețelelor Electrice privind  Racordarea la Rețelele Electrice aprobat prin Hotărârea ANRE nr. 423/2019 și Cerințele cu aplicabilitate generală pentru unitățile generatoare, aprobate prin HANRE nr. 108/2024.

	Pct. 24
	”TERMOELECTRICA” S.A.
	27
	Se propune înlocuirea sintagmei: „conform caracteristicilor solicitate de acesta” cu sintagma: „conform cerințelor tehnice stabilite de Cod și de procedurile operaționale prevăzute la pct. 25.”
Modificarea se propune pentru a asigura că cerințele privind compatibilitatea echipamentelor de schimb de date și integrarea cu sistemul SCADA sunt stabilite într-un cadru tehnic și normativ determinat, și nu exclusiv în baza unor cerințe formulate unilateral de OS. 
Art. 46 alin. (6) din Legea nr. 164/2025 stabilește că redispecerizarea capacităților de producere trebuie să se bazeze pe criterii obiective, transparente și nediscriminatorii. Acest principiu este relevant și pentru cerințele tehnice a căror îndeplinire condiționează participarea efectivă a centralei la mecanismul de redispecerizare și determinarea cantităților aferente. 
Totodată, pct. 25 din proiect prevede existența unor proceduri operaționale supuse avizării Agenției, care urmează să reglementeze inclusiv determinarea puterii disponibile și cerințele privind transmiterea și validarea datelor utilizate în calcul. 
Prin urmare, este mai coerent ca și cerințele privind interfața SCADA să fie raportate la Cod și la aceste proceduri. 
În lipsa acestei precizări, formularea actuală poate crea incertitudine cu privire la întinderea cerințelor pe care OS le poate impune producătorului și poate permite modificarea acestora fără o raportare suficient de clară la cadrul tehnic și procedural aprobat sau avizat de autoritatea de reglementare.
	Se acceptă
Textul a fost modificat și prevăzut “Conform cerințelor stabilite în Cod, Cerințele cu aplicabilitate generală pentru unitățile generatoare, aprobate prin HANRE nr. 108/2024 și procedurile operaționale prevăzute la pct. 25.”.


	Pct. 25
	”TERMOELECTRICA” S.A.
	28
	Se propune înlocuirea sintagmei: „prezintă spre avizare către Agenție” cu sintagma: „prezintă spre aprobare Agenției”.
Modificarea se propune având în vedere natura și efectele juridice ale procedurilor operaționale prevăzute la pct. 25. Potrivit proiectului, prin aceste proceduri urmează să fie stabilite inclusiv modul de selectare a centralelor electrice pentru redispecerizare, modul de determinare a puterii disponibile, cerințele privind înregistrarea și validarea datelor utilizate la determinarea energiei electrice nelivrate, precum și procedura de confirmare a îndeplinirii condițiilor pentru achitarea compensațiilor financiare. 
Prin urmare, aceste proceduri nu au un caracter exclusiv tehnic sau organizatoric, ci sunt susceptibile să influențeze în mod direct selectarea producătorului supus redispecerizării, stabilirea cantității de energie electrică afectate și recunoașterea compensației financiare datorate acestuia. 
Or, art. 46 alin. (6) din Legea nr. 164/2025 stabilește că redispecerizarea capacităților de producere trebuie să se bazeze pe criterii obiective, transparente și nediscriminatorii, iar art. 46 alin. (7) prevede expres că resursele redispecerizate se compensează financiar în conformitate cu actele normative de reglementare aprobate de Agenție. 
Totodată, art. 46 alin. (12) stabilește prin lege principii obligatorii privind condițiile și ordinea aplicării redispecerizării descendente față de centralele SER și CÎE, iar alin. (14) instituie dreptul la compensație financiară și elementele minime care trebuie avute în vedere la determinarea acesteia. 
În aceste condiții, elementele procedurale care pot determina în concret aplicarea acestor drepturi și obligații trebuie să beneficieze de un nivel corespunzător de control din partea autorității de reglementare. Avizarea procedurilor elaborate de OST nu este echivalentă cu aprobarea acestora de către Agenție și poate crea neclaritate cu privire la autoritatea care își asumă conținutul regulilor aplicabile producătorilor. 
Necesitatea aprobării este cu atât mai justificată cu cât OST nu este un terț față de mecanismul reglementat: acesta participă la aplicarea redispecerizării, iar procedurile pe care le elaborează urmează să stabilească inclusiv modul de selectare a centralelor și condițiile de confirmare a compensațiilor. Din perspectiva principiilor de obiectivitate, transparență și nediscriminare prevăzute la art. 46 alin. (6), este necesar ca asemenea reguli să nu dobândească aplicabilitate exclusiv prin elaborarea lor de către operator, ci prin aprobarea expresă a Agenției. 
În plus, menținerea formulării „spre avizare” poate conduce la situația în care elemente esențiale pentru exercitarea dreptului la compensație, recunoscut de art. 46 alin. (14), să fie concretizate printr-un act operațional care nu este aprobat de autoritatea căreia legea îi atribuie competența de reglementare a mecanismului de compensare. 
Prin urmare, înlocuirea „avizării” cu „aprobarea” asigură o delimitare mai clară a competențelor, conferă procedurilor un nivel adecvat de legitimitate de reglementare și oferă producătorilor o garanție suplimentară că regulile care pot afecta selectarea pentru redispecerizare și dreptul la compensație sunt asumate expres de Agenție.
	Nu se acceptă.
Similar actelor cu privire la termeni, condiții și/sau metodologii (TCM-uri) elaborate de OST sau OPEE sau a  procedurile operaționale pentru aplicarea Regulilor Pieței, în conformitate cu pct. 20 din RPEE aprobate de ANRE prin HANRE nr. 283/2020, procedurile operaționale cu privire la aplicarea prezentei metodologii urmează a fi elaborate de OS, avizate de ANRE și aprobate de OS. 

	Pct. 26
	”TERMOELECTRICA” S.A.
	29
	Se propune completarea cu următorul text: „ cu asigurarea păstrării, integrității și verificabilității informațiilor și datelor schimbate și utilizate în acest scop.”
Completarea se propune pentru asigurarea păstrării și verificabilității informațiilor utilizate de OST și OSD la punerea în aplicare a Metodologiei, având în vedere că aceste informații pot sta la baza emiterii dispozițiilor de redispecerizare, determinării cantităților de energie electrică nelivrată sau redispecerizată și calculării compensațiilor financiare. 
Art. 46 alin. (6) din Legea nr. 164/2025 stabilește că redispecerizarea capacităților de producere se bazează pe criterii obiective, transparente și nediscriminatorii, iar alin. (9) al aceluiași articol obligă OST să prezinte Agenției inclusiv informații privind motivele și cantitățile de energie electrică ce au făcut obiectul redispecerizării. 
Totodată, Legea nr. 164/2025 stabilește obligația titularilor de licență de a prezenta Agenției rapoarte și alte informații solicitate, necesare exercitării atribuțiilor sale legale. 
Realizarea efectivă a acestor obligații presupune ca informațiile care au stat la baza aplicării redispecerizării să fie păstrate într-o formă care să permită identificarea și verificarea acestora. 
În aceeași logică, Legea nr. 164/2025 atribuie operatorilor de sistem responsabilitatea gestionării datelor și impune organizarea acesteia cu respectarea cerințelor aplicabile inclusiv privind stocarea datelor. 
Prin urmare, completarea pct. 26 cu cerința privind păstrarea și verificabilitatea informațiilor și datelor nu instituie o obligație străină cadrului legal, ci concretizează, pentru mecanismul de redispecerizare, condițiile necesare exercitării obligațiilor de raportare, informare și supraveghere deja prevăzute de Legea nr. 164/2025.
	Se acceptă.
Texul a fost modificat.

	Pct. 29
	”TERMOELECTRICA” S.A.
	30
	Se propune modificarea textului: „în cazul în care puterea activă maximă care poate fi injectată în rețea specificată în dispoziție este egală cu puterea activă conform programului de funcționare a centralei electrice SER/CÎE” cu textul: „se determină în funcție de puterea disponibilă a centralei electrice SER/CÎE, puterea activă maximă care poate fi injectată în rețea, specificată în dispoziția de redispecerizare, și puterea activă conform programului de funcționare al centralei electrice SER/CÎE și se calculează utilizând formula:”. Suplimentar se propune modificarea formulei după cum urmează:

Redacția actuală a pct. 29 condiționează determinarea cantității de energie electrică nelivrată de coincidența dintre puterea activă maximă care poate fi injectată în rețea, specificată în dispoziția de redispecerizare, și puterea activă conform programului de funcționare al centralei electrice. 
O asemenea condiție este excesiv de restrictivă, întrucât exclude de la determinarea cantității nelivrate situația în care limita stabilită prin dispoziția OS este mai mică decât puterea prevăzută în programul de funcționare, deși măsura de redispecerizare poate produce în continuare un efect real asupra producției centralei. 
Textul Legii nr. 164/2025 nu condiționează existența dreptului la compensare de coincidența exactă dintre valoarea-limită stabilită prin dispoziția operatorului și puterea înscrisă în programul de funcționare. Art. 46 alin. (14) instituie principiul compensării financiare pentru redispecerizarea care nu se bazează pe mecanisme de piață și stabilește elementele care trebuie avute în vedere la determinarea acesteia. Prin urmare, o condiție suplimentară care poate conduce la pierderea integrală a compensării trebuie să aibă un temei legal suficient și să fie proporțională cu abaterea constatată. 
În cazul în care Pred < Pprog, diferența dintre valoarea-limită prevăzută în dispoziția OS și valoarea din programul de funcționare poate justifica diminuarea cantității recunoscute, dar nu, prin ea însăși, anularea integrală a cantității de energie nelivrată. Aplicarea valorii zero pentru întregul interval ar produce efectul unei sancționări integrale a producătorului pentru o neconcordanță care poate privi numai o parte din puterea aferentă intervalului respectiv. 
Or, Metodologia are ca obiect determinarea cantității nelivrate și a compensației financiare aferente redispecerizării, nu instituirea unei sancțiuni pentru neconcordanțe între valorile operative. În lipsa unei prevederi legale exprese, o asemenea neconcordanță nu ar trebui să determine pierderea integrală a dreptului patrimonial aferent efectului real al redispecerizării. 
Soluția propusă realizează tocmai această delimitare. Pentru situația Pred < Pprog, formula nu recunoaște în favoarea producătorului diferența dintre puterea programată și limita impusă prin dispoziția OS, ci determină cantitatea nelivrată prin raportare la puterea disponibilă și la puterea programată. În acest mod, partea corespunzătoare neconcordanței nu este compensată, însă producătorul nu pierde integral recunoașterea reducerii de producție care poate fi atribuită redispecerizării. 
Această soluție este mai apropiată și de cerințele de obiectivitate, transparență și nediscriminare prevăzute la art. 46 alin. (6) din Legea nr. 164/2025, întrucât consecința economică este corelată cu întinderea situației constatate, și nu aplicată în mod absolut, indiferent de mărimea diferenței dintre Pred și Pprog. 
Totodată, proiectul Metodologiei prevede că OS păstrează, pentru fiecare dispoziție, atât puterea maximă care poate fi injectată în rețea, cât și puterea disponibilă și puterea programată. Existența acestor date permite determinarea diferențiată și verificabilă a cantității afectate, fără necesitatea recurgerii la o regulă de excludere integrală. 
Prin urmare, propunerea urmărește ca o eventuală neconcordanță dintre puterea prevăzută în dispoziția OS și puterea din programul de funcționare să producă efecte proporționale cu această neconcordanță, fără a conduce la sancționarea integrală a producătorului și la pierderea compensării pentru partea de energie electrică a cărei nelivrare este determinată de redispecerizarea descendentă.
	Se acceptă parțial.
Cantitatea de energie electrică nelivrată se calculează doar când dispoziția este transmisă până la termenul limită de transmitere a notificărilor fizice și validare a programelor de funcționare a centralelor electrice. Astfel, dacă puterea activă conform programului de funcționare () este egală cu puterea activă maximă care poate fi injectată în rețea, specificată în dispoziția de redispecerize (), atunci producătorul a îndeplinit dispoziția, iar energia electrică nelivrată urmează a fi calculată ca diferența între puterea disponibilă și cea redispecerizată. În acest sens, chiar dacă inițial () este mai mare ca (), însă producătorul a reacționat la comanda transmisă de operator și a modificat () pentru a corespunde cu (), metodologia prevede acordarea compensației financiare ținând cont de puterea disponibilă înregistrată la centrala electrică respectivă.
Dacă totuși la termenul limită de transmitere a notificărilor fizice și validare a programelor de funcționare a centralelor electrice, () este mai mică ca (), sunt posibile două situații distincte:
a) producătorul a ignorat dispoziția și s-a antrenat în tranzacții ce a condus la un program de funcționare  mai mare ca . 
b) producătorul a avut deja notificări fizice notificate însă OS a transmis dispoziție de redespecerizare, astfel producătorul nu a avut timpul necesar pentru a modifica programul de de producere a energiei electrice.  
Menționăm că în ambele cazuri, producătorul urmează să încaseze veniturile din vânzarea energiei electrice conform programelor de producere a energiei electrice, astfel compensări financiare suplimentare nu pot fi acordate. Totuși pentru a minimiza un potential risc cu privire la apariția unor dezechilibre, a fost introdus un nou punct cu următorul conținut:
În cazul în care, dispoziția de redispecerizare este transmisă către utilizator cu o oră sau mai puțin înaintea termenului limită pentru depunerea ofertelor pe piața zilei următoare pentru ziua de livrare și până la termenul limită de transmitere a notificărilor fizice finale ()  este mai mic ca  () pentru respectivele intervale de decontare, la calculul dezechilibrelor poziția netă contractuală a părții responsabile cu echilibrarea responsabilă de SER/CÎE în raport cu care a fost aplicată redispecerizarea descedentară, pentru intervalul de decontare „k” se reduce cu o cantitate egală cu cantitatea de energie electrică, determinată conform pct. 32.

	Pct. 30
	”TERMOELECTRICA” S.A.
	31
	Textul: „sau timpul efectiv de aplicare a redispecerizării este mai mic decât durata intervalului de echilibrare, este egală cu 0 (zero)” în următoarea redacție: „este egală cu 0 (zero). În cazul în care timpul efectiv de aplicare a redispecerizării este mai mic decât durata intervalului de echilibrare, cantitatea de energie electrică nelivrată se determină proporțional cu durata efectivă de aplicare a dispoziției de redispecerizare.”
Art. 46 alin. (14) din Legea nr. 164/2025 stabilește că, în cazul aplicării redispecerizării care nu se bazează pe mecanisme de piață, operatorul urmează să achite compensație financiară producătorului asupra căruia a fost aplicată măsura. Totodată, legea prevede că determinarea compensației trebuie să evite situațiile în care aceasta ar fi nejustificat de mică sau nejustificat de mare. 
Legea nu condiționează existența dreptului la compensare de aplicarea dispoziției de redispecerizare pe durata integrală a unui interval de echilibrare. În consecință, stabilirea cantității de energie electrică nelivrată la valoarea zero numai pentru motivul că timpul efectiv de aplicare a redispecerizării este mai mic decât durata intervalului de echilibrare poate conduce la nerecunoașterea efectului produs în perioada în care dispoziția a fost efectiv executată și, implicit, la o compensație nejustificat de mică. În sens invers, recunoașterea cantității aferente întregului interval, atunci când dispoziția a fost aplicată numai pentru o parte a acestuia, ar putea conduce la o compensație nejustificat de mare. 
Determinarea cantității de energie electrică nelivrată proporțional cu durata efectivă de aplicare a dispoziției permite, astfel, corelarea cuantumului compensabil cu efectul real al măsurii: este recunoscută numai perioada în care limitarea a fost efectiv aplicată, fără a exclude integral de la compensare o redispecerizare executată parțial. 
Această soluție este concordantă și cu principiul prevăzut la pct. 3.3 al Metodologiei, potrivit căruia compensarea financiară a venitului direct ratat ca urmare a respectării unei dispoziții de redispecerizare descendentă trebuie determinată în mod obiectiv, rezonabil și justificat. 
Totodată, pct. 2.2 și 2.3 stabilesc legătura dintre executarea dispoziției OS, determinarea cantității de energie electrică nelivrată și compensarea financiară aferentă acesteia. 
Prin urmare, calcularea proporțională cu durata efectivă de aplicare a redispecerizării asigură o reflectare obiectivă a efectului acesteia și evită atât subcompensarea producătorului, cât și recunoașterea unei compensații care ar depăși efectul efectiv al măsurii.
	Se acceptă parțial.
Textul din pct. 30 a fost modificat, prin excluderea prevederilor ce contravin cu pct. 21.

	Pct. 31
	”TERMOELECTRICA” S.A.
	32
	Se propune modificarea textului: „Pentru intervalele de echilibrare în care puterea disponibilă nu a fost transmisă și/sau disponibilă în sistemul SCADA, puterea disponibilă se va considera egală cu zero. Pentru intervalele de echilibrare cu notificări fizice în dezechilibru, puterea programată se va considera egală cu zero.” în următoarea redacție:„ Pentru intervalele de echilibrare în care puterea disponibilă nu a fost transmisă și/sau nu este disponibilă în sistemul SCADA, aceasta se determină, în măsura în care este posibil, în baza datelor de măsurare și a informațiilor tehnice disponibile ale centralei electrice, conform procedurilor operaționale prevăzute la pct. 25. Numai în cazul în care puterea disponibilă nu poate fi determinată în mod obiectiv și verificabil pe baza acestor date și informații, aceasta se consideră egală cu 0 (zero). Pentru intervalele de echilibrare cu notificări fizice în dezechilibru, puterea programată se determină în baza datelor validate disponibile, conform Regulilor pieței energiei electrice și procedurilor operaționale prevăzute la pct. 25, fără a aduce atingere decontării dezechilibrelor conform cadrului normativ aplicabil.”
Stabilirea automată a puterii disponibile la valoarea zero exclusiv ca urmare a lipsei sau indisponibilității valorii în sistemul SCADA nu este echivalentă cu constatarea faptului că centrala nu dispunea, în realitate, de putere disponibilă. În chiar definiția utilizată de Metodologie, puterea disponibilă reprezintă valoarea estimată a puterii active care poate fi generată de centrală, determinată în funcție de particularitățile tehnice, disponibilitatea echipamentelor și disponibilitatea sursei primare de energie; sistemul SCADA constituie mijlocul prin care această valoare este comunicată. 
Distincția este importantă deoarece puterea disponibilă constituie un element direct al calculului cantității de energie electrică nelivrată. Prin urmare, atribuirea convențională a valorii zero în lipsa datelor SCADA poate conduce nu doar la soluționarea unei insuficiențe de date, ci la anularea cantității de energie nelivrată și, implicit, a compensației financiare, chiar dacă redispecerizarea a fost efectiv aplicată și existența puterii disponibile poate fi stabilită prin alte date obiective și verificabile. 
O asemenea consecință trebuie analizată și prin prisma art. 46 alin. (14) din Legea nr. 164/2025. Norma legală prevede obligația achitării compensației financiare atunci când asupra producătorului a fost aplicată redispecerizarea care nu se bazează pe mecanisme de piață și stabilește expres situația în care producătorul este exceptat de la compensare — existența unui acord de racordare în condiții flexibile în temeiul căruia livrarea nu este garantată ferm. Lipsa unei valori în sistemul SCADA nu este prevăzută de lege drept cauză de pierdere a dreptului la compensare.
Mai mult, art. 46 alin. (14) raportează compensația inclusiv la veniturile nete pe care centrala le-ar fi generat în absența solicitării de redispecerizare. Această abordare presupune determinarea cât mai fidelă a situației care ar fi existat în lipsa intervenției operatorului. Dacă există date de măsurare sau informații tehnice verificabile din care poate fi determinată puterea disponibilă, înlocuirea acesteia cu valoarea convențională zero ar putea denatura tocmai această situație de referință. 
Soluția propusă este susținută și de principiul prevăzut la pct. 3.3 al Metodologiei, potrivit căruia compensarea financiară a venitului direct ratat trebuie determinată în mod obiectiv, rezonabil și justificat. Totodată, pct. 25 prevede expres elaborarea unor proceduri operaționale privind modul de determinare a puterii disponibile, precum și înregistrarea, transmiterea și validarea valorilor utilizate la determinarea energiei electrice nelivrate. Prin urmare, însăși arhitectura Metodologiei permite stabilirea unor reguli de determinare și validare a valorii, fără a fi necesară prezumarea automată a unei puteri disponibile egale cu zero atunci când lipsește exclusiv informația SCADA. 
În același timp, propunerea nu presupune acceptarea necondiționată a unei valori declarate de producător. Utilizarea datelor alternative este admisă numai dacă puterea disponibilă poate fi determinată în mod obiectiv și verificabil, potrivit procedurilor operaționale. Dacă acest lucru nu este posibil, se păstrează, ca soluție subsidiară, valoarea zero. Astfel se realizează un echilibru între necesitatea protejării integrității calculului și evitarea pierderii integrale a compensației din cauza indisponibilității unui singur canal de date.
Prin exemplu, să presupunem că pentru un interval de echilibrare de 15 minute: 
• puterea disponibilă reală, confirmabilă din date de măsurare și informații tehnice, este 100 MW; 
• OS dispune limitarea injectării la 70 MW; 
• programul de funcționare este de 70 MW; 
• dintr-o defecțiune de comunicație, valoarea Pdisp nu este disponibilă în SCADA pentru intervalul respectiv. 
Conform regulii actuale, Pdisp se consideră automat 0 MW. Aplicând formula: 
max(0; 0 − 70) × 0,25 = 0 MWh. 
Rezultatul este că întreaga cantitate nelivrată devine zero, deși centrala putea produce 100 MW și, ca urmare a dispoziției OS, a fost limitată la 70 MW. 
Dacă însă celelalte date obiective și verificabile permit reconstituirea puterii disponibile de 100 MW, calculul este: 
(100 − 70) × 0,25 = 7,5 MWh. 
Așadar, diferența dintre cele două rezultate — 0 MWh față de 7,5 MWh — nu este determinată de existența sau inexistența redispecerizării, ci exclusiv de disponibilitatea valorii în SCADA. Tocmai de aceea, regula automată lipsă SCADA = Pdisp 0 poate produce o consecință patrimonială disproporționată: producătorul pierde integral recunoașterea efectului redispecerizării, deși acesta poate fi demonstrat prin alte date verificabile.
Prin urmare, se propune ca, în lipsa datelor SCADA, puterea disponibilă să fie determinată prioritar pe baza altor date de măsurare și informații tehnice obiective și verificabile, iar valoarea zero să fie aplicată numai subsidiar, atunci când o asemenea determinare nu este posibilă, evitându-se astfel pierderea nejustificată a compensației pentru o redispecerizare efectiv aplicată. 
Suplimentar, Legea nr. 164/2025 tratează responsabilitatea pentru dezechilibre separat: art. 90 alin. (2) stabilește că participanții la piață sunt responsabili financiar pentru dezechilibrele pe care le generează, iar acestea sunt decontate prin mecanismul specific de echilibrare. Prin urmare, existența unui dezechilibru al notificărilor poate genera consecințe financiare proprii, dar nu rezultă din lege că acesta trebuie să determine, suplimentar, substituirea convențională a puterii programate cu zero în mecanismul de calcul al redispecerizării. 
Mai ales după formula la pct. 29, efectul poate fi disproporționat. Astfel, producătorul suportă atât consecințele financiare ale dezechilibrului conform mecanismului de echilibrare, cât și pierderea integrală a recunoașterii redispecerizării. 
Aceasta poate conduce practic la o dublă consecință economică pentru situații juridice diferite: una pentru dezechilibrul participantului și alta prin anularea compensației pentru o măsură de redispecerizare efectiv aplicată. Or, art. 46 alin. (14) nu prevede existența notificărilor fizice în dezechilibru drept excepție de la obligația de compensare a redispecerizării care nu se bazează pe mecanisme de piață. În schimb, art. 90 reglementează distinct responsabilitatea financiară pentru dezechilibre. 
Formulările propuse permit delimitarea clară a celor două mecanisme juridice și financiare aplicabile. Existența unui dezechilibru nu este ignorată și continuă să producă efectele prevăzute de cadrul normativ privind echilibrarea, fără însă ca aceasta să conducă automat la atribuirea convențională a unei puteri programate egale cu 0 MW și, implicit, la anularea compensării aferente redispecerizării. În acest mod, decontarea dezechilibrelor și compensarea redispecerizării sunt tratate distinct, fiecare potrivit naturii, cauzei și efectelor sale proprii.
	Se acceptă parțial.
A fost păstrată obligația transmiterii puterii disponibile în SCADA și exclusă prevederea ca puterea să fie disponibilă în SCADA, ținând cont că indisponibilitatea valorilor în SCADA poate fi inclusiv cauzată de echipamentul și softul deținut de OS. Modalitatea de determinare a puterii admisibile va fi detaliată în procedurile operaționale în funcție de particularitățile centralei electrice, totodată ca alternativă se admite posibilitatea utilizării informațiilor despre puterea disponibilă, stocate de către utilizatorii de sistem și transmise ulterior către OS în cazul indisponibilității tehnice momentane de transmitere a datelor.
Conform pct. 25.2 procedurile operaționale specifice de punere în aplicare a Metodologiei vor include inclusiv detalii cu privire la modul de determinare a puterii disponibile a centralei electrice SER/CÎE.

Ce ține de intervalele de echilibrare cu notificări fizice în dezechilibru, menționăm că pentru a nu crea premise pentru ca programul de funcționare să fie modificat fără a avea acoperire din punct de vedere comercial, redacția propusă urmează a fi păstrată. 

	Pct. 32
	”TERMOELECTRICA” S.A.
	33
	Se propune modificarea următoarelor definiții: „kint – numărul de intervale de echilibrare în care a fost aplicată, integral sau parțial, redispecerizarea descendentă în intervalul de decontare «k»;” și „Tdec,i – durata efectivă de aplicare a dispoziției de redispecerizare în intervalul de echilibrare «i», exprimată în ore, dar nu mai mare de 15 minute/0,25 ore.”
Formula prevăzută la pct. 32 determină cantitatea de energie electrică redispecerizată prin raportarea puterii programate la puterea maximă admisă prin dispoziția OS, pentru situațiile în care dispoziția este emisă după termenul-limită de transmitere a notificărilor fizice și validare a programelor de funcționare. În acest caz, programul de funcționare este deja stabilit, astfel încât diferența dintre puterea programată și limita impusă prin dispoziție constituie o bază adecvată pentru determinarea efectului redispecerizării. 
Totuși, definițiile utilizate în formula propusă limitează calculul la intervalele de echilibrare complete, iar durata intervalului este considerată în mod invariabil egală cu 0,25 ore. Această abordare exclude din calcul situațiile în care dispoziția de redispecerizare începe sau încetează în interiorul unui interval de echilibrare, deși măsura a fost efectiv aplicată și a produs un efect cuantificabil asupra producției. 
O asemenea excludere nu rezultă din art. 46 alin. (14) din Legea nr. 164/2025, care leagă compensarea de aplicarea măsurii de redispecerizare și de efectele economice determinate de aceasta, fără a condiționa recunoașterea acestor efecte de aplicarea dispoziției pe durata integrală a unui interval de echilibrare. Totodată, legea urmărește evitarea unei compensații nejustificat de mici sau nejustificat de mari, ceea ce presupune reflectarea cât mai fidelă a efectului real al redispecerizării. 
În același sens, pct. 3.3 al Metodologiei prevede că compensarea financiară trebuie determinată în mod obiectiv, rezonabil și justificat. Utilizarea duratei efective de aplicare a dispoziției permite respectarea acestui principiu, întrucât în calcul se include numai perioada în care limitarea a fost efectiv aplicată, fără a recunoaște întregul interval atunci când redispecerizarea a avut o durată mai mică, dar și fără a exclude integral efectul unei măsuri aplicate parțial. 
Prin urmare, se propune menținerea mecanismului de calcul prevăzut la pct. 32, cu modificarea parametrilor aferenți duratei, astfel încât formula să includă atât intervalele în care redispecerizarea a fost aplicată integral, cât și pe cele în care aceasta a fost aplicată parțial, utilizând durata efectivă a dispoziției în fiecare interval de echilibrare. Această soluție asigură continuitatea logicii de calcul, proporționalitatea rezultatului și corelarea cantității redispecerizate cu efectul efectiv al dispoziției OS.
	Se acceptă parțial.
Textul din pct. 30 și 33 a fost modificat, prin excluderea prevederilor ce contravin cu pct. 21, astfel nu vor exista situații când redispecerizarea să fie pe o durata mai mică ca intervalul de echilibrare.

	Pct. 33
	”TERMOELECTRICA” S.A.
	34
	Se propune modificarea integrală a pct. 33 în următoarea redacție: „În cazul în care dispoziția de redispecerizare este aplicată numai pentru o parte a intervalului de echilibrare, cantitatea de energie electrică redispecerizată se determină conform formulei prevăzute la pct. 32, utilizând durata efectivă de aplicare a dispoziției în intervalul respectiv.”
Menținerea valorii zero pentru situațiile în care redispecerizarea este aplicată numai pe o parte a intervalului de echilibrare ar conduce la excluderea integrală din calcul a unui efect de redispecerizare efectiv produs și cuantificabil. 
Totodată, soluția proporțională este conformă cu logica art. 46 alin. (14) din Legea nr. 164/2025, care impune determinarea efectelor economice ale redispecerizării astfel încât să fie evitate atât o compensație nejustificat de mică, cât și una nejustificat de mare. 
Prin urmare, pct. 33 trebuie transformat dintr-o regulă de excludere într-o regulă de calcul proporțional, astfel încât cantitatea redispecerizată să reflecte durata efectivă pentru care dispoziția OS a produs efecte.
	Se acceptă parțial.
Punctul dat a fost exclus.

	Pct. 36
	”TERMOELECTRICA” S.A.
	35
	Se propune modificarea integrală a pct. 36 în următoarea redacție:„ Cu excepția cazurilor stabilite la pct. 10, compensația financiară pentru redispecerizarea descendentă a producerii energiei electrice la o centrală electrică SER/CÎE se determină în lei, pentru fiecare dispoziție de redispecerizare «j», în conformitate cu art. 46 alin. (14) din Legea nr. 164/2025, după cum urmează: 

Unde:
CFj – compensația financiară aferentă dispoziției de redispecerizare „j”, lei; 
CSj – costurile suplimentare de exploatare cauzate de redispecerizare, lei; 
VRj – venitul net ratat ca urmare a executării dispoziției de redispecerizare „j”, determinat în conformitate cu prezenta Metodologie, lei; 
CCj– compensația determinată prin combinarea componentelor CSj și VRj, în condițiile art. 46 alin. (14) din Legea nr. 164/2025, cu evitarea dublei compensări a aceleiași consecințe economice, lei. 
cazul 1 – situația în care costurile suplimentare de exploatare și venitul net ratat reflectă, integral sau în parte, aceeași consecință economică a redispecerizării, iar aplicarea valorii mai mari dintre CSj și VRj asigură o compensație justificată, fără dublarea aceleiași pierderi; 
cazul 2 – situația în care costurile suplimentare de exploatare și venitul net ratat reflectă consecințe economice distincte ale redispecerizării, iar aplicarea exclusivă a valorii mai mari dintre CSj și VRj ar conduce la neacoperirea unei consecințe economice distincte și, implicit, la o compensație nejustificat de mică; în acest caz, compensația se determină prin combinarea componentelor, astfel încât să fie reflectate consecințele economice distincte ale redispecerizării, fără dublarea aceleiași pierderi și fără determinarea unei compensații nejustificat de mari. 
Costurile suplimentare de exploatare CSj se determină de producător, pentru fiecare dispoziție de redispecerizare, în baza costurilor suplimentare suportate ca urmare a redispecerizării descendente. Calculul CSj și informațiile justificative aferente se prezintă Agenției pentru examinare. Agenția examinează calculul CSj și informațiile justificative prezentate de producător și emite un aviz privind valoarea CSj care urmează a fi luată în considerare la determinarea compensației financiare. În baza avizului Agenției, OS include valoarea respectivă în calculul compensației financiare.”
Modificarea pct. 36 este necesară, în primul rând, pentru asigurarea concordanței integrale cu art. 46 alin. (14) din Legea nr. 164/2025. Forma actuală a proiectului construiește compensația financiară exclusiv în jurul venitului ratat, deși norma legală stabilește un mecanism mai larg. Potrivit art. 46 alin. (14) din Legea nr. 164/2025, compensația financiară trebuie să fie cel puțin egală cu valoarea cea mai mare dintre costurile suplimentare de exploatare cauzate de redispecerizare și veniturile nete care ar fi fost obținute în absența acesteia sau, după caz, cu o combinație a acestor elemente atunci când aplicarea exclusivă a valorii mai mari ar conduce la o compensație nejustificat de mică sau nejustificat de mare. Pentru centralele de cogenerare de înaltă eficiență, Legea menționează expres, ca exemplu de cost suplimentar, livrarea de căldură de rezervă. 
Necesitatea includerii acestei componente susține logica propunerilor formulate anterior. La pct. 2.3 s-a propus includerea costurilor suplimentare aferente livrării căldurii de rezervă, iar la pct. 3.3 s a propus extinderea principiului compensării dincolo de venitul direct ratat, prin includerea costurilor suplimentare prevăzute la art. 46 alin. (14) din Legea nr. 164/2025. 
În consecință, pct. 36, care reprezintă norma efectivă de calcul al compensației, trebuie să transpună aceste principii în mecanismul matematic propriu-zis. Menținerea unei formule bazate exclusiv pe venitul ratat ar crea o contradicție între dispozițiile generale completate anterior și mecanismul concret de calcul. 
Formula propusă reproduce structura art. 46 alin. (14) din Legea nr. 164/2025 fără a presupune însumarea automată a costurilor suplimentare și a venitului ratat. În situația în care cele două componente reflectă, integral sau parțial, aceeași consecință economică, se aplică valoarea mai mare dintre CSj și VRj, evitându-se compensarea de două ori a aceleiași pierderi. În schimb, atunci când acestea reflectă consecințe economice distincte, simpla alegere a valorii mai mari poate lăsa neacoperită o consecință economică reală produsă de redispecerizare. În această situație este justificată combinarea componentelor, în limitele prevăzute de lege și cu menținerea interdicției dublei compensări. Această delimitare este în concordanță și cu propunerea deja formulată la definirea „venitului ratat”, unde s-a făcut distincție între diminuarea veniturilor aferente energiei termice și costurile suplimentare pentru producerea căldurii dintr-o sursă alternativă. 
Separat, introducerea componentei CSj impune reglementarea expresă a modului de determinare și examinare a acesteia. Spre deosebire de cantitatea de energie electrică nelivrată sau de parametrii utilizați în formulele de redispecerizare, costurile suplimentare de exploatare rezultă din particularitățile tehnice, tehnologice, economice și contabile ale activității producătorului. În special în cazul centralelor CÎE, determinarea costului suplimentar al căldurii de rezervă poate presupune analiza consumului de combustibil, a regimului de funcționare a altor instalații de producere, a cheltuielilor suplimentare efectiv suportate și a modului de delimitare a acestora față de costurile care ar fi existat și în absența redispecerizării. Aceste informații sunt generate și deținute de producător; prin urmare, determinarea inițială a CS trebuie să aparțină producătorului. 
În același timp, atribuirea către OS a competenței de a aprecia corectitudinea economică a acestor costuri nu rezultă din Legea nr. 164/2025 și nu corespunde naturii funcțiilor operatorului de sistem. OS este entitatea care aplică redispecerizarea și căreia legea îi impune obligația de achitare a compensației; acesta nu dispune de o competență generală de examinare a structurii costurilor de producere ale unei alte întreprinderi electroenergetice și nici de instrumentele legale necesare verificării datelor contabile interne ale producătorului. 
În schimb, Legea nr. 164/2025 atribuie Agenției competențe care permit efectuarea unei asemenea examinări. Art. 9 alin. (1) lit. s) stabilește funcția Agenției de a monitoriza și asigura respectarea de către întreprinderile electroenergetice și participanții la piață a obligațiilor care le revin potrivit Legii și actelor normative de reglementare aprobate de Agenție. Or, obligația de compensare și componentele minime ale acesteia sunt stabilite direct prin art. 46 alin. (14). 
Totodată, art. 9 alin. (5) lit. c)–e) din Legea nr. 164/2025 conferă Agenției dreptul de a solicita întreprinderilor electroenergetice informațiile relevante necesare exercitării funcțiilor sale, de a avea acces la contabilitatea acestora și la documentele contabile și de a solicita copii și extrase din documentele respective. Aceste competențe sunt completate de art. 134 alin. (1) și (2), care consacră expres dreptul Agenției de acces la contabilitatea întreprinderilor electroenergetice și de solicitare a datelor și informațiilor necesare îndeplinirii atribuțiilor sale. 
Prin urmare, Agenția este autoritatea care dispune de temeiul legal și de instrumentele necesare pentru examinarea justificării economice a CS, fără a transfera către OS o competență de analiză a costurilor interne ale producătorului. 
Emiterea avizului Agenției privind valoarea CS justificată nu modifică obligația legală de plată care revine OS. Funcțiile rămân distincte: producătorul determină și documentează costurile suplimentare; Agenția examinează justificarea acestora și delimitarea față de celelalte componente ale compensației; OS aplică mecanismul de calcul și include în compensație valoarea CS stabilită în baza avizului Agenției. În acest mod, OS nu dobândește acces sau competențe nejustificate asupra structurii costurilor de producere, iar producătorul nu stabilește unilateral o componentă care urmează să fie achitată de o altă entitate. 
Prin urmare, modificarea propusă asigură transpunerea integrală a art. 46 alin. (14), delimitarea clară între venitul ratat și costurile suplimentare de exploatare și instituirea unui mecanism de determinare și examinare a CS compatibil cu competențele legale ale producătorului, Agenției și OS.
	Nu se acceptă
Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic. Subliniem faptul că în conformitate cu  art. 46, alin. 14) compensația financiară trebuie să fie cel puțin egală cu valoarea cea mai mare dintre următoarele elemente sau cu o combinație a acestora, dacă aplicarea doar a valorii mai mari ar conduce la o compensație nejustificat de mică sau nejustificat de mare:
a) costurile de exploatare suplimentare cauzate de redispecerizare, cum ar fi costurile suplimentare cu combustibilul, în cazul redispecerizării ascendente, sau livrarea de căldură de rezervă, în cazul redispecerizării descendente a centralelor electrice de cogenerare de înaltă eficiență;
b) veniturile nete din vânzarea energiei electrice pe piața pentru ziua următoare pe care centrala electrică, instalația de stocare a energiei sau instalația de consum dispecerizabil le-ar fi generat în absența solicitării de redispecerizare. În cazul în care centrala electrică, instalația de stocare a energiei sau instalația de consum dispecerizabil beneficiază de sprijin financiar stabilit în baza cantității de energie electrică produsă sau consumată, sprijinul financiar care s-ar fi acordat în absența cererii de redispecerizare se consideră parte a veniturilor nete.
În acest sens, Metodologia garantează acoperirea compensației financiare calculate în conformitate cu PIP dar și cu prețul reglementat în cazul producătorilor CÎE care beneficiază de schemă de sprijin. Astfel, Agenția consideră că acoperiea prețului reglementat în cazul CÎE reprezintă o compesație suficientă și echitabilă.

	Pct. 37
	”TERMOELECTRICA” S.A.
	36
	Se propune modificarea integrală a pct. 37 în următoarea redacție: „Pentru intervalele de decontare în care, pentru întreaga cantitate sau pentru o parte din cantitatea de energie electrică nelivrată ca urmare a redispecerizării descendente, producătorul beneficiază de plata aferentă vânzării energiei electrice conform poziției nete contractuale, venitul aferent cantității respective nu se include în calculul VR. Această excludere nu afectează luarea în considerare, după caz, a celorlalte componente ale venitului net ratat prevăzute de prezenta Metodologie și de art. 46 alin. (14) din Legea nr. 164/2025.”
Modificarea se propune pentru delimitarea între venitul din vânzarea energiei electrice care este efectiv menținut în favoarea producătorului și celelalte componente ale venitului net care pot fi pierdute ca urmare a redispecerizării. 
În forma actuală, pct. 37 stabilește că, atunci când cantitatea de energie electrică nelivrată este acoperită de cantitatea pentru care producătorul urmează să fie plătit potrivit poziției nete contractuale, valoarea venitului ratat se consideră integral egală cu zero. O asemenea regulă este justificată numai în măsura în care urmărește prevenirea compensării de două ori a aceluiași venit din vânzarea energiei electrice. Ea devine însă prea largă dacă plata pentru energia electrică conduce automat la anularea tuturor celorlalte componente ale VR. 
Art. 46 alin. (14) din Legea nr. 164/2025 nu limitează componenta de venit exclusiv la încasarea aferentă energiei electrice vândute, ci prevede că la determinarea veniturilor nete se ia în considerare inclusiv sprijinul financiar acordat în funcție de cantitatea de energie electrică produsă. În consecință, păstrarea unui venit contractual din vânzarea energiei electrice nu presupune în mod necesar că producătorul nu a pierdut alte venituri dependente de producerea efectivă a energiei. Această logică este deja reflectată și în definiția „venitului ratat” propusă anterior. 
De exemplu, mecanismul trebuie să poată distinge între situația în care producătorul continuă să primească plata contractuală pentru energia electrică și situația în care, din cauza faptului că energia nu a fost efectiv produsă, nu mai poate beneficia de o altă componentă de venit dependentă de producție. Prima componentă nu trebuie compensată din nou; cea de-a doua nu trebuie însă anulată doar pentru că prima a fost păstrată. 
Această modificare este necesară și pentru coerența cu pct. 36. La pct. 36 am construit mecanismul pe principiul identificării consecințelor economice distincte și al evitării dublei compensări, nu pe anularea globală a compensației atunci când una dintre consecințe a fost deja neutralizată. Aceeași logică trebuie menținută la pct. 37. 
Prin urmare, pct. 37 ar trebui să opereze ca o regulă de deducere/excludere a venitului deja obținut, nu ca o regulă prin care întregul VR este stabilit automat la zero. Astfel se evită simultan dubla compensare și pierderea unor componente distincte ale venitului net ratat.
	Se acceptă parțial.
Ținând cont de principiul stabilit pentru determinarea compensației financiare, punctul dat a fost eliminat.


	Pct. 38
	”TERMOELECTRICA” S.A.
	37
	Se propune modificarea integrală a pct. 38 în următoarea redacție: „Venitul net ratat ca urmare a redispecerizării descendente a producerii energiei electrice unei centrale electrice SER/CÎE se determină pentru fiecare dispoziție de redispecerizare «j» și interval de decontare «k», prin luarea în considerare, după caz, a componentelor de venit pe care producătorul le-ar fi obținut în absența redispecerizării și care nu au fost realizate ca urmare a aplicării acesteia, după cum urmează:”    

unde: 
- venitul net ratat ca urmare a dispoziției de redispecerizare „j” în intervalul de decontare „k”, lei;
 - cantitatea de energie electrică nelivrată ca urmare a executării dispoziției „j” în intervalul de decontare „k”, determinată conform Secțiunii 3, MWh; 
- prețul energiei electrice aplicabil în intervalul de decontare „k”, lei/MWh. Pentru energia electrică comercializată pe piața zilei următoare se utilizează prețul de închidere a pieței zilei următoare (PIP) pentru intervalul de tranzacționare „k”, stabilit de OPEE în baza intersecției curbei cererii și ofertei rezultate din tranzacțiile încheiate pe PZU. Prin derogare, în cazul în care pentru anumite intervale de decontare PIP este stabilit de OPEE conform pct. 128 din Regulile pieței energiei electrice, la determinarea venitului ratat OS aplică valoarea calculată conform pct. 780 din RPEE. În cazurile prevăzute la pct. 39 se aplică prețul stabilit conform punctului respectiv; 
 - valoarea unitară a venitului aferent garanțiilor de origine de care producătorul ar fi beneficiat pentru energia electrică nelivrată în intervalul „k”, după caz, lei/MWh, determinată în baza prețului de tranzacționare a garanțiilor de origine înregistrat la ultima licitație publică de vânzare a garanțiilor de origine organizată de furnizorul central de energie electrică;
 - valoarea unitară a sprijinului financiar acordat în funcție de cantitatea de energie electrică produsă, de care producătorul ar fi beneficiat în absența redispecerizării, după caz, lei/MWh; 
- venitul net aferent energiei termice care nu a fost realizat de centrala electrică CÎE ca urmare a redispecerizării descendente în intervalul de decontare „k”, după caz, lei. La determinarea se includ numai componentele de venit care nu au fost realizate ca urmare a redispecerizării descendente. Veniturile care au fost obținute de producător, inclusiv cele aferente cantităților pentru care producătorul beneficiază de plată conform poziției nete contractuale, nu se includ în calculul componentei corespunzătoare a . Determinarea venitului net ratat se efectuează cu evitarea dublei compensări a aceleiași consecințe economice.”
Modificarea integrală a pct. 38 este necesară pentru corelarea mecanismului concret de calcul al venitului ratat cu art. 46 alin. (14) din Legea nr. 164/2025 și cu modificările propuse anterior în Metodologie. În forma actuală, pct. 38 determină venitul ratat prin raportare la cantitatea de energie electrică neprodusă, prețul energiei electrice și componenta aferentă garanțiilor de origine. Această structură nu mai este suficientă după completarea noțiunii „venit ratat” și modificarea mecanismului general de compensare de la pct. 36. 
Art. 46 alin. (14) din Legea nr. 164/2025 stabilește că, la determinarea compensației, se iau în considerare veniturile nete pe care centrala le-ar fi generat în absența redispecerizării și precizează expres că sprijinul financiar acordat în funcție de cantitatea de energie electrică produsă sau consumată se consideră parte a acestor venituri nete. În consecință, formula de la pct. 38 trebuie să permită includerea unei asemenea componente atunci când producătorul ar fi beneficiat de ea dacă energia ar fi fost efectiv produsă.
Din acest motiv se propune introducerea variabilei Sₖ. Aceasta nu reprezintă o componentă aplicabilă automat tuturor producătorilor, ci se include numai atunci când există un mecanism de sprijin financiar dependent de cantitatea produsă și producătorul nu a beneficiat de venitul respectiv ca urmare a redispecerizării. Astfel, formula transpune cerința legală fără a crea o compensare suplimentară în situațiile în care respectivul venit nu există sau continuă să fie încasat. 
Modificarea este necesară și pentru corelarea cu definiția „venitului ratat” propusă la pct. 5, potrivit căreia, în cazul centralelor CÎE, pot fi luate în considerare și veniturile nete aferente energiei termice care nu au fost realizate ca efect al redispecerizării. În argumentarea acestei propuneri s-a făcut expres distincția dintre venitul termic nerealizat și costurile suplimentare aferente asigurării căldurii dintr-o sursă alternativă. 
În consecință, variabila  este necesară pentru a face efectiv aplicabilă componenta termică deja inclusă în definiția venitului ratat. Dacă redispecerizarea determină diminuarea cantității de energie termică produsă și comercializată, efectul economic poate consta într-un venit net nerealizat și se reflectă în VR. Dacă însă producătorul continuă să livreze energia termică, dar suportă costuri suplimentare pentru a o produce dintr-o altă sursă, consecința economică se reflectă în CS, potrivit mecanismului propus la pct. 36. Această delimitare permite evitarea includerii aceleiași consecințe simultan în VR și CS. 
Totodată, pct. 38 trebuie corelat cu modificarea propusă la pct. 37. Regula de la pct. 37 urmărește să excludă din venitul ratat componenta pe care producătorul o primește în continuare conform poziției nete contractuale, fără ca aceasta să determine automat anularea altor venituri efectiv nerealizate. Textul propus la pct. 38 transpune aceeași logică la nivelul formulei: se includ numai componentele de venit care nu au fost efectiv realizate ca urmare a redispecerizării. 
Această abordare este importantă și din perspectiva art. 46 alin. (14), care nu stabilește compensarea unei valori abstracte sau teoretice, ci urmărește reflectarea situației economice în care s-ar fi aflat producătorul în absența redispecerizării. Prin urmare, veniturile care au fost efectiv păstrate nu trebuie compensate din nou, iar veniturile distincte care nu au fost realizate exclusiv ca urmare a redispecerizării nu trebuie eliminate numai pentru faptul că o altă componentă a venitului a fost menținută.
În același timp, formularea propusă este coerentă cu mecanismul propus la pct. 36, unde s-a făcut distincția între consecințele economice care se suprapun și cele distincte, cu aplicarea principiului evitării dublei compensări. Varianta propusă la pct. 36 definește deja separat CS, VR și CC și stabilește necesitatea delimitării consecințelor economice distincte. 
Prin urmare, modificarea integrală a pct. 38 este necesară pentru ca formula de calcul să reflecte toate componentele venitului net ratat prevăzute de Lege, să fie coerentă cu propunerile la pct. 36 și 37 și să asigure simultan compensarea veniturilor efectiv nerealizate și evitarea dublei compensări a veniturilor care au fost deja obținute de producător.
	Se acceptă parțial
În punctul 39 se prevede că în cazul în care centrala electrică SER/CÎE comercializează energie electrică către FCEE la preț reglementat, prețul energiei electrice utilizat în calculul venitului ratat conform pct. 38 în intervalul de decontare „k” este egal cu prețul reglementat de vânzare a energiei electrice. În cazul producătorilor care sunt părți contractante în cadrul contractelor pentru diferență sau altor tipuri de contracte ce prevăd sprijin financiar, pentru cantitatea de energie electrică nelivrată care nu a fost tranzacționată pe piețele organizate, se va utiliza prețul reglementat de vânzare a energiei electrice. FCEE va asigura transmiterea prețurilor reglementate către OS în scopul decontării. 
Veniturile nete aferente energiei termice care nu au fost realizate ca efect direct al redispecerizării descendente nu pot fi acceptate ca componentă a venitului ratat, or aceste venituri nu pot fi acoperite de prezenta Metodologie. Menționăm că în cazul redispecerizării, pentru a acopri sarcina termică pot fi utilizate capacitățile de rezervă iar costurile pentru energie termică de rezervă vor fi recunoscute în scopuri tarifare în conformitate cu reglementările aplicabile sectorului termoenergetic. Subliniem faptul că în conformitate cu  art. 46, alin. 14) compensația financiară trebuie să fie cel puțin egală cu valoarea cea mai mare dintre următoarele elemente sau cu o combinație a acestora, dacă aplicarea doar a valorii mai mari ar conduce la o compensație nejustificat de mică sau nejustificat de mare:
a) costurile de exploatare suplimentare cauzate de redispecerizare, cum ar fi costurile suplimentare cu combustibilul, în cazul redispecerizării ascendente, sau livrarea de căldură de rezervă, în cazul redispecerizării descendente a centralelor electrice de cogenerare de înaltă eficiență;
b) veniturile nete din vânzarea energiei electrice pe piața pentru ziua următoare pe care centrala electrică, instalația de stocare a energiei sau instalația de consum dispecerizabil le-ar fi generat în absența solicitării de redispecerizare. În cazul în care centrala electrică, instalația de stocare a energiei sau instalația de consum dispecerizabil beneficiază de sprijin financiar stabilit în baza cantității de energie electrică produsă sau consumată, sprijinul financiar care s-ar fi acordat în absența cererii de redispecerizare se consideră parte a veniturilor nete.
În acest sens, Metodologia garantează acoperirea compensației financiare calculate în conformitate cu PIP dar și cu prețul reglementat în cazul producătorilor CÎE care beneficiază de schemă de sprijin. Astfel, Agenția consideră că acoperiea prețului reglementat în cazul CÎE reprezintă o compesație suficientă și echitabilă.

	Pct. 41
	”TERMOELECTRICA” S.A.
	38
	Se propune modificarea integrală a pct. 41 și expunerea în următoarea redacție: „În termen de 12 (douăsprezece) zile lucrătoare de la sfârșitul lunii în care producerea energiei electrice la centrala electrică SER/CÎE a fost supusă redispecerizării descendente, OS transmite producătorului de energie electrică nota de decontare aferentă compensației financiare, detaliată pentru fiecare dispoziție de redispecerizare «j» și interval de decontare «k». Nota de decontare va cuprinde cel puțin: valoarea venitului net ratat VR, valoarea costurilor suplimentare de exploatare CS luată în considerare în baza avizului Agenției, după caz valoarea compensației determinate prin combinarea componentelor CC, veniturile efectiv obținute de producător care au fost excluse din calculul venitului ratat, valoarea compensației financiare aferente fiecărei dispoziții și fiecărui interval de decontare, precum și valoarea totală a obligațiilor de plată aferente perioadei respective.”
Modificarea pct. 41 este necesară pentru corelarea notei de decontare cu mecanismul de calcul al compensației propus la pct. 36–38. 
În forma actuală, nota de decontare este construită în principal în jurul valorii compensației și al venitului obținut din comercializarea energiei electrice care nu a fost produsă. Conform prevederilor cadrului normativ și argumentelor prezentate anterior, această structură nu mai este suficientă, deoarece compensația poate include atât venitul net ratat, cât și costurile suplimentare de exploatare și, după caz, o combinație a acestora. 
La pct. 36 s-a propus delimitarea expresă între CS, VR și CC, iar pentru CS s-a stabilit că producătorul determină costurile, Agenția examinează calculul și emite avizul, iar OS include valoarea respectivă în calculul compensației. În consecință, nota de decontare trebuie să reflecte distinct valoarea CS luată în calcul în baza avizului Agenției, pentru ca producătorul să poată verifica modul în care această componentă a fost integrată în compensația finală. 
Totodată, se propune modificarea pct. 37 și 38 astfel încât veniturile efectiv obținute de producător să nu fie compensate din nou, fără ca aceasta să conducă automat la anularea altor componente distincte ale venitului ratat. Din acest motiv, nota de decontare trebuie să indice și veniturile excluse din VR, pentru a fi clar de ce anumite valori au fost deduse sau nu au fost luate în calcul. 
Acest mecanism este necesar pentru asigurarea transparenței. Producătorul nu poate verifica în mod efectiv corectitudinea compensației dacă primește doar o valoare finală, fără defalcarea componentelor care au format-o. 
Prin urmare, pct. 41 trebuie să prevadă o notă de decontare suficient de detaliată pentru a permite verificarea separată a VR, CS, CC, veniturilor excluse și valorii finale a compensației, în concordanță cu mecanismul acceptat anterior.
	Se acceptă parțial
Pct. 40 și 41 au fost modificate astfel încât notele de decontare prezentate de OS va conține calculul pentru fiecare interval de echilibrare care va conține date cu privire la puterea disponibilă înregistrată, puterea activă conform programului de funcționare, puterea activă redispecerizată, prețul aplicat.

	Pct. 42
	”TERMOELECTRICA” S.A.
	39
	se propune expunerea în următoarea redacție: „Producătorul de energie electrică este în drept să prezinte OS obiecții privind calculul cantității de energie electrică nelivrate și/sau privind nota de decontare a compensației financiare în termen de 5 (cinci) zile lucrătoare de la data recepționării informațiilor respective. OS examinează obiecțiile și comunică producătorului rezultatul examinării, cu indicarea motivelor și a calculelor care au stat la baza acestuia, în termen de 5 (cinci) zile lucrătoare de la data recepționării obiecțiilor. Obiecțiile privind valoarea CS stabilită în baza avizului Agenției nu se reexaminează de OS. Dezacordurile privind calculul sau aplicarea prevederilor Metodologiei nu limitează dreptul părților de a utiliza mecanismele de soluționare prevăzute de legislație.”
Modificarea se propune, în primul rând, pentru asigurarea unui termen rezonabil de verificare a calculelor transmise de OS. În forma actuală, producătorul dispune de numai două zile lucrătoare pentru contestarea cantității de energie electrică nelivrate sau a valorii compensației, iar OS are același termen pentru acceptarea sau respingerea contestației. 
După modificările propuse la pct. 36–41, nota de decontare nu mai reprezintă un calcul simplu bazat exclusiv pe cantitatea de energie electrică și un preț de referință. Aceasta poate cuprinde mai multe componente ale venitului ratat, costurile suplimentare de exploatare, eventuala combinare a componentelor și veniturile excluse din calcul. În aceste condiții, termenul de două zile poate fi insuficient pentru verificarea datelor tehnice, economice și financiare care au stat la baza decontării. 
Termenul de 5 zile lucrătoare păstrează caracterul operativ al procedurii, dar permite o examinare efectivă a calculului și a documentelor aferente. 
În al doilea rând, trebuie delimitat rolul OS. Proiectul actual prevede că producătorul contestă calculul către OS, iar OS decide dacă acceptă sau respinge contestația. 
Este firesc ca OS să poată reexamina datele și calculele pe care le-a efectuat, însă această etapă trebuie calificată ca o procedură de clarificare și reexaminare internă, nu ca un mecanism definitiv de soluționare a unui litigiu. 
Această delimitare este susținută și de Legea nr. 164/2025. Art. 144 alin. (1) stabilește că litigiile dintre participanții la piață se soluționează în condițiile Legii și ale Codului civil. Prin urmare, Metodologia nu ar trebui să creeze impresia că decizia OS asupra propriei contestații epuizează posibilitățile de apărare ale producătorului. 
Separat, pentru componenta CS, modificarea este indispensabilă pentru coerența cu pct. 36 propus. Luând în considerare propunerea că CS este determinat de producător, examinat de Agenție, iar OS include în compensație valoarea rezultată din avizul Agenției. În consecință, OS nu poate, în cadrul pct. 42, să reexamineze pe fond valoarea CS stabilită prin mecanismul respectiv. Rolul său trebuie limitat la aplicarea corectă a valorii respective în calculul compensației. 
Formularea propusă este coerentă și cu pct. 25, unde s-a propus ca procedurile operaționale privind inclusiv notificarea și soluționarea divergențelor să fie aprobate de Agenție, nu doar avizate. Astfel, procedurile pot detalia modul de prezentare și examinare a obiecțiilor fără a modifica repartizarea competențelor stabilită prin Metodologie. 
Prin urmare, propunerea urmărește trei obiective: acordarea unui termen rezonabil pentru verificarea decontării, delimitarea reexaminării efectuate de OS de soluționarea juridică a unui litigiu și păstrarea competenței Agenției asupra componentei CS, în concordanță cu modificările propuse.
	Se acceptă parțial
Termenul de prezentare a contestațiilor și a examinării a fost extins la 10 zile lucrătoare. Ce ține de rolul Agenției în procesul de contestare, menționăm că orice particpant la piața energiei electrice poate depune petiții în privința operatorului de sistem, în acest sens nu există o necesitate de a include acest principiu în prezenta metodologie.

	Pct. 43
	”TERMOELECTRICA” S.A.
	40
	Se propune modificarea textului introductiv al pct. 43 astfel: „Obligațiile lunare de plată OP aferente redispecerizării descendente a centralei electrice SER/CÎE se determină prin însumarea compensațiilor financiare CFj aferente tuturor dispozițiilor de redispecerizare «j» aplicabile perioadei de decontare respective, calculate conform pct. 36, după cum urmează:”.
Modificarea se propune pentru corelarea pct. 43 cu mecanismul general de determinare a compensației financiare stabilit la pct. 36. În forma actuală, pct. 43 prevede doar că obligațiile lunare de plată sunt calculate potrivit formulei de însumare a CFj, fără a preciza expres că fiecare CFj este compensația determinată conform mecanismului complet de la pct. 36. 
Conform propunerilor la pct. 36, CFj poate include, în funcție de situație, venitul net ratat, costurile suplimentare de exploatare sau combinația acestora. Din acest motiv, este util ca pct. 43 să indice expres că obligația lunară de plată se determină prin însumarea compensațiilor financiare complete aferente fiecărei dispoziții, calculate conform pct. 36.
	Nu se acceptă 
Atât pentru obligația de plată, cât și pentru compensația financiară sunt prevăzute formule de calcul expres prevăzute pentru care sunt definite și componentele utilizate.
Totodată, formula obligației de plată deja prevede suma compensațiilor financiare calculate pentru fiecare interval de decontare.

	Pct. 44
	”TERMOELECTRICA” S.A.
	41
	Se propune completarea pct. 44, după prima propoziție, cu următorul text: „Existența unor obiecții privind o parte a valorii compensației financiare nu suspendă achitarea părții necontestate a acesteia. În cazul în care, ulterior achitării, valoarea compensației financiare este modificată ca urmare a examinării obiecțiilor sau, după caz, a avizului Agenției privind componenta CS, diferența rezultată se achită sau se regularizează în termen de 7 zile bancare de la data stabilirii valorii respective.”
Completarea se propune pentru delimitarea între partea certă a obligației de plată și componentele asupra cărora există încă divergențe sau care sunt în curs de examinare. 
În forma actuală, pct. 44 stabilește numai termenul general de 7 zile bancare de la înregistrarea facturii, fără a reglementa situația în care producătorul formulează obiecții asupra notei de decontare sau când numai una dintre componentele compensației necesită o examinare suplimentară. 
Luând în considerare modificările propuse la pct. 36, compensația financiară poate fi formată din componente distincte. În special, CS este determinat de producător și examinat de Agenție, iar OS include în calcul valoarea stabilită în baza avizului Agenției. În același timp, VR și celelalte elemente ale decontării pot fi deja determinate. 
În aceste condiții, lipsa unei reguli exprese poate permite interpretarea că existența unei neînțelegeri privind o singură componentă suspendă plata întregii compensații. O asemenea consecință nu este justificată atunci când o parte a obligației este deja determinată și nu este contestată. 
Aceeași logică rezultă din modificarea propusă la pct. 42, unde procedura de examinare a obiecțiilor este separată de mecanismul propriu-zis de plată. Prin urmare, formularea unor obiecții trebuie să producă efecte numai asupra părții efectiv disputate, nu asupra întregii obligații. 
Totodată, este necesară o regulă pentru situația în care valoarea finală se modifică ulterior. Din acest motiv se propune ca diferența rezultată să fie achitată sau regularizată în același termen de 7 zile bancare de la stabilirea valorii definitive. 
Astfel, pct. 44 păstrează termenul de plată prevăzut de proiect, dar elimină riscul ca o componentă aflată în examinare să blocheze plata sumelor asupra cărora nu există divergențe.
	Se acceptă parțial
Textul a fost modificat

	Pct. 45
	”TERMOELECTRICA” S.A.
	42
	Se propune excluderea pct. 45. 
În primul rând, procedura privind neînțelegerile asupra cantității de energie electrică nelivrate și asupra notei de decontare este deja și propune în formă nouă reglementată în mod complet la pct. 42. Acolo se stabilește cine poate formula obiecții, obiectul acestora, termenele de prezentare și examinare, obligația OS de a motiva rezultatul examinării și delimitarea componentei CS. 
Menținerea pct. 45 ar crea o dublare normativă pentru aceeași situație și ar putea genera neconcordanțe între cele două puncte. 
În al doilea rând, formularea potrivit căreia „atât OS cât și producătorul [...] pot să conteste calculul” este neclară. Calculul cantității nelivrate și nota de decontare sunt întocmite de OS potrivit pct. 40 și 41. 
În aceste condiții, nu este clar în ce sens OS ar urma să „conteste” propriul calcul sau propria notă de decontare. Dacă OS identifică o eroare în propriul calcul, mecanismul adecvat este rectificarea acestuia, nu formularea unei contestații împotriva propriului act. 
În al treilea rând, trimiterea la procedurile operaționale de la pct. 25 poate fi menținută la nivelul procedurii tehnice de aplicare, fără a fi necesară repetarea unui drept de contestare distinct. În propunerea formulată la pct. 25 am prevăzut deja că procedurile care influențează determinarea și decontarea compensațiilor trebuie aprobate de Agenție. Astfel, acestea pot detalia modul practic de comunicare, verificare și rectificare, dar nu este necesar să dubleze regula materială de la pct. 42. 
În plus, după completarea propusă la pct. 44, eventualele obiecții nu suspendă plata părții necontestate, iar diferențele se regularizează ulterior. Prin urmare, mecanismul este deja complet: pct. 42 reglementează obiecțiile, pct. 44 reglementează efectele lor asupra plății, iar pct. 25 poate detalia procedural modul de aplicare.
	Se acceptă 
Textul a fost modificat

	Pct. 47
	”TERMOELECTRICA” S.A.
	43
	se propune completarea cu următoarele subpuncte: 
„47.6. puterea efectiv produsă/injectată în rețea în fiecare interval de decontare aferent perioadei de redispecerizare descendentă; 47.7. durata efectivă a aplicării dispoziției de redispecerizare în fiecare interval de decontare, inclusiv în cazul aplicării acesteia numai pentru o parte a intervalului; 
47.8. cantitatea de energie electrică nelivrată, determinată conform Secțiunii 3, pentru fiecare interval de decontare aferent dispoziției; 47.9. motivul emiterii dispoziției de redispecerizare descendentă, cu indicarea situației corespunzătoare prevăzute la pct. 13.”
Completarea pct. 47 se propune pentru asigurarea unei evidențe suficient de detaliate, care să permită verificarea ulterioară a modului în care a fost determinată cantitatea de energie electrică nelivrată și, implicit, a compensației financiare aferente redispecerizării descendente. 
În forma actuală, pct. 47 prevede păstrarea, pentru fiecare dispoziție, a numărului de identificare, a puterii active maxime care poate fi injectată în rețea, a perioadei de redispecerizare, a puterii disponibile și a puterii programate. Aceste informații sunt relevante, însă nu sunt suficiente pentru reconstituirea completă a modului de aplicare a dispoziției și a calculului cantității nelivrate. 
În acest sens, prin propunerile formulate anterior la pct. 29–33 se propune ca determinarea cantității de energie electrică nelivrate să țină cont, după caz, de raportul dintre puterea disponibilă, puterea programată și puterea efectiv realizată, precum și de durata efectivă în care dispoziția de redispecerizare a fost aplicată în cadrul intervalului de decontare. Pentru ca aceste reguli să poată fi aplicate și verificate în mod transparent, este necesar ca datele corespunzătoare să fie păstrate în evidența prevăzută la pct. 47. 
Astfel, includerea puterii efectiv produse/injectate este necesară pentru a putea compara această valoare cu puterea disponibilă și puterea programată. În lipsa acestei informații, evidența nu ar permite verificarea ulterioară a situației efective a centralei în intervalul în care a fost aplicată redispecerizarea. 
De asemenea, includerea duratei efective a aplicării dispoziției în fiecare interval de decontare este necesară în situațiile în care limitarea nu operează pe durata întregului interval. Această informație este relevantă pentru aplicarea consecventă a propunerilor formulate la pct. 30, 32 și 33, potrivit cărora cantitatea nelivrată ar trebui determinată în funcție de durata efectivă a redispecerizării. 
Păstrarea distinctă a cantității de energie electrică nelivrate determinate pentru fiecare interval de decontare este necesară pentru asigurarea trasabilității dintre datele operaționale utilizate la calcul și rezultatul acestuia. Aceasta permite verificarea ulterioară a concordanței dintre datele păstrate de OS, informația transmisă producătorului și valorile utilizate la determinarea compensației financiare. 
Totodată, includerea motivului emiterii dispoziției de redispecerizare, cu raportare la pct. 13, este logică și din perspectiva structurii actuale a proiectului. Pct. 48.1 prevede deja că, în raportul anual către Agenție, numărul dispozițiilor trebuie grupat în funcție de motivul redispecerizării. Pentru ca această raportare agregată să poată fi realizată în mod verificabil, motivul trebuie identificat și păstrat la nivelul fiecărei dispoziții. 
Prin urmare, completările propuse la pct. 47 nu introduc o obligație izolată, ci urmăresc să asigure coerența între regulile de determinare a energiei nelivrate propuse în secțiunile anterioare, evidența operațională ținută de OS și raportarea ulterioară către Agenție.
	Se acceptă parțial
Textul a fost modificat, posibilitatea ca dispoziția de redespecerizare să fie pentru o durată mai mică ca intervalul de echilibrare a fost exclusă, astfel propunerea 47.7 nu a fost acceptată.

	Pct. 48
	”TERMOELECTRICA” S.A.
	44
	se propune completarea cu următoarele subpuncte: 
48.6. valoarea totală a venitului net ratat VR luată în considerare la determinarea compensațiilor financiare; 
48.7. valoarea totală a costurilor suplimentare de exploatare CS luate în considerare; 
48.8. valoarea compensațiilor determinate prin mecanismul CC, în cazurile în care acesta a fost aplicat;”
Completarea pct. 48 se propune pentru ca raportarea anuală către Agenție să reflecte nu doar valoarea totală a compensațiilor, ci și modul în care acestea au fost formate. 
În forma actuală, pct. 48.3 prevede raportarea valorii compensațiilor financiare calculate, însă nu permite identificarea structurii acestora. În cazul în care ANRE va accepta modificarea propusă la pct. 36, compensația financiară nu va mai fi determinată exclusiv prin raportare la venitul ratat, ci va putea rezulta din VR, CS sau, după caz, din combinarea acestor componente. 
În aceste condiții, raportarea unei singure valori agregate a compensației nu ar permite Agenției să distingă în ce măsură costurile suportate de OST provin din veniturile nete ratate ale producătorilor, din costurile suplimentare de exploatare sau din aplicarea mecanismului de combinare. Această delimitare este importantă inclusiv pentru evaluarea modului în care este aplicat art. 46 alin. (14) din Legea nr. 164/2025. 
Completarea privind VR este consecventă cu modificările propuse la pct. 37 și 38, prin care se urmărește determinarea venitului net ratat pe componente și excluderea veniturilor care au fost efectiv obținute de producător. Dacă această abordare va fi acceptată, raportarea anuală trebuie să permită identificarea ponderii acestei componente în totalul compensațiilor. 
În mod similar, raportarea distinctă a CS este necesară în cazul acceptării mecanismului propus la pct. 36, potrivit căruia costurile suplimentare se determină de producător, sunt examinate de Agenție, iar OS utilizează valoarea corespunzătoare la calculul compensației. 
Raportarea anuală a valorii totale a CS ar permite Agenției să urmărească efectul financiar al acestei componente și frecvența utilizării sale. Raportarea separată a valorilor determinate prin CC este justificată deoarece acest mecanism ar reprezenta situația particulară în care simpla aplicare a valorii mai mari dintre CS și VR nu reflectă adecvat consecințele economice distincte ale redispecerizării. Dacă asemenea situații apar în practică, este util ca Agenția să poată urmări separat frecvența și impactul lor financiar. 
Completarea privind regularizările rezultă logic din modificările propuse la pct. 42 și 44. Dacă, în urma examinării obiecțiilor sau a definitivării unei componente a compensației, valoarea inițială este modificată, diferența urmează să fie regularizată. Pentru ca raportarea anuală să reflecte situația financiară efectivă, este necesar să existe și o evidență agregată a acestor ajustări. 
Prin urmare, completările propuse la pct. 48 urmăresc aceeași logică precum cele propuse la pct. 47: datele păstrate la nivelul fiecărei dispoziții trebuie să permită formarea unei raportări anuale transparente și verificabile către Agenție. Dacă ANRE va accepta mecanismul de compensare propus la pct. 36–38, raportarea trebuie adaptată corespunzător; în caz contrar, subpunctele respective vor trebui corelate cu forma finală a mecanismului adoptat.
	Se acceptă parțial
Textul a fost modificat, astfel ca valoarea compensațiilor financiare să fie detaliată cu valorile pentru componentele utilizate în calcul.

	Ministerul Energiei al Republicii Moldova– (Aviz nr. 18798 din 28.08.2026)

	Pct. 5
	Ministerul Energiei al Republicii Moldova
	1
	La definiția noțiunii „Puterea disponibilă a centralei electrice SER/CÎE”, se propune a se completa cu precizarea sursei valorii comunicate la nivelul interfeței SCADA a operatorului sistemului de transport, respectiv dacă este vorba despre prognoza de producere primită de la furnizorul de prognoze al centralei electrice sau despre o valoare determinată de operatorul sistemului de transport, întrucât formularea actuală nu permite identificarea fără echivoc a entității responsabile de determinarea acestei valori.
	Nu se acceptă
Conform ENTSO-E puterea activă disponibilă este definită ca Available Active Power - The real-time power capability of a plant considering ambient conditions (such as temperature) and technical limitations, distinct from its static maximum design capacity.
Totodată, pentru a detalia aspectele ce țin de determinarea puterii disponibilă, ca de exemplu în cazul CET-urilor sau a centralelor electrice integrate cu instalații de stocare, este prevăzut că procedurile operaționale specifice de punere în aplicare a Metodologiei, vor prevedea inclusiv modul de determinare a puterii disponibile a centralei electrice SER/CÎE.

	Pct. 5
	Ministerul Energiei al Republicii Moldova
	2
	La definiția noțiunii „Cantitatea de energie electrică nelivrată”, se impune reformularea textului, întrucât din redactarea actuală reiese că determinarea acestei cantități ar fi posibilă doar în raport cu momentul validării programelor de funcționare; or, dacă validarea programelor de funcționare se realizează chiar la termenul limită de transmitere a notificărilor fizice, balanța consum-generare va fi asigurată în mod constant urmare a validării, fapt ce exclude, în esență, posibilitatea emiterii unor dispoziții de redispecerizare descendentă anterior acestui termen. Se propune, de asemenea, clarificarea raportului dintre noțiunea în cauză și situațiile de redispecerizare descendentă determinate de regimul N-1 într-o anumită zonă a rețelei electrice, având în vedere că asemenea situații constituie, de regulă, întreruperi programate sau neprogramate limitate în timp, în sensul Regulamentului cu privire la calitatea serviciilor de transport și de distribuție a energiei electrice, aprobat prin Hotărârea Consiliului de administrație al Agenției nr. 537/2020, astfel încât să rezulte cu claritate dacă redispecerizarea descendentă și calcularea cantității de energie electrică nelivrată intervin doar în cazul depășirii duratelor admise ale întreruperilor respective.
	Se acceptă parțial
Redispecerizarea poate avea loc din motivele indicate și anume:
-  menținerea echilibrului puterilor în sistemul electroenergetic;
- asigurarea calității reglajului frecvență/putere;
- congestia unor elemente ale sistemului electroenergetic național.
Astfel, în cazul congestiilor în anumite regiuni redispeceriarea urmează să se execute anume pentru centralele electrice din regiunea respectivă și poate avea loc înaintea momentului de validare a notificărilor fizice finale și nu ține de echilibrul consumului sau generării.
Ce ține de întreruperile programate sau neprogramate, menționăm că asupra acestor situații nu se va aplica prevederile prezentei metodologii indiferent de încadrarea sau nu în duratele reglementate, în acest sens fiind modificate prevderile din Metodologie.

	Pct. 5
	Ministerul Energiei al Republicii Moldova
	3
	La pct. 5, la definiția noțiunii „Cantitatea de energie electrică redispecerizată”, se propune reformularea sintagmei „termenul limită de transmitere a notificărilor fizice și validare a programelor de funcționare” prin sintagma „termenul limită de transmitere a notificărilor fizice H-1 ce precede intervalul de echilibrare pentru care se emite dispoziția de redispecerizare descendentă”, în vederea înlăturării ambiguității generate de formularea actuală, care poate fi interpretată în sensul validării programelor de funcționare la nivel de sistem la D-1, urmare a închiderii pieței pentru ziua următoare, în condițiile în care se are în vedere, în realitate, validarea prin matching-ul notificărilor fizice ale părților responsabile cu echilibrarea. Se propune, totodată, a se preciza expres, la pct. 5 sau la pct. 30, faptul că energia electrică redispecerizată, spre deosebire de energia electrică nelivrată, nu constituie obiect al compensației financiare, fiind utilizată exclusiv pentru decontarea dezechilibrelor.
	Nu se acceptă.
Redacția actuală nu constituie ambiguități și nu necesită reformulare.

	Pct. 6
	Ministerul Energiei al Republicii Moldova
	4
	Se propune completarea textului cu cerința ca centralele electrice SER/CÎE să fie vizibile, dirijabile și să transmită toți parametrii tehnici stabiliți în Codul rețelelor electrice privind racordarea la rețelele electrice către sistemul SCADA al operatorului sistemului de transport, direct sau prin intermediul operatorului sistemului de distribuție, în vederea asigurării unei corelări depline între cerințele tehnice de racordare și condițiile de eligibilitate pentru redispecerizare descendentă și compensare financiară.
	Se acceptă
Textul a fost modificat.

	Pct. 10.1
	Ministerul Energiei al Republicii Moldova
	5
	Se propune completarea prevederii cu excluderea de la redispecerizare descendentă a centralelor electrice racordate în condiții flexibile și în situația în care congestiile sau excedentul de generare care determină emiterea dispoziției apar într-o zonă a rețelei electrice care nu poate fi, în niciun fel, influențată de centrala electrică respectivă, astfel încât regimul aplicabil producătorilor racordați în condiții flexibile să nu fie extins, în mod nejustificat, asupra unor situații care nu sunt cauzate de limitările proprii ale acestora.
	Se acceptă parțial.
Punctul 10.1 a fost modificat.
În cazul redispecerizării nu poate fi efectuat un calcul de regim pentru a identifica aportul centralei electrice asupra apariției situațiilor prevăzute în pct. 13. 
Modul de selectare a centralelor electrice pentru redispecerizare descendentă a producerii energiei electrice se va stabili în proceduri operaționale specifice de punere în aplicare a Metodologiei ce vor fi elaborate de OST și avizate de ANRE.


	Pct. 10.3
	Ministerul Energiei al Republicii Moldova
	6
	Se propune alinierea terminologiei utilizate la cea consacrată de Regulamentul cu privire la calitatea serviciilor de transport și de distribuție a energiei electrice, aprobat prin Hotărârea Consiliului de administrație al Agenției nr. 537/2020, în vederea asigurării unei aplicări unitare și coerente a noțiunilor referitoare la întreruperile programate.
	Se acceptă


	Pct. 10.5
	Ministerul Energiei al Republicii Moldova
	7
	Se propune reformularea sintagmei „sistemul SCADA al OS” prin precizarea expresă că este vorba despre operatorul sistemului de transport sau, după caz, despre operatorul sistemului de distribuție, în funcție de punctul de racordare a centralei electrice, întrucât formularea actuală, prin utilizarea acronimului generic „OS”, nu permite identificarea cu certitudine a entității responsabile de integrarea în sistemul SCADA respectiv.
	Se acceptă


	Pct. 10.6
	Ministerul Energiei al Republicii Moldova
	8
	Se propune completarea reglementării cu un mecanism care să acopere situațiile de congestie sau de dezechilibru critic apărute în timp real, având în vedere că Secțiunea 3 a proiectului de Metodologie tratează, la pct. 35, exclusiv ajustarea poziției nete contractuale a părții responsabile cu echilibrarea, fără a reglementa expres cazurile, frecvente în practică, în care congestiile sau dezechilibrele critice se manifestă în timp real, ulterior termenului limită de transmitere a notificărilor fizice și de aprobare a programelor de funcționare. Se propune ca o asemenea reglementare să aibă în vedere principiul consacrat la art. 13 din Regulamentul (UE) 2019/943 privind piața internă de energie electrică.
	Se acceptă parțial
Metodologia prevede că dispozițiile se emit separat pentru fiecare centrală electrică și pot fi emise atât în cadrul etapei de planificare operative (anterior termenului limită de transmitere a notificărilor fizice și validare a programelor de funcționare a centralelor electrice) cât și ulterior, inclusiv în timp real.


	Nota de fundamentare
	Ministerul Energiei al Republicii Moldova
	9
	La pct. 3.1, sunt expuse și motivate patru dintre cele șapte categorii de excludere de la compensarea financiară prevăzute la pct. 10 din anexă, respectiv cele referitoare la centralele electrice racordate în condiții flexibile, la centralele electrice aflate în perioadă de testare, la centralele electrice care nu dispun de un sistem de estimare a puterii disponibile, precum și la centralele electrice pentru care nu este aprobat un program de funcționare. Nota de fundamentare nu conține, însă, nicio mențiune sau justificare pentru excluderile prevăzute la pct. 10.3 din anexă, referitoare la întreruperile programate cu respectarea duratelor admise conform Regulamentului cu privire la calitatea serviciilor de transport și de distribuție a energiei electrice, aprobat prin Hotărârea Consiliului de administrație al Agenției nr. 537/2020, și la pct. 10.4 din anexă, referitoare la întreruperile neprogramate aplicabile centralelor electrice racordate prin derivație sau în configurații fără posibilitate de rezervare. Întrucât cele două excluderi afectează în mod direct dreptul producătorilor de energie electrică la compensare financiară, se propune completarea notei de fundamentare cu motivarea expresă a acestora.
	Nu se acceptă
Ce ține de întreruperile progrmate sau neprogramate, menționăm că asupra acestor situații nu se va aplica prevederile prezentei metodologii indiferent de încadrarea sau nu în duratele reglementate, în acest sens fiind modificate prevederile din Metodologie. 

	Pct. 13
	Ministerul Energiei al Republicii Moldova
	10
	Teza introductivă, se propune ca emiterea dispozițiilor privind redispecerizarea descendentă din motivele enumerate la pct. 13.1–13.3 să fie atribuită exclusiv operatorului sistemului de transport, iar nu, după caz, operatorului sistemului de distribuție, întrucât menținerea echilibrului puterilor în sistemul electroenergetic, asigurarea calității reglajului frecvență/putere și congestia elementelor sistemului electroenergetic național constituie atribuții care exced competența operatorului sistemului de distribuție.
	Se acceptă parțial
Redispecerizarea centralelor electrice racordate la OSD din motivele precum menținerea echilibrului puterilor în sistemul electroenergetic sau asigurarea calității reglajului frecvență/putere de care este responsabil OST, ar putea avea loc de către OST prin dispeceratului OSD. 


	Pct. 19.1 coroborat cu pct. 21
	Ministerul Energiei al Republicii Moldova
	11
	Se propune precizarea expresă că limitarea puterii active stabilită prin dispoziție se raportează la un număr întreg de intervale de echilibrare specificate în dispoziție, în vederea eliminării oricărei ambiguități cu privire la corelarea dintre conținutul dispoziției de redispecerizare descendentă și cerința de la pct. 21, potrivit căreia perioada de redispecerizare descendentă trebuie să corespundă unui număr întreg de intervale de echilibrare.
	Se acceptă
Textul a fost modificat.

	Pct. 23
	Ministerul Energiei al Republicii Moldova
	12
	Se propune reformularea ultimei teze, astfel încât emiterea dispoziției prin intermediul sistemului SCADA să constituie modalitatea de bază de transmitere, având în vedere posibilitatea automatizării procesului, asigurarea canalelor de comunicație de tip VPN și funcționarea în aceleași cadre temporale ale părților implicate, cu evitarea conflictelor generate de nesincronizarea ceasurilor acestora, iar transmiterea dispoziției prin poșta electronică sau prin alte sisteme de comunicație de tip text ori voce să fie prevăzută drept modalitate alternativă, iar nu principală, de emitere a dispoziției.
	Nu se acceptă
Menționăm că aspectele cu privire la realizarea dirijării operaționale prin dispecer sunt incluse în Regulamentul privind dirijarea prin dispecerat a sistemului electroenergetic, aprobat prin HANRE nr. 316/2018 și nu țin de obiectul reglementării propus în metodologia dată.

	Pct. 25.1
	Ministerul Energiei al Republicii Moldova
	13
	Se propune completarea procedurilor operaționale cu principiul potrivit căruia centralele electrice SER și centralele electrice CÎE de înaltă eficiență beneficiază de dispecerizare prioritară, fiind ultimele redispecerizate descendent, iar în cadrul centralelor electrice SER, reducerea producerii de energie electrică să se realizeze proporțional, în raport cu centralele electrice aflate în zona afectată de congestie.
	Nu se acceptă
Principiile dispecerizării prioritare sunt stabilite în art. 74 alin. (1) – (7) din Legea nr. 164/2025 cu privire la energia electrică.

	Pct. 25.5
	Ministerul Energiei al Republicii Moldova
	14
	Se propune înlocuirea sintagmei „centralele electrice de tip A și tip B” prin sintagma „unitățile generatoare de tip A și B”, în vederea asigurării coerenței terminologice cu clasificarea pe categorii de capacitate utilizată la pct. 6 din proiectul de Metodologie.
	Se acceptă parțial
Textul a fost modificat conform ultimei redacției a Codului.

	Pct. 29
	Ministerul Energiei al Republicii Moldova
	15
	Se propune, pe de o parte, completarea cu criteriile de determinare a puterii disponibile în cazul centralelor electrice care dispun de un sistem de stocare a energiei electrice amplasat în spatele punctului de măsurare (BESS behind the meter), inclusiv în situația în care este planificată o funcționare parțială cu injecție în rețea și parțial cu încărcarea sistemului de stocare, iar, pe de altă parte, completarea definiției parametrului P prog,i cu precizarea modului de determinare a acestei valori în situația în care dispoziția este transmisă anterior termenului limită de transmitere a notificărilor fizice, moment la care programul de funcționare aferent nu este încă disponibil. Se propune, totodată, completarea listei parametrilor formulei (1) cu definirea coeficientului k int, care este utilizat în formulă, însă nu figurează, în prezent, printre parametrii definiți la pct. 29.
	Nu se acceptă
Prin redipecerizare descendentă producătorul i se restricționează accesul la piața, astfel indeferent de faptul dacă energia electrică nelivrată este stocată sau nu, compensația financiară urmează a fi aplicată.
Ce ține de modul de determinare a valorii P prog,i în situația în care dispoziția este transmisă anterior termenului limită de transmitere a notificărilor fizice, menționăm că P prog se determină după momentul notificării fizice finale și nu poate fi determinat anterior.

Coeficientul k int. a fost definit.

	Pct. 31
	Ministerul Energiei al Republicii Moldova
	16
	Se propune unificarea notației utilizate pentru puterea activă maximă care poate fi injectată în rețea, în sensul înlocuirii notației P lim,i din textul descriptiv cu notația P red,i, aceasta din urmă fiind cea utilizată în formulele (1) și (2), în vederea evitării oricărei neconcordanțe între textul normativ și formulele de calcul la care acesta face trimitere.
	Se acceptă
Textul a fost modificat.

	Pct. 32
	Ministerul Energiei al Republicii Moldova
	17
	Similar celor menționate cu privire la pct. 29, se propune completarea listei parametrilor formulei (2) cu definirea coeficientului k int, utilizat în formulă, dar nedefinit în prezent la acest punct.
	Se acceptă.
Coeficientul k int. a fost definit.

	Pct. 38
	Ministerul Energiei al Republicii Moldova
	18
	La definirea parametrului P en,k, se propune completarea reglementării cu un mecanism alternativ de determinare a prețului energiei electrice aplicabil în situația în care energia electrică a fost comercializată în baza unor contracte bilaterale pe termen lung, iar prețul de închidere a pieței zilei următoare (PIP) aferent intervalului de decontare este semnificativ inferior prețului stabilit prin contractul pe termen lung respectiv, întrucât raportarea exclusivă la PIP determinat pe piața pentru ziua următoare nu reflectă, în asemenea situații, venitul efectiv ratat de producător. Se propune, totodată, alinierea terminologică a pct. 38, în sensul înlocuirii sintagmei „de decontare” prin sintagma „interval de decontare «k»“, astfel cum aceasta este definită și utilizată în restul proiectului de Metodologie.
	Nu se acceptă.
Ce ține de utilizarea prețurilor conform contractelor bilaterale informăm că conform art. 46, alin. (14) din Legea nr. 164/2025 cu privire la energia electrică, compensația financiară trebuie să fie cel puțin egală cu valoarea cea mai mare dintre 
a) costurile de exploatare suplimentare cauzate de redispecerizare;
b) veniturile nete din vânzarea energiei electrice pe piața pentru ziua următoare.
Se acceptă
Ce ține de înlocuirea sintagmei „de decontare” prin sintagma „interval de decontare «k», textul a fost modificat.

	Nota de fundamentare și pct. 38-39
	Ministerul Energiei al Republicii Moldova
	19
	Se constată că nota de fundamentare menționează, la pct. 3.2, faptul că formulele de compensare prevăd adaptări justificate de tipul regimului comercial aplicabil, respectiv piața liberă, tariful reglementat sau contractele pentru diferență (CfD). Proiectul de Metodologie reglementează, însă, la pct. 38–39 din anexă, exclusiv situația vânzării energiei electrice la prețul de închidere a pieței zilei următoare (PIP) și situația vânzării la preț reglementat către furnizorul central de energie electrică, fără a prevedea o modalitate distinctă de determinare a venitului ratat pentru producătorii care comercializează energia electrică în baza unor contracte pentru diferență. Din textul proiectului de Metodologie nu poate fi stabilit dacă acești producători sunt supuși, prin asimilare, regimului aplicabil vânzării pe piața liberă sau dacă este vorba despre o lacună normativă. Se propune, în consecință, clarificarea acestui aspect, fie prin completarea notei de fundamentare, fie prin introducerea în proiectul de Metodologie a unei prevederi distincte aplicabile producătorilor aflați sub contracte pentru diferență.
	Se acceptă.
A fost completat cu următoarea prevedere:
În cazul producătorilor care sunt părți contractante în cadrul contractelor pentru diferență sau altor tipuri de contracte ce prevăd sprijin financiar, pentru cantitatea de energie electrică nelivrată care nu a fost tranzacționată pe piețele organizate, se va utiliza prețul reglementat de vânzare a energiei electrice. FCEE va asigura transmiterea prețurilor reglementate către OS în scopul decontării.


	S.A. Energocom– (Aviz nr. 17438 din 10.08.2026)

	
	
	
	Lipsa propunerilor.
	



